title: Απόφαση του Συμβουλίου, της 16ης Νοεμβρίου 2009 , σχετικά με την υπογραφή και τη σύναψη εθελοντικής συμφωνίας μεταξύ της Ευρωπαϊκής Κοινότητας και της Δημοκρατίας της Γκάνας για την επιβολή της εφαρμογής της δασικής νομοθεσίας, τη διακυβέρνηση και το εμπόριο προϊόντων ξυλείας στην Κοινότητα

text:
               19.3.2010

               EL

               Επίσημη Εφημερίδα της Ευρωπαϊκής Ένωσης

               L 70/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Νοεμβρίου 2009
   σχετικά με την υπογραφή και τη σύναψη εθελοντικής συμφωνίας μεταξύ της Ευρωπαϊκής Κοινότητας και της Δημοκρατίας της Γκάνας για την επιβολή της εφαρμογής της δασικής νομοθεσίας, τη διακυβέρνηση και το εμπόριο προϊόντων ξυλείας στην Κοινότητα
   (2010/151/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο και παράγραφος 4,
   την πρόταση της Επιτροπής,
   Εκτιμώντας τα ακόλουθα:

               (1)

               Τον Μάιο του 2003, η Ευρωπαϊκή Επιτροπή δημοσίευσε σχέδιο δράσης της ΕΕ για την επιβολή της δασικής νομοθεσίας, διακυβέρνηση και εμπόριο (FLEGT), με το οποίο ζητείται η λήψη μέτρων για την αντιμετώπιση της παράνομης υλοτομίας μέσω της ανάπτυξης εθελοντικών συμφωνιών εταιρικής σχέσης με χώρες παραγωγής ξυλείας. Τα συμπεράσματα του Συμβουλίου σχετικά με το σχέδιο δράσης εγκρίθηκαν τον Οκτώβριο του 2003 (1) και το Κοινοβούλιο ψήφισε πρόταση τον Ιανουάριο του 2004.

               (2)

               Στις 5 Δεκεμβρίου 2005, το Συμβούλιο εξουσιοδότησε την Επιτροπή να αρχίσει διαπραγματεύσεις με αντικείμενο συμφωνίες εταιρικής σχέσης σχετικά με την εφαρμογή του σχεδίου δράσης της ΕΕ για το FLEGT.

               (3)

               Στις 20 Δεκεμβρίου 2005, το Συμβούλιο εξέδωσε τον κανονισμό (ΕΚ) αριθ. 2173/2005 (2) περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ευρωπαϊκή Κοινότητα από χώρες με τις οποίες η Κοινότητα έχει συνάψει εθελοντικές συμφωνίες εταιρικής σχέσης.

               (4)

               Οι διαπραγματεύσεις με τη Δημοκρατία της Γκάνας έχουν ολοκληρωθεί, και η εθελοντική συμφωνία εταιρικής σχέσης μεταξύ της Δημοκρατίας της Γκάνας και της Ευρωπαϊκής Κοινότητας για την επιβολή της εφαρμογής της δασικής νομοθεσίας, τη διακυβέρνηση και το εμπόριο προϊόντων ξυλείας στην Κοινότητα (εφεξής αναφερόμενη ως «η συμφωνία») μονογραφήθηκε στις 3 Σεπτεμβρίου 2008.

               (5)

               Ως εκ τούτου, είναι προς το συμφέρον της Κοινότητας να εγκρίνει τη συμφωνία,

         ΑΠΟΦΑΣΙΖΕΙ:
   Άρθρο 1
   1.   Η συμφωνία μεταξύ της Ευρωπαϊκής Κοινότητας και της Δημοκρατίας της Γκάνας για την επιβολή της εφαρμογής της δασικής νομοθεσίας, τη διακυβέρνηση και το εμπόριο προϊόντων ξυλείας στην Κοινότητα εγκρίνεται εξ ονόματος της Κοινότητας.
   2.   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Η Κοινότητα εκπροσωπείται από αντιπροσώπους της Επιτροπής στον κοινό μηχανισμό παρακολούθησης και ελέγχου ο οποίος ιδρύθηκε με το άρθρο 19 της συμφωνίας. Τα κράτη μέλη μπορούν να συμμετάσχουν στις συνεδριάσεις του κοινού μηχανισμού παρακολούθησης και επανεξέτασης, ως μέρος της κοινοτικής αντιπροσωπείας.
   Άρθρο 3
   Για τους σκοπούς της τροποποίησης των παραρτημάτων της συμφωνίας βάσει του άρθρου 26 της συμφωνίας, η Επιτροπή εξουσιοδοτείται, σύμφωνα με τη διαδικασία η οποία καθορίζεται στο άρθρο 11 παράγραφος 3 του κανονισμού (ΕΚ) αριθ. 2173/2005, να εγκρίνει τις τροποποιήσεις αυτές εξ ονόματος της Κοινότητας.
   Άρθρο 4
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, δεσμεύοντας την Κοινότητα. (3)

   Άρθρο 5
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Νοεμβρίου 2009.

            Για το Συμβούλιο

            H Πρόεδρος

         C. MALMSTRÖM

      (1)  ΕΕ C 268 της 7.11.2003, σ. 1.

      (2)  ΕΕ L 347 της 30.12.2005, σ. 1.

      (3)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.
    ---documentbreak---

               19.3.2010

               EL

               Επίσημη Εφημερίδα της Ευρωπαϊκής Ένωσης

               L 70/1

         ΕΘΕΛΟΝΤΙΚΉ ΣΥΜΦΩΝΊΑ ΕΤΑΙΡΙΚΉΣ ΣΧΈΣΗΣ
   μεταξύ της Ευρωπαϊκής Κοινότητας και της Δημοκρατίας της Γκάνας σχετικά με την επιβολή της εφαρμογής της δασικής νομοθεσίας, τη διακυβέρνηση και το εμπόριο προϊόντων ξυλείας στην Κοινότητα
   Η ΕΥΡΩΠΑΪΚΗ ΚΟΙΝΟΤΗΤΑ,
   στο εξής αποκαλούμενη «Κοινότητα» αφενός και
   Η ΔΗΜΟΚΡΑΤΙΑ της ΓΚΑΝΑΣ,
   στο εξής αποκαλούμενη «Γκάνα» αφετέρου,
   στο εξής αποκαλούμενες από κοινού «τα μέρη»,
   ΛΑΜΒΑΝΟΝΤΑΣ ΥΠΟΨΗ τη στενή σχέση εργασίας μεταξύ της Κοινότητας και της Γκάνας, ιδίως στο πλαίσιο της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των κρατών μελών της αφετέρου, που υπογράφηκε στην Κοτονού (Μπενίν) στις 23 Ιουνίου 2000 (1), στο εξής αποκαλούμενη «συμφωνία της Κοτονού»·
   ΣΗΜΕΙΩΝΟΝΤΑΣ την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με ένα σχέδιο δράσης της ΕΕ για την επιβολή της δασικής νομοθεσίας, τη διακυβέρνηση και το εμπόριο (FLEGT) ως πρώτο βήμα προς την κατεύθυνση της αντιμετώπισης του επείγοντος προβλήματος της παράνομης υλοτομίας και του συνδεόμενου με αυτήν εμπορίου·
   ΕΧΟΝΤΑΣ ΥΠΟΨΗ τη νομικώς μη δεσμευτική επίσημη δήλωση αρχών του 1992 για συναίνεση σε παγκόσμιο επίπεδο όσον αφορά τη διαχείριση, τη διατήρηση και την οικολογικά βιώσιμη εκμετάλλευση των κάθε τύπου δασών και την πρόσφατη έγκριση από τη Γενική Συνέλευση των Ηνωμένων Εθνών της νομικώς μη δεσμευτικής πράξης για κάθε τύπο δασών (2)·
   ΓΝΩΡΙΖΟΝΤΑΣ τη σημασία των αρχών που ορίζονται στη Διακήρυξη του Ρίο του 1992 για το περιβάλλον και την ανάπτυξη στο πλαίσιο της διασφάλισης της βιώσιμης διαχείρισης των δασών, και ιδίως της αρχής 10 σχετικά με τη σημασία της ευαισθητοποίησης και συμμετοχής του κοινού σε περιβαλλοντικά ζητήματα και της αρχής 22 σχετικά με τον ζωτικής σημασίας ρόλο των αυτοχθόνων και άλλων τοπικών κοινοτήτων στη διαχείριση και στην ανάπτυξη του περιβάλλοντος·
   ΛΑΜΒΑΝΟΝΤΑΣ ΥΠΟΨΗ την πολιτική της Γκάνας του 1994 για τα δάση και την άγρια φύση, στόχος της οποίας είναι η διατήρηση και η βιώσιμη ανάπτυξη των δασικών πόρων και των πόρων άγριας ζωής της χώρας για τη διατήρηση περιβαλλοντικής ποιότητας και τη διαρκή ροή βέλτιστων οφελών σε όλα τα τμήματα της κοινωνίας (3)·
   ΥΠΕΝΘΥΜΙΖΟΝΤΑΣ τη Δήλωση των Υπουργών στη Γιαουντέ για την επιβολή της δασικής νομοθεσίας και τη διακυβέρνηση της 16ης Οκτωβρίου 2003·
   ΕΧΟΝΤΑΣ ΥΠΟΨΗ τη σύμβαση διεθνούς εμπορίας ειδών της άγριας πανίδας και χλωρίδας που απειλούνται με εξαφάνιση (CITES), ιδίως την απαίτηση οι άδειες εξαγωγής που εκδίδονται από τα μέρη της CITES για τα είδη που παρατίθενται στα παραρτήματα I, II και III να χορηγούνται μόνον υπό ορισμένες προϋποθέσεις και την απαίτηση, μεταξύ άλλων, τα εν λόγω είδη να μην έχουν αποκτηθεί κατά παράβαση του δικαίου του συγκεκριμένου κράτους για την προστασία της πανίδας και της χλωρίδας·
   ΕΧΟΝΤΑΣ ΑΠΟΦΑΣΙΣΕΙ ότι τα μέρη επιδιώκουν να ελαχιστοποιήσουν κάθε δυσμενή αντίκτυπο στις αυτόχθονες και τις τοπικές κοινότητες και στους φτωχούς πληθυσμούς, ο οποίος ενδέχεται να προκύψει ως άμεση συνέπεια της εφαρμογής της παρούσας συμφωνίας·
   ΛΑΜΒΑΝΟΝΤΑΣ ΥΠΟΨΗ τη σημασία που αποδίδουν τα μέρη στους αναπτυξιακούς στόχους που συμφωνήθηκαν σε διεθνές επίπεδο και στους Αναπτυξιακούς Στόχους της Χιλιετίας των Ηνωμένων Εθνών·
   ΛΑΜΒΑΝΟΝΤΑΣ ΥΠΟΨΗ τη σημασία που αποδίδουν τα μέρη στις αρχές και στους κανόνες που διέπουν τα πολυμερή συστήματα εμπορίου, ιδίως στα δικαιώματα και τις υποχρεώσεις που προβλέπονται στη ΓΣΔΕ του 1994 και σε άλλες πολυμερείς συμφωνίες για την ίδρυση του Παγκόσμιου Οργανισμού Εμπορίου (ΠΟΕ), καθώς και στην αναγκαιότητα εφαρμογής τους με τρόπο διάφανο που δεν εισάγει διακρίσεις·
   ΕΧΟΝΤΑΣ ΥΠΟΨΗ τον κανονισμό (ΕΚ) αριθ. 2173/2005 του Συμβουλίου, της 20ής Δεκεμβρίου 2005, περί δημιουργίας εθελοντικού συστήματος αδειών FLEGT για τις εισαγωγές ξυλείας στην Ευρωπαϊκή Κοινότητα (4)·
   ΑΝΑΓΝΩΡΙΖΟΝΤΑΣ ότι το σύστημα διασφάλισης της νομιμότητας της Γκάνας έχει σχεδιασθεί έτσι ώστε να διασφαλίζει τη νομιμότητα όλων των εξαγωγών ξυλείας,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Στόχος
   Ο στόχος της παρούσας συμφωνίας, σύμφωνα με την κοινή δέσμευση των μερών για τη βιώσιμη διαχείριση των κάθε τύπου δασών, είναι η παροχή ενός νομικού πλαισίου έτσι ώστε να διασφαλίζεται ότι όλες οι εισαγωγές στην Κοινότητα προϊόντων ξυλείας από τη Γκάνα που καλύπτονται από την παρούσα συμφωνία να έχουν παραχθεί νόμιμα, προωθώντας με τον τρόπο αυτό το εμπόριο προϊόντων ξυλείας. Επιπλέον, η παρούσα συμφωνία παρέχει τη βάση για διάλογο και συνεργασία μεταξύ των μερών για τη διευκόλυνση και την προώθηση της πλήρους εφαρμογής της, καθώς και τη βελτίωση της επιβολής της εφαρμογής της δασικής νομοθεσίας και της διακυβέρνησης.
   Άρθρο 2
   Ορισμοί
   Για τους σκοπούς της παρούσας συμφωνίας, ισχύουν οι ακόλουθοι ορισμοί:
   α)   «εισαγωγή στην Κοινότητα»: η θέση σε ελεύθερη κυκλοφορία προϊόντων ξυλείας εντός της Κοινότητας, κατά την έννοια του άρθρου 79 του κανονισμού (ΕΟΚ) αριθ. 2913/1992, της 12ης Οκτωβρίου 1992, περί θεσπίσεως κοινοτικού τελωνειακού κώδικα (5), τα οποία δεν μπορούν να χαρακτηρισθούν «εμπορεύματα χωρίς εμπορικό χαρακτήρα», όπως ορίζεται στο άρθρο 1 σημείο 6 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 περί θεσπίσεως κοινοτικού τελωνειακού κώδικα (6)·
   β)   «εξαγωγή»: η φυσική έξοδος ή αναχώρηση προϊόντων ξυλείας από οποιοδήποτε σημείο της γεωγραφικής επικράτειας της Γκάνας·
   γ)   «προϊόντα ξυλείας»: τα προϊόντα που παρατίθενται στο παράρτημα Ι·
   δ)   «κωδικός ΕΣ»: ο εξαψήφιος κωδικός που προβλέπεται στο εναρμονισμένο σύστημα περιγραφής και κωδικοποίησης των εμπορευμάτων που θέσπισε η Διεθνής σύμβαση για το εναρμονισμένο σύστημα περιγραφής και κωδικοποίησης των εμπορευμάτων του Παγκόσμιου Οργανισμού Τελωνείων·
   ε)   «άδεια FLEGT»: η άδεια που αναφέρεται σε μια αποστολή ότι έχει παραχθεί νόμιμα. Η άδεια FLEGT μπορεί να είναι έντυπη ή βασίζεται σε ηλεκτρονικά μέσα·
   στ)   «αρχή αδειοδότησης»: η αρχή που ορίζεται από τη Γκάνα για την έκδοση και την επικύρωση αδειών FLEGΤ·
   ζ)   «αρμόδιες αρχές»: οι αρχές που ορίζονται από τα κράτη μέλη της ΕΕ για την παραλαβή, την αποδοχή και την επαλήθευση των αδειών FLEGΤ·
   η)   «αποστολή»: η ποσότητα προϊόντων ξυλείας, η καλυπτόμενη από άδεια FLEGT την οποία αποστέλλει από τη Γκάνα αποστολέας ή φορτωτής και η οποία υποβάλλεται σε τελωνείο για θέση σε ελεύθερη κυκλοφορία στην Κοινότητα·
   θ)   «νόμιμα παραχθείσα ξυλεία»: τα προϊόντα ξυλείας που υλοτομούνται ή εισάγονται και παράγονται σύμφωνα με τη νομοθεσία που προβλέπεται στο παράρτημα II.

      ΣΥΣΤΗΜΑ ΑΔΕΙΩΝ FLEGT

   Άρθρο 3
   Σύστημα αδειών FLEGT
   1.   Θεσπίζεται μεταξύ των μερών της παρούσας συμφωνίας «σύστημα αδειών για την επιβολή της εφαρμογής της δασικής νομοθεσίας, τη διακυβέρνηση και το εμπόριο» (στο εξής καλούμενο «σύστημα αδειών FLEGT»). Το σύστημα αδειών FLEGT θεσπίζει ένα σύνολο διαδικασιών και απαιτήσεων με σκοπό να επαληθεύεται και να πιστοποιείται, μέσω των αδειών FLEGT, η νομιμότητα της παραγωγής των προϊόντων ξυλείας που αποστέλλονται στην Κοινότητα. Σύμφωνα με τον κανονισμό (ΕΚ) αριθ. 2173/2005 η Κοινότητα δέχεται τις εν λόγω αποστολές από τη Γκάνα για εισαγωγή στην Κοινότητα μόνον εάν καλύπτονται από άδεια FLEGT.
   2.   Το σύστημα αδειών FLEGT εφαρμόζεται στα προϊόντα ξυλείας που απαριθμούνται στο παράρτημα ΙΑ. Τα προϊόντα ξυλείας που παρατίθενται στο παράρτημα ΙΒ δεν μπορούν να εξάγονται από τη Γκάνα.
   3.   Τα μέρη συμφωνούν να λαμβάνουν όλα τα αναγκαία μέτρα για την εφαρμογή του συστήματος αδειών FLEGT σύμφωνα με το άρθρο 12.
   Άρθρο 4
   Αρχή αδειοδότησης
   1.   Η Γκάνα ορίζει την αρχή αδειοδότησής της. Η Γκάνα κοινοποιεί τα στοιχεία επικοινωνίας της αρχής αδειοδότησης στην Ευρωπαϊκή Επιτροπή. Αμφότερα τα μέρη δημοσιοποιούν τις πληροφορίες αυτές στο κοινό.
   2.   Η αρχή αδειοδότησης επαληθεύει ότι τα προϊόντα ξυλείας παρήχθηκαν νόμιμα σύμφωνα με τη νομοθεσία που ορίζεται στο παράρτημα II. Η αρχή αδειοδότησης εκδίδει τις άδειες FLEGT που καλύπτουν τις αποστολές νόμιμα παραχθέντων προϊόντων ξυλείας για εξαγωγή στην Κοινότητα.
   3.   Η αρχή αδειοδότησης δεν εκδίδει άδειες FLEGT για τυχόν προϊόντα ξυλείας που αποτελούνται από ή περιλαμβάνουν προϊόντα ξυλείας που εισήχθηκαν στη Γκάνα από τρίτη χώρα υπό μορφή την οποία η νομοθεσία της εν λόγω τρίτης χώρας απαγορεύει για εξαγωγή, ή για τα οποία υπάρχουν στοιχεία ότι τα εν λόγω προϊόντα ξυλείας παρήχθηκαν κατά παράβαση της νομοθεσίας της χώρας στην οποία υλοτομήθηκαν τα δένδρα.
   4.   Η αρχή αδειοδότησης διατηρεί και δημοσιοποιεί τις διαδικασίες της για την έκδοση αδειών FLEGT. Η αρχή αδειοδότησης διατηρεί επίσης αρχεία όλων των αποστολών που συνοδεύονται από άδειες FLEGT και, κατά την εθνική νομοθεσία για την προστασία των δεδομένων, καθιστά τα εν λόγω αρχεία διαθέσιμα για σκοπούς ανεξάρτητης παρακολούθησης, σεβόμενη παράλληλα την εμπιστευτικότητα των ιδιόκτητων πληροφοριών των εξαγωγέων.
   Άρθρο 5
   Αρμόδιες αρχές της Ευρωπαϊκής Ένωσης
   1.   Η Ευρωπαϊκή Επιτροπή ενημερώνει τη Γκάνα για τα στοιχεία επικοινωνίας των αρμόδιων αρχών των κρατών μελών της ΕΕ.
   2.   Οι αρμόδιες αρχές επαληθεύουν ότι κάθε αποστολή συνοδεύεται από έγκυρη άδεια FLEGT πριν από τη θέση της αποστολής σε ελεύθερη κυκλοφορία στην Κοινότητα. Η θέση της αποστολής σε ελεύθερη κυκλοφορία μπορεί να αναστέλλεται και η αποστολή παρακρατείται, εάν υπάρχουν αμφιβολίες όσον αφορά το κύρος της άδειας FLEGT. Οι διαδικασίες που ρυθμίζουν τη θέση σε ελεύθερη κυκλοφορία στην Κοινότητα για τις αποστολές που συνοδεύονται από άδεια FLEGT περιγράφονται στο παράρτημα III.
   3.   Οι αρμόδιες αρχές δεν επιτρέπουν τη θέση σε ελεύθερη κυκλοφορία προϊόντων ξυλείας που παρατίθενται στο παράρτημα ΙΒ.
   4.   Οι αρμόδιες αρχές διατηρούν και δημοσιεύουν σε ετήσια βάση αρχείο των αδειών FLEGT που παραλήφθησαν.
   5.   Σύμφωνα με την εθνική νομοθεσία για την προστασία των δεδομένων, οι αρμόδιες αρχές παρέχουν στα πρόσωπα ή στους φορείς που ορίζονται από τη Γκάνα ως ανεξάρτητοι επόπτες πρόσβαση στα σχετικά έγγραφα και δεδομένα.
   6.   Οι αρμόδιες αρχές της Κοινότητας δεν προβαίνουν στις ενέργειες που περιγράφονται στο άρθρο 5 παράγραφος 2 για αποστολές προϊόντων ξυλείας που προέρχονται από είδη που παρατίθενται στα παραρτήματα της σύμβασης διεθνούς εμπορίας ειδών της άγριας πανίδας και χλωρίδας που απειλούνται με εξαφάνιση (CITES), καθώς αυτά καλύπτονται από τις διατάξεις περί επαλήθευσης που προβλέπονται στον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους (7). Το σύστημα αδειών FLEGT παρέχει παρόλα αυτά διαβεβαίωση της νόμιμης υλοτόμησης των εν λόγω προϊόντων.
   Άρθρο 6
   Άδειες FLEGT
   1.   Οι άδειες FLEGT εκδίδονται από την αρχή αδειοδότησης ως μέσο πιστοποίησης της νομιμότητας της παραγωγής προϊόντων ξυλείας.
   2.   Η άδεια FLEGT καταρτίζεται και συμπληρώνεται στην αγγλική γλώσσα.
   3.   Τα μέρη δύνανται, κατόπιν συμφωνίας, να θεσπίζουν ηλεκτρονικά συστήματα για την έκδοση, τη διαβίβαση και την παραλαβή αδειών FLEGT.
   4.   Η διαδικασία έκδοσης αδειών FLEGT και οι τεχνικές προδιαγραφές περιγράφονται στο παράρτημα IV.
   Άρθρο 7
   Ορισμός της νόμιμα παραχθείσας ξυλείας
   Για τους σκοπούς της παρούσας συμφωνίας, ο ορισμός της «νόμιμα παραχθείσας ξυλείας» εκτίθεται στο παράρτημα II. Ο ορισμός αναφέρει την εθνική νομοθεσία της Γκάνας και τη νομοθεσία της Γκάνας σε επίπεδο κατώτερο του εθνικού που πρέπει να τηρείται προκειμένου τα προϊόντα ξυλείας να καλύπτονται από άδειες FLEGT. Παραθέτει επίσης την τεκμηρίωση, συμπεριλαμβανομένων κριτηρίων και δεικτών, η οποία αποδεικνύει τη συμμόρφωση προς την εν λόγω νομοθεσία.
   Άρθρο 8
   Επαλήθευση νόμιμα παραχθείσας ξυλείας
   1.   Η Γκάνα εφαρμόζει ένα ή περισσότερα συστήματα ώστε να επαληθεύει ότι τα προϊόντα ξυλείας που προορίζονται για αποστολή παρήχθηκαν νόμιμα και ότι μόνον αποστολές που επαληθεύθηκαν ως νόμιμα παραχθείσες εξάγονται στην Κοινότητα. Το σύστημα επαλήθευσης θα πρέπει να περιλαμβάνει ελέγχους συμμόρφωσης ώστε να διασφαλίζεται ότι τα προϊόντα ξυλείας που προορίζονται για εξαγωγή στην Κοινότητα παρήχθηκαν νόμιμα και ότι δεν εκδίδονται άδειες FLEGT για αποστολές ξυλείας που δεν παρήχθηκαν νόμιμα ή που προέρχονται από άγνωστες πηγές. Το σύστημα περιλαμβάνει επίσης διαδικασίες ώστε να διασφαλίζεται ότι η ξυλεία παράνομης ή άγνωστης προέλευσης δεν εισέρχεται στην αλυσίδα εφοδιασμού.
   2.   Το σύστημα επαλήθευσης της νόμιμης παραγωγής αποστολών προϊόντων ξυλείας περιγράφεται στο παράρτημα V.
   Άρθρο 9
   Διαβουλεύσεις σχετικά με την εγκυρότητα των αδειών
   1.   Εάν ανακύψουν αμφιβολίες σχετικά με την εγκυρότητα οποιασδήποτε άδειας, η οικεία αρμόδια αρχή δύναται να ζητεί πρόσθετες πληροφορίες και περαιτέρω διευκρινίσεις από την αρχή αδειοδότησης. Εάν η αρμόδια αρχή δεν λάβει απάντηση εντός 21 ημερολογιακών ημερών, η αρμόδια αρχή ενεργεί σύμφωνα με την ισχύουσα εθνική νομοθεσία και δεν δέχεται την άδεια. Εάν, μετά την παροχή πρόσθετων πληροφοριών και την περαιτέρω έρευνα, διαπιστωθεί ότι οι πληροφορίες που αναφέρονται στην άδεια δεν αντιστοιχούν στην αποστολή, η αρμόδια αρχή ενεργεί σύμφωνα με την ισχύουσα εθνική νομοθεσία και δεν δέχεται την άδεια.
   2.   Εάν ανακύψουν επίμονες διαφωνίες ή δυσκολίες στις διαβουλεύσεις σχετικά με άδειες FLEGT, το θέμα μπορεί να παραπεμφθεί στον κοινό μηχανισμό παρακολούθησης και ελέγχου.
   Άρθρο 10
   Ανεξάρτητη παρακολούθηση
   1.   Η Γκάνα προσλαμβάνει έναν ανεξάρτητο επόπτη, κατόπιν διαβούλευσης με την Κοινότητα, για τους σκοπούς των αρμοδιοτήτων που παρατίθενται στο παράρτημα VI.
   2.   Ο ανεξάρτητος επόπτης είναι μια οντότητα, η οποία δεν ευρίσκεται σε σύγκρουση συμφερόντων απορρέουσα από οιαδήποτε οργανωσιακή ή εμπορική σχέση με την Κοινότητα, ή με τις ρυθμιστικές αρχές του δασικού τομέα της Γκάνας, την αρχή αδειοδότησής της, οιοδήποτε φορέα επιφορτισμένο από την αρχή αδειοδότησης με την επαλήθευση της νόμιμης παραγωγής ξυλείας ή οιουσδήποτε εμπορικούς φορείς εκμετάλλευσης στον δασικό τομέα.
   3.   Ο ανεξάρτητος επόπτης λειτουργεί σύμφωνα με τεκμηριωμένη δομή διαχείρισης και με δημοσιευμένες πολιτικές και διαδικασίες, οι οποίες ανταποκρίνονται στις βέλτιστες διεθνώς αποδεκτές πρακτικές που καθορίζονται από τα πρότυπα ISO 17021 (απαιτήσεις για φορείς επιθεώρησης και πιστοποίησης συστημάτων διαχείρισης) και ISO 19011 (κατευθυντήριες οδηγίες για επιθεώρηση συστημάτων διαχείρισης της ποιότητας ή/και συστημάτων περιβαλλοντικής διαχείρισης) ή άλλα ισοδύναμα πρότυπα.
   4.   Ο ανεξάρτητος επόπτης παραπέμπει τις καταγγελίες που προκύπτουν από το έργο του στον κοινό μηχανισμό παρακολούθησης και ελέγχου.
   5.   Ο ανεξάρτητος επόπτης εκπονεί τακτικά αναλυτικές και συνοπτικές εκθέσεις, όπως περιγράφεται στο παράρτημα VI.
   6.   Τα μέρη διευκολύνουν το έργο του ανεξάρτητου επόπτη, μεταξύ άλλων, διασφαλίζοντας ότι ο επόπτης έχει πρόσβαση σε πληροφορίες όπως απαιτείται στις επικράτειες αμφοτέρων των μερών για την εκτέλεση των αρμοδιοτήτων του. Ωστόσο, τα μέρη δύνανται, σύμφωνα με την εθνική νομοθεσία τους για την προστασία των δεδομένων, να παρακρατούν οιαδήποτε πληροφορία την οποία δεν επιτρέπεται να γνωστοποιήσουν.
   Άρθρο 11
   Παρατυπίες
   Τα μέρη ενημερώνονται εκατέρωθεν σε περίπτωση που έχουν υπόνοιες ή ανευρίσκουν στοιχεία για οιαδήποτε καταστρατήγηση ή παρατυπία στο σύστημα αδειών FLEGT, μεταξύ άλλων σε σχέση με τα ακόλουθα:

               α)

               την καταστρατήγηση του εμπορίου, μεταξύ άλλων ανακατευθύνοντας το εμπόριο από τη Γκάνα στην Κοινότητα μέσω τρίτης χώρας, εάν υπάρχει λόγος να πιστεύεται ότι τούτο γίνεται με πρόθεση την αποφυγή έκδοσης άδειας· ή

               β)

               την έκδοση αδειών FLEGT σε προϊόντα ξυλείας τα οποία περιλαμβάνουν εισαγωγές από ύποπτες πηγές τρίτων χωρών· ή

               γ)

               την απάτη όσον αφορά την απόκτηση ή τη χρήση αδειών FLEGT.

         Άρθρο 12
   Ημερομηνία θέσης σε λειτουργία του συστήματος αδειών FLEGT
   1.   Αμφότερα τα μέρη απευθύνουν εκατέρωθεν κοινοποιήσεις μέσω του κοινού μηχανισμού παρακολούθησης και ελέγχου όταν θεωρούν ότι ολοκλήρωσαν τις αναγκαίες προετοιμασίες ώστε το σύστημα αδειών FLEGT να καταστεί πλήρως λειτουργικό.
   2.   Τα μέρη παραγγέλλουν, μέσω του κοινού μηχανισμού παρακολούθησης και ελέγχου, ανεξάρτητη αξιολόγηση του συστήματος χρησιμοποιώντας τα κριτήρια που παρατίθενται στο παράρτημα VII. Η αξιολόγηση εξακριβώνει ότι η διασφάλιση νομιμότητας στην οποία βασίζεται το σύστημα αδειών FLEGT, όπως περιγράφεται στο παράρτημα V, επιτελεί κατάλληλα τις λειτουργίες της και ότι θεσπίσθηκαν στην Κοινότητα τα συστήματα για την παραλαβή, την επαλήθευση και την αποδοχή αδειών FLEGT, όπως προβλέπεται στο άρθρο 5 και στο παράρτημα III.
   3.   Βάσει των συστάσεων του κοινού μηχανισμού παρακολούθησης και ελέγχου, τα δύο μέρη συμφωνούν στην ημερομηνία από την οποία θα πρέπει να αρχίσει η πλήρης λειτουργία του συστήματος αδειών FLEGT.
   4.   Αμφότερα τα μέρη εξετάζουν τη σύσταση και κοινοποιούν εγγράφως εκατέρωθεν τη συμφωνία τους με την εν λόγω σύσταση.

      ΓΕΝΙΚΕΣ ΔΙΑΤΑΞΕΙΣ

   Άρθρο 13
   Εφαρμογή του συστήματος αδειών FLEGT σε προϊόντα ξυλείας που δεν εξάγονται στην Κοινότητα
   1.   Η Γκάνα καταβάλλει προσπάθειες για την επαλήθευση της νομιμότητας της ξυλείας που πωλείται στις εγχώριες αγορές και της εισαγόμενης ξυλείας, χρησιμοποιώντας, ει δυνατόν, τα συστήματα που αναπτύσσονται για την εφαρμογή της παρούσας συμφωνίας.
   2.   Για την υποστήριξη των προσπαθειών αυτών, η Κοινότητα ενθαρρύνει, οσάκις ενδείκνυται, και στο πλαίσιο διαλόγου με τους ενδιαφερομένους, τη χρήση των συστημάτων που αναπτύσσονται για την εφαρμογή της παρούσας συμφωνίας.
   Άρθρο 14
   Χρονοδιάγραμμα εφαρμογής της συμφωνίας
   1.   Τα μέρη συμφωνούν στο χρονοδιάγραμμα εφαρμογής που παρατίθεται στο παράρτημα VIII.
   2.   Τα μέρη αξιολογούν, μέσω του κοινού μηχανισμού παρακολούθησης και ελέγχου, την πρόοδο που επιτυγχάνεται στην εφαρμογή διά παραπομπής στο χρονοδιάγραμμα που παρατίθεται στο παράρτημα VIII.
   Άρθρο 15
   Υποστηρικτικά μέτρα
   1.   Τα μέρη συμφωνούν ότι, προκειμένου να αντιμετωπίσουν τα βαθύτερα αίτια και τους παράγοντες της παράνομης υλοτομίας, απαιτούνται συμπληρωματικά μέτρα για την ενίσχυση της διακυβέρνησης στον τομέα και εντός του νομικού πλαισίου του. Ειδικότερα, όσον αφορά την αντιμετώπιση των προκλήσεων της αυξανόμενης εγχώριας ζήτησης και την αναγκαιότητα ανανέωσης του εξοπλισμού της βιομηχανίας ώστε να παραμείνει ανταγωνιστική, η Γκάνα καταβάλλει προσπάθειες για τη λήψη των μέτρων που περιγράφονται στα παραρτήματα IX και II.
   2.   Τα μέρη προσδιόρισαν τους τομείς που αναφέρονται στο παράρτημα IX ως τομείς στους οποίους υπάρχει ανάγκη τεχνικών και οικονομικών πόρων για την εφαρμογή της παρούσας συμφωνίας.
   3.   Η παροχή των εν λόγω πόρων υπόκειται στις διαδικασίες που διέπουν την κοινοτική βοήθεια, όπως προβλέπεται στη συμφωνία της Κοτονού, και στις συμφωνίες που διέπουν τη διμερή βοήθεια των κρατών μελών της ΕΕ προς τη Γκάνα.
   4.   Τα μέρη διασφαλίζουν ότι οι δραστηριότητες που υλοποιούνται στο πλαίσιο της παρούσας συμφωνίας συντονίζονται με υφιστάμενα και μελλοντικά συναφή αναπτυξιακά προγράμματα και πρωτοβουλίες.
   Άρθρο 16
   Εμπλοκή των ενδιαφερομένων στην εφαρμογή της παρούσας συμφωνίας
   1.   Οσάκις είναι εφικτό, η Γκάνα καταβάλλει προσπάθειες ενθάρρυνσης της διαβούλευσης με τους ενδιαφερομένους για την εφαρμογή της παρούσας συμφωνίας.
   2.   Σύμφωνα με την αρχή της συμμετοχικής διαχείρισης και της προστασίας των δασικών πόρων και των πόρων άγριας ζωής, η Γκάνα προωθεί κατάλληλες στρατηγικές, όρους και προγράμματα κατόπιν διαβούλευσης με τους σχετικούς ενδιαφερομένους για την εφαρμογή της παρούσας συμφωνίας.
   3.   Η Κοινότητα πραγματοποιεί τακτικές διαβουλεύσεις με τους ενδιαφερομένους σχετικά με την εφαρμογή της παρούσας συμφωνίας, λαμβάνοντας υπόψη τις υποχρεώσεις της που απορρέουν από τη σύμβαση του Aarhus του 1998 για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα.
   Άρθρο 17
   Κοινωνικές εγγυήσεις
   1.   Για την ελαχιστοποίηση των ενδεχόμενων δυσμενών συνεπειών, τα μέρη συμφωνούν να αναπτύξουν καλύτερη κατανόηση των μέσων διαβίωσης των δυνητικά επηρεαζόμενων αυτοχθόνων και τοπικών κοινοτήτων καθώς και του κλάδου της ξυλείας, συμπεριλαμβανομένων των ασχολουμένων με την παράνομη υλοτομία.
   2.   Τα μέρη παρακολουθούν τον αντίκτυπο της παρούσας συμφωνίας στις κοινότητες και σε άλλους παράγοντες που προσδιορίζονται στην παράγραφο 1, λαμβάνοντας ταυτόχρονα εύλογα μέτρα για τον μετριασμό τυχόν δυσμενών συνεπειών. Τα μέρη δύνανται να συμφωνήσουν σε πρόσθετα μέτρα για την αντιμετώπιση δυσμενών συνεπειών.
   Άρθρο 18
   Κίνητρα αγοράς
   Λαμβάνοντας υπόψη τις διεθνείς υποχρεώσεις της, η Κοινότητα καταβάλλει προσπάθειες για την προώθηση ευνοϊκής πρόσβασης στην αγορά της των προϊόντων ξυλείας που καλύπτονται από την παρούσα συμφωνία. Οι εν λόγω προσπάθειες περιλαμβάνουν:

               α)

               την ενθάρρυνση δημόσιων και ιδιωτικών πολιτικών προμηθειών που αναγνωρίζουν τις προσπάθειες για την εξασφάλιση της προσφοράς νόμιμα υλοτομημένων δασικών προϊόντων και

               β)

               την προώθηση προϊόντων με άδεια FLEGT στην ευρωπαϊκή αγορά ξυλείας.

         Άρθρο 19
   Κοινός μηχανισμός παρακολούθησης και ελέγχου
   1.   Τα μέρη θεσπίζουν κοινό μηχανισμό για τη διευκόλυνση της παρακολούθησης και του ελέγχου της παρούσας συμφωνίας, ο οποίος αναφέρεται στην παρούσα συμφωνία ως «κοινός μηχανισμός παρακολούθησης και ελέγχου» («ΚΜΠΕ»). Ο ΚΜΠΕ περιλαμβάνει περιοδικές αποστολές που αναλαμβάνονται από κοινού από τα μέρη.
   2.   Κάθε μέρος ορίζει τους εκπροσώπους του. Η σύνθεση του ΚΜΠΕ σέβεται τις αρχές της ισότητας και της ισοτιμίας.
   3.   Ο ΚΜΠΕ εξετάζει κάθε θέμα που σχετίζεται με την αποτελεσματική εφαρμογή της παρούσας συμφωνίας μέσω διαλόγου και ανταλλαγής πληροφοριών μεταξύ των συμβαλλόμενων μερών. Ειδικότερα, ο ΚΜΠΕ:

               α)

               συνιστά την ημερομηνία κατά την οποία το σύστημα αδειών FLEGT πρέπει να είναι πλήρως λειτουργικό·

               β)

               εξετάζει τις εκθέσεις που εκπονούνται από τον ανεξάρτητο επόπτη και κάθε καταγγελία σχετικά με τη λειτουργία του συστήματος αδειών FLEGT στην επικράτεια οιουδήποτε εκ των μερών·

               γ)

               παρακολουθεί, οσάκις ενδείκνυται, τις ενέργειες που αναλαμβάνονται για την αντιμετώπιση των προβλημάτων που εντοπίζονται από τον ανεξάρτητο επόπτη·

               δ)

               αξιολογεί τον κοινωνικό, οικονομικό και περιβαλλοντικό αντίκτυπο της παρούσας συμφωνίας, σύμφωνα με τις σχετικές ορθές πρακτικές και τα κριτήρια που συμφωνούνται από τα μέρη, και εξετάζει τυχόν ζητήματα που ανακύπτουν ως αποτέλεσμα της εν λόγω αξιολόγησης·

               ε)

               εξετάζει θέματα που προβληματίζουν και που εγείρονται από εκάτερο των μερών και επιχειρεί να επιλύσει οποιαδήποτε σύγκρουση η οποία ενδέχεται να ανακύψει, στον βαθμό που είναι δυνατόν·

               στ)

               διατυπώνει κατάλληλες συστάσεις σχετικά με τις ανάγκες ανάπτυξης ικανοτήτων για την επιτυχημένη εφαρμογή της συμφωνίας·

               ζ)

               εξετάζει τις εξελίξεις στις πολιτικές δημόσιων συμβάσεων·

               η)

               παρακολουθεί και υποβάλλει εκθέσεις σχετικά με την κατάσταση της αγοράς σε τακτά χρονικά διαστήματα, αναθέτοντας την εκπόνηση μελετών, όπως απαιτείται, και συστήνοντας τη λήψη μέτρων βάσει των εκθέσεων πληροφοριών για την αγορά·

               θ)

               εξετάζει και εγκρίνει τις ετήσιες εκθέσεις για την πρόοδο της εφαρμογής και

               ι)

               εκδίδει τακτικά δημόσια διαθέσιμες συνοπτικές εκθέσεις βασισμένες στα πορίσματα του ανεξάρτητου επόπτη, όπως αναφέρεται λεπτομερώς στο παράρτημα VI.

         4.   Ο ΚΜΠΕ:

               α)

               συνεδριάζει τουλάχιστον άπαξ ετησίως σε ημερομηνία που συμφωνείται από τα μέρη·

               β)

               καταρτίζει από κοινού ημερήσια διάταξη και όρους εντολής για τις κοινές δράσεις·

               γ)

               θεσπίζει τον εσωτερικό κανονισμό του·

               δ)

               προβλέπει ότι η προεδρία των συνεδριάσεών του ασκείται είτε εναλλακτικά από εκπροσώπους κάθε μέρους είτε βάσει ρύθμισης συμπροεδρίας· και

               ε)

               εάν είναι αναγκαίο, συγκροτεί ομάδες εργασίας ή άλλα επικουρικά όργανα για τομείς εργασίας που απαιτούν ειδική εμπειρογνωμοσύνη.

         Άρθρο 20
   Υποβολή εκθέσεων και δημόσια γνωστοποίηση
   1.   Τα μέρη διασφαλίζουν τη μέγιστη δυνατή διαφάνεια των εργασιών του ΚΜΠΕ καθώς και ότι οι εκθέσεις και τα υπομνήματα που προκύπτουν από αποστολές εκπονούνται από κοινού, διανέμονται στα μέρη και δημοσιοποιούνται.
   2.   Ο ΚΜΠΕ πραγματοποιεί τακτικές κοινές αποστολές για την εξέταση της αποτελεσματικότητας της συμφωνίας καθώς και του αντικτύπου της βάσει των διαθέσιμων πληροφοριών. Καταγράφει τις προσπάθειες της Γκάνας στον τομέα της διαφάνειας, μεταξύ άλλων, δημοσιοποιώντας πληροφορίες σχετικά με τα δικαιώματα υλοτόμησης, τις περιοχές που έχουν ορισθεί για υλοτόμηση, τα χρονοδιαγράμματα υλοτόμησης, τα τέλη δικαιωμάτων ξυλείας και τις πληρωμές που σχετίζονται με την υλοτόμηση, καθώς και πληροφορίες σχετικά με συμφωνίες κοινωνικής ευθύνης και αποζημιώσεις για ζημίες στις καλλιέργειες.
   3.   Βάσει των πληροφοριών που παρέχουν τα μέρη, ο ΚΜΠΕ δημοσιοποιεί ετήσια έκθεση. Η έκθεση θα πρέπει να περιλαμβάνει, μεταξύ άλλων, λεπτομέρειες σχετικά με τα εξής:

               α)

               τις ποσότητες προϊόντων ξυλείας που εξήχθηκαν στην Κοινότητα στο πλαίσιο του συστήματος αδειών FLEGT, σύμφωνα με τις σχετικές κλάσεις ΕΣ·

               β)

               τον αριθμό των αδειών FLEGT που εκδόθηκαν από τη Γκάνα·

               γ)

               την πρόοδο όσον αφορά την επίτευξη των στόχων και των δράσεων της παρούσας συμφωνίας που βασίζονται σε δεσμευτικό χρονοδιάγραμμα καθώς και θέματα που σχετίζονται με την εφαρμογή της παρούσας συμφωνίας·

               δ)

               τα μέτρα για την πρόληψη της εξαγωγής σε μη κοινοτικές αγορές ή της εμπορίας στην εγχώρια αγορά των παράνομα παραχθέντων προϊόντων ξυλείας·

               ε)

               τα ληφθέντα μέτρα για την πρόληψη των εισαγωγών παράνομα παραχθέντων προϊόντων ξυλείας και τη διατήρηση της ακεραιότητας του συστήματος αδειών FLEGΤ·

               στ)

               τις ποσότητες των προϊόντων ξυλείας που εισήχθηκαν στην Κοινότητα στο πλαίσιο του συστήματος αδειών FLEGT, σύμφωνα με τις σχετικές κλάσεις ΕΣ και με το κράτος μέλος της ΕΕ στο οποίο έλαβε χώρα η εισαγωγή στην Κοινότητα·

               ζ)

               τον αριθμό των αδειών FLEGT που παραλήφθηκαν από την Κοινότητα·

               η)

               τον αριθμό των περιπτώσεων και των σχετικών ποσοτήτων προϊόντων ξυλείας, εάν έτυχε εφαρμογής το άρθρο 9 παράγραφος 1.

         Άρθρο 21
   Ανακοίνωση σχετικά με την εφαρμογή της συμφωνίας
   1.   Οι εκπρόσωποι των μερών που είναι υπεύθυνοι για τις επίσημες ανακοινώσεις όσον αφορά την εφαρμογή της παρούσας συμφωνίας είναι οι ακόλουθοι:

               Για τη Γκάνα:

               Για την Κοινότητα:

               Υπουργός Γαιών, Δασών και Ορυχείων

               Επικεφαλής αντιπροσωπείας της ΕΚ στη Γκάνα

         2.   Τα μέρη ανακοινώνουν εκατέρωθεν εγκαίρως τις αναγκαίες πληροφορίες για την εφαρμογή της παρούσας συμφωνίας.
   Άρθρο 22
   Εμπιστευτικές πληροφορίες
   1.   Κάθε μέρος συμφωνεί να διατηρεί, στον βαθμό που απαιτείται από τη νομοθεσία του, την εμπιστευτικότητα των εμπιστευτικών πληροφοριών που ανταλλάσσονται στο πλαίσιο της παρούσας σύμβασης. Κανένα από τα μέρη δεν γνωστοποιεί στο κοινό, ούτε επιτρέπει στις αρχές του να γνωστοποιήσουν, πληροφορίες που ανταλλάσσονται στο πλαίσιο της παρούσας σύμβασης και συνιστούν εμπορικά μυστικά ή εμπιστευτικές εμπορικές πληροφορίες.
   2.   Με την επιφύλαξη του άρθρου 1, οι ακόλουθες πληροφορίες δεν θεωρούνται εμπιστευτικές:

               α)

               ο αριθμός και ο τύπος αδειών FLEGT που εκδίδει η Γκάνα και παραλαμβάνει η Κοινότητα και ο όγκος των προϊόντων ξυλείας που εξάγει η Γκάνα και παραλαμβάνει η Κοινότητα στο πλαίσιο των εν λόγω αδειών·

               β)

               η επωνυμία και η διεύθυνση του κατόχου της άδειας και του εισαγωγέα.

         Άρθρο 23
   Εδαφική εφαρμογή
   Η παρούσα συμφωνία εφαρμόζεται στο έδαφος στο οποίο εφαρμόζεται η συνθήκη για την ίδρυση της Κοινότητας υπό τους όρους που προβλέπονται στην εν λόγω συνθήκη και στο έδαφος της Γκάνας.
   Άρθρο 24
   Επίλυση διαφορών
   1.   Τα μέρη επιδιώκουν να επιλύουν ταχέως οιαδήποτε διαφορά σχετίζεται με την εφαρμογή ή την ερμηνεία της παρούσας συμφωνίας μέσω διαβουλεύσεων.
   2.   Εάν μια διαφορά δεν επιλυθεί μέσω διαπραγματεύσεων εντός δύο μηνών από την ημερομηνία της αρχικής αίτησης διαβουλεύσεων, κάθε μέρος δύναται να παραπέμπει τη διαφορά στον κοινό μηχανισμό παρακολούθησης και ελέγχου, ο οποίος προσπαθεί να επιλύσει τη διαφορά. Στον ΚΜΠΕ παρέχονται όλες οι σχετικές πληροφορίες για την εξέταση της κατάστασης σε βάθος με στόχο την εξεύρεση αποδεκτής λύσης. Για τον σκοπό αυτό, ο ΚΜΠΕ εξετάζει όλες τις δυνατότητες για τη διατήρηση της ορθής λειτουργίας της παρούσας συμφωνίας.
   3.   Στην περίπτωση που ο ΚΜΠΕ δεν είναι σε θέση να επιλύσει τη διαφορά εντός δύο μηνών, τα μέρη δύνανται να επιδιώκουν από κοινού τις καλές υπηρεσίες ή να ζητούν τη διαμεσολάβηση τρίτου.
   4.   Στην περίπτωση που δεν είναι εφικτή η επίλυση της διαφοράς σύμφωνα με την παράγραφο 3, οιοδήποτε μέρος δύναται να κοινοποιήσει στο άλλο τον διορισμό διαιτητή· το άλλο μέρος διορίζει δεύτερο διαιτητή εντός 30 ημερολογιακών ημερών από τον διορισμό του πρώτου διαιτητή. Τα μέρη διορίζουν από κοινού έναν τρίτο διαιτητή εντός δύο μηνών από τον διορισμό του δεύτερου διαιτητή.
   5.   Οι αποφάσεις των διαιτητών λαμβάνονται με πλειοψηφία εντός έξι μηνών από τον διορισμό του τρίτου διαιτητή.
   6.   Η διαιτητική απόφαση είναι δεσμευτική για τα μέρη και είναι ανέκκλητη.
   7.   Ο ΚΜΠΕ θεσπίζει τις διαδικασίες εργασιών της διαιτησίας.
   Άρθρο 25
   Αναστολή
   1.   Οιοδήποτε από τα μέρη δύναται να αναστέλλει την εφαρμογή της παρούσας συμφωνίας. Η απόφαση περί αναστολής και οι λόγοι της απόφασης κοινοποιούνται στο άλλο μέρος εγγράφως.
   2.   Οι όροι της παρούσας συμφωνίας παύουν να εφαρμόζονται 30 ημερολογιακές ημέρες μετά την εν λόγω κοινοποίηση.
   3.   Η εφαρμογή της παρούσας συμφωνίας επαναλαμβάνεται 30 ημερολογιακές ημέρες μετά την ειδοποίηση από το μέρος που ανέστειλε την εφαρμογή της προς το άλλο μέρος ότι οι λόγοι της αναστολής δεν ισχύουν πλέον.
   Άρθρο 26
   Τροποποιήσεις
   1.   Οιοδήποτε από τα μέρη επιθυμεί να τροποποιήσει την παρούσα συμφωνία υποβάλλει σχετική πρόταση τουλάχιστον τρεις μήνες πριν από την επόμενη συνεδρίαση του ΚΜΠΕ. Ο ΚΜΠΕ συζητά την πρόταση και, εάν επιτευχθεί συμφωνία, διατυπώνει σύσταση. Κάθε μέρος εξετάζει τη σύσταση και, εφόσον συμφωνεί, την εγκρίνει σύμφωνα με τις κατ’ ιδίαν διαδικασίες του.
   2.   Κάθε τροποποίηση που εγκρίνεται με τον τρόπο αυτό από αμφότερα τα μέρη αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη έχουν κοινοποιήσει αμοιβαία την ολοκλήρωση των αναγκαίων για τον σκοπό αυτό διαδικασιών.
   3.   Ο ΚΜΠΕ δύναται να εγκρίνει τροποποιήσεις των παραρτημάτων της παρούσας συμφωνίας.
   4.   Η κοινοποίηση τυχόν τροποποίησης αποστέλλεται στους κοινούς θεματοφύλακες της παρούσας συμφωνίας.
   Άρθρο 27
   Διάρκεια και παράταση
   Η παρούσα συμφωνία παραμένει σε ισχύ για διάστημα δέκα ετών και παρατείνεται για διαδοχικές περιόδους πέντε ετών, εκτός εάν ένα μέρος αρνηθεί την παράταση ειδοποιώντας το άλλο μέρος εγγράφως τουλάχιστον ένα έτος πριν από τη λήξη της παρούσας συμφωνίας.
   Άρθρο 28
   Καταγγελία
   Παρά το άρθρο 27, οιοδήποτε μέρος δύναται να καταγγείλει την παρούσα συμφωνία ειδοποιώντας το άλλο μέρος. Η παρούσα συμφωνία παύει να εφαρμόζεται δώδεκα μήνες μετά την ημερομηνία της εν λόγω ειδοποίησης.
   Άρθρο 29
   Παραρτήματα
   Τα παραρτήματα της παρούσας συμφωνίας αποτελούν αναπόσπαστο μέρος αυτής.
   Άρθρο 30
   Αυθεντικά κείμενα
   Η παρούσα συμφωνία συντάσσεται εις διπλούν στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά. Σε περίπτωση αποκλίσεων, το αγγλικό κείμενο υπερισχύει των υπόλοιπων γλωσσικών εκδόσεων.
   Άρθρο 31
   Έναρξη ισχύος
   1.   Η παρούσα συμφωνία αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη κοινοποιούν αμοιβαίως και εγγράφως την ολοκλήρωση των αναγκαίων για τον σκοπό αυτό διαδικασιών.
   2.   Αποστέλλεται κοινοποίηση στον Γενικό Γραμματέα του Συμβουλίου της Ευρωπαϊκής Ένωσης και στο υπουργείο Εξωτερικών της Γκάνας, οι οποίοι είναι οι κοινοί θεματοφύλακες της παρούσας συμφωνίας.

      Съставено в Брюксел на двадесети ноември две хиляди и девета година
      Hecho en Bruselas, el veinte de noviembre de dos mil nueve.
      V Bruselu dne dvacátého listopadu dva tisíce devět.
      Udfærdiget i Bruxelles den tyvende november to tusind og ni.
      Geschehen zu Brüssel am zwanzigsten November zweitausendneun.
      Kahe tuhande üheksanda aasta novembrikuu kahekümnendal päeval Brüsselis.
      'Εγινε στις Βρυξέλλες, στις είκοσι Νοεμβρίου δύο χιλιάδες εννιά.
      Done at Brussels on the twentieth day of November in the year two thousand and nine.
      Fait à Bruxelles, le vingt novembre deux mille neuf.
      Fatto a Bruxelles, addì venti novembre duemilanove.
      Briselē, divi tūkstoši devītā gada divdesmitajā novembrī.
      Priimta du tūkstančiai devintų metų lapkričio dvidešimtą dieną Briuselyje
      Kelt Brüsszelben, a kétezer-kilencedik év november havának huszadik napján.
      Magħmul fi Brussell, fl-għoxrin jum ta’ Novembru tas-sena elfejn u disgħa.
      Gedaan te Brussel, de twintigste november tweeduizend negen.
      Sporządzono w Brukseli dnia dwudziestego listopada roku dwa tysiące dziewiątego.
      Feito em Bruxelas, em vinte de Novembro de dois mil e nove.
      Încheiat la Bruxelles, la douăzeci noiembrie două mii nouă.
      V Bruseli dňa dvadsiateho novembra dvetisícdeväť.
      V Bruslju, dne dvajsetega novembra leta dva tisoč devet.
      Tehty Brysselissä kahdentenakymmenentenä päivänä marraskuuta vuonna kaksituhattayhdeksän.
      Som skedde i Bryssel den tjugonde november tjugohundranio.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Гана
         Por la República de Ghana
         Za Ghanskou republiku
         For Republikken Ghana
         Für die Republik Ghana
         Ghana Vabariigi nimel
         Για τη Δημοκρατίας της Γκάνας
         For the Republic of Ghana
         Pour la République du Ghana
         Per la Repubblica del Ghana
         Ganas Republikas vārdā
         Ganos Respublikos vardu
         A Ghánai Köztársaság részéről
         Għar-Repubblika tal-Gana
         Voor de Republiek Ghana
         W imieniu Republiki Ghany
         Pela República do Gana
         Pentru Republica Ghana
         Za Ghanskú republiku
         Za Republiko Gano
         Ghanaa tasavallan puolesta
         För Republiken Ghanas vägnar

      (1)  ΕΕ L 317 της 15.12.2000, σ. 3.

      (2)  A/RES 62/98 της 31ης Ιανουαρίου 2008.

      (3)  Πολιτική της Γκάνας για τα δάση και την άγρια φύση του 1994.

      (4)  ΕΕ L 347 της 30.12.2005, σ. 1.

      (5)  ΕΕ L 302 της 19.10.19922, σ. 1.

      (6)  ΕΕ L 253 της 11.10.1993, σ. 1.

      (7)  ΕΕ L 61 της 3.3.1997, σ. 1.
   ΚΑΤΑΛΟΓΟΣ ΠΑΡΑΡΤΗΜΑΤΩΝ

                  Παράρτημα I

               ΙΑ Προϊόντα που καλύπτονται από το σύστημα αδειών FLEGT
               ΙΒ Προϊόντα που δεν καλύπτονται από το σύστημα αδειών FLEGT

                  Παράρτημα II

               Νομοθεσία που πρέπει να λαμβάνεται υπόψη για τον καθορισμό της νομιμότητας μιας αποστολής ξυλείας, τεκμηρίωση που αποδεικνύει τη συμμόρφωση, και δασική πολιτική και επιδίωξη νομοθετικής μεταρρύθμισης

                  Παράρτημα III

               Κοινοτικές διαδικασίες εισαγωγής, συμπεριλαμβανομένης της επαλήθευσης αδειών

                  Παράρτημα IV

               Προδιαγραφές αδειών FLEGT

                  Παράρτημα V

               Σύστημα διασφάλισης νομιμότητας, συμπεριλαμβανομένης της διαδικασίας για την έκδοση αδειών FLEGT (σύστημα ιχνηλάτησης της ξυλείας, επαλήθευση, αδειοδότηση και ανεξάρτητη παρακολούθηση)

                  Παράρτημα VI

               Όροι εντολής της ανεξάρτητης παρακολούθησης

                  Παράρτημα VII

               Κριτήρια αξιολόγησης του συστήματος διασφάλισης της νομιμότητας

                  Παράρτημα VIII

               Χρονοδιάγραμμα εφαρμογής της συμφωνίας.

                  Παράρτημα IX

               Υποστηρικτικά μέτρα για την εφαρμογή της εθελοντικής συμφωνίας εταιρικής σχέσης

         ΠΑΡΑΡΤΗΜΑ Ι

      ΠΑΡΑΡΤΗΜΑ ΙΑ

         ΕΝΑΡΜΟΝΙΣΜΕΝΟΙ ΚΩΔΙΚΟΙ ΕΜΠΟΡΕΥΜΑΤΩΝ ΓΙΑ ΤΗΝ ΞΥΛΕΙΑ ΚΑΙ ΤΑ ΠΡΟΪΟΝΤΑ ΞΥΛΕΙΑΣ ΠΟΥ ΥΠΑΓΟΝΤΑΙ ΣΤΗΝ ΕΘΕΛΟΝΤΙΚΗ ΣΥΜΦΩΝΙΑ ΕΤΑΙΡΙΚΗΣ ΣΧΕΣΗΣ

                  ΚΩΔΙΚΟΙ ΕΣ

                  ΠΕΡΙΓΡΑΦΗ

                  440349

                  Ξυλεία ακατέργαστη, έστω και ξεφλουδισμένη, που της έχει αφαιρεθεί ο σομφός ή ορθογωνισμένη (ακατέργαστο teak).

                  440610
                  440690

                  Στρωτήρες και τραβέρσες σιδηροδρόμων.

                  440710
                  440725
                  440726
                  440727
                  440728
                  440729
                  440799

                  Ξυλεία πριονισμένη ή πελεκημένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή κολλημένη με δακτυλικό αρμό.

                  440810
                  440831
                  440839
                  440890

                  Φύλλα για επικάλυψη και φύλλα πολύστρωτα αντικολλητά (κόντρα πλακέ) (ανεξάρτητα από το κατά πόσον είναι κομμένη εγκάρσια).

                  440921
                  440929

                  Ξυλεία (στην οποία περιλαμβάνονται και οι σανίδες και τα πηχάκια για παρκέτα, μη συναρμολογημένα) με καθορισμένη μορφή (με εξοχές γλωσσίδια, αυλάκια, εντομές, πλαγιοτομές, αρμούς σε σχήμα V, γλυφές, στρογγυλεμένη ή παρόμοια) σε όλο το μήκος μιας ή περισσοτέρων από τις πλάγιες πλευρές ή επιφάνειες ή άκρα έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση.

                  441210
                  441231
                  441232
                  441239
                  441294
                  441299

                  Ξυλεία σε φύλλα πολύστρωτα αντικολλητά (κόντρα-πλακέ), ξυλεία σε φύλλα επικολλητά απλά και παρόμοια ξυλεία σε απανωτά φύλλα.

                  441810
                  441820
                  441850
                  441860
                  441871
                  441872
                  441879
                  441900

                  Τεχνουργήματα ξυλουργικής και τεμάχια σκελετών για οικοδομές, στα οποία περιλαμβάνονται και οι κυψελώδεις πλάκες-διαφράγματα, οι πλάκες για παρκέτα και τα πέταυρα (shingles και shakes), από ξύλο.

                  442010

                  Ξυλεία με ενσωματωμένες ψηφίδες και ξυλεία με κολλημένα διακοσμητικά στοιχεία. Μικρά κιβώτια, θήκες για τιμαλφή και θήκες για κοσμήματα ή χρυσαφικά και παρόμοια τεχνουργήματα, από ξύλο. Αγαλματάκια και άλλα είδη στολισμού, από ξύλο. Είδη επιπλώσεως, από ξύλο, που δεν υπάγονται στο κεφάλαιο 94.

                  940151
                  940159

                  Καθίσματα (με εξαίρεση εκείνα της κλάσης 94.02.

      ΠΑΡΑΡΤΗΜΑ ΙΒ

         ΕΝΑΡΜΟΝΙΣΜΕΝΟΙ ΚΩΔΙΚΟΙ ΕΜΠΟΡΕΥΜΑΤΩΝ ΓΙΑ ΤΗΝ ΞΥΛΕΙΑ ΤΗΣ ΟΠΟΙΑΣ Η ΕΞΑΓΩΓΗ ΔΕΝ ΕΠΙΤΡΕΠΕΤΑΙ

                  ΚΩΔΙΚΟΊ ΕΣ

                  ΠΕΡΙΓΡΑΦΉ

                  440349

                  Ξυλεία ακατέργαστη, έστω και ξεφλουδισμένη, που της έχει αφαιρεθεί ο σομφός ή ορθογωνισμένη (απαγορεύεται η εξαγωγή όλων των κορμών με εξαίρεση τους κορμούς teak).

   ΠΑΡΑΡΤΗΜΑ ΙΙ

      ΟΡΙΣΜΟΣ ΝΟΜΙΜΟΤΗΤΑΣ ΓΙΑ ΤΗΝ ΕΚΔΟΣΗ ΑΔΕΙΑΣ ΕΞΑΓΩΓΗΣ FLEGT KAI ΔΙΑΔΙΚΑΣΙΑ ΝΟΜΙΚΗΣ ΜΕΤΑΡΡΥΘΜΙΣΗΣ

   1.   Προοίμιο

   Ως απαίτηση της εθελοντικής συμφωνίας εταιρικής σχέσης, η Γκάνα ανέπτυξε, μέσω διαβούλευσης με τους ενδιαφερομένους, ένα νομικό πρότυπο το οποίο θα αποτελέσει τη βάση για την εφαρμογή της παρούσας συμφωνίας. Το νομικό πρότυπο συνδέεται με το σύστημα διασφάλισης της νομιμότητας μέσω του πίνακα νομιμότητας. Στο παρόν έγγραφο παρουσιάζονται ο νομικός ορισμός, ο πίνακας νομιμότητας, σύνοψη των σχετικών νόμων και κανονισμών που διέπουν τον δασικό τομέα, και περιγράφονται οι διαδικασίες μέσω των οποίων η Γκάνα θα μεταρρυθμίσει και θα ενοποιήσει τη νομοθεσία στον δασικό τομέα.
   2.   Σχολιασμένος νομικός ορισμός

   Ένα προϊόν το οποίο περιέχει ξυλεία που προέρχεται από πηγές στη Γκάνα μπορεί να αποκτήσει άδεια για πώληση εντός της Γκάνας ή για εξαγωγή από τη Γκάνα:

               α)

               στις περιπτώσεις στις οποίες η πηγή και ο τίτλος κυριότητας είναι μια άδεια υλοτομίας:

                           i)

                           η ξυλεία προέρχεται από προβλεπόμενες πηγές (1) και ο εμπλεκόμενος ιδιώτης, η ομάδα ή οι ιδιοκτήτες έδωσαν τη συγκατάθεσή τους για την υλοτόμηση του πόρου (2)·

                           ii)

                           κατά τον χρόνο της υλοτομίας, ο υλοτόμος διέθετε έγκυρη σύμβαση χρησιμοποίησης ξυλείας, εκδοθείσα από τον Υπουργό Γαιών, Δασών και Ορυχείων και επικυρωθείσα από το Κοινοβούλιο, σε συνέχεια της προβλεπόμενης διαδικασίας διαγωνισμού (3)·

                           iii)

                           κατά τον χρόνο της υλοτομίας, ο υλοτόμος διέθετε έγκυρη άδεια διάσωσης ξυλείας, εκδοθείσα από τη δασική επιτροπή (4)· ή

                           iv)

                           ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο (5)·

                           v)

                           κατά τον χρόνο της υλοτομίας, χορηγήθηκε στον υλοτόμο αντικατάσταση (6) όσον αφορά δικαιώματα ξυλείας·

               β)

               στις περιπτώσεις στις οποίες η πηγή και ο τίτλος κυριότητας είναι μια βεβαίωση αγοράς:

                           i)

                           η βεβαίωση αγοράς εκδόθηκε δυνάμει δικαστικής διάταξης για την κατάσχεση της ξυλείας (7)·

                           ii)

                           η ξυλεία εγκαταλείφθηκε και πωλήθηκε από τη δασική επιτροπή σύμφωνα με τις διαδικασίες που προβλέπονται από τον νόμο (8)·

               γ)

               η ξυλεία μεταφέρθηκε πάντοτε σύμφωνα με τα πρότυπα που προβλέπονται από τον νόμο (9)·

               δ)

               η ξυλεία αποτέλεσε αντικείμενο κατεργασίας σύμφωνα με τα πρότυπα που προβλέπονται από τον νόμο (10) και

               ε)

               όλοι οι πωλητές/εξαγωγείς διαθέτουν έγκυρη άδεια εμπορικής διάθεσης ξυλείας (11)·

               στ)

               κατά τον χρόνο της πώλησης ή της εξαγωγής, δεν οφείλονται στο κράτος δεδουλευμένα τέλη, μισθώματα ή φόροι, οι οποίοι προβλέπονται από τον νόμο (12)· και

               ζ)

               κατά τον χρόνο της πώλησης ή της εξαγωγής, ο υλοτόμος είχε συμμορφωθεί πλήρως με τις υποχρεώσεις του που απορρέουν από συμφωνίες κοινωνικής ευθύνης (13).

         3.   Πίνακας νομιμότητας

   Για να καθορισθεί κατά πόσον η ξυλεία που προέρχεται από πηγές στη Γκάνα ανταποκρίνεται στο πρότυπο που θεσπίζεται στον ορισμό της «νόμιμης ξυλείας» που προαναφέρθηκε, εφαρμόζονται οι αρχές και τα κριτήρια που παρατίθενται στον πίνακα 1 κατωτέρω.

      Πίνακας 1:   Αρχές και κριτήρια συμμόρφωσης προς το νομικό πρότυπο

               ΑΡΧΗ 1

               Πηγή της ξυλείας: Η ξυλεία προέρχεται από προβλεπόμενες πηγές και ο ενδιαφερόμενος ιδιώτης, η ομάδα ή οι ιδιοκτήτες έδωσαν την έγγραφη συγκατάθεσή τους για τη γη που υπόκειται σε παραχώρηση δικαιωμάτων ξυλείας.

               ΚΡΙΤΗΡΙΟ 1.1

               Για τις συμβάσεις χρησιμοποίησης ξυλείας σε προστατευόμενες περιοχές, η εκπόνηση του σχεδίου διαχείρισης των δασών περιλαμβάνει στρατηγικό σχέδιο.
               Οριοθέτηση των συμβάσεων χρησιμοποίησης ξυλείας.
               Διενέργεια απογραφής πριν από την υλοτόμηση (σε προστατευόμενες περιοχές, εκτός προστατευόμενων περιοχών και σε φυτείες).
               Έγγραφη συγκατάθεση του ενδιαφερόμενου ιδιώτη, της ομάδας ή των ιδιοκτητών.

               Καθοδηγητικές σημειώσεις σχετικά με τη συναφή νομοθεσία/κανονισμούς

               LI. 1649 ΤΜΗΜΑ 1: Διαδικασία παραχώρησης δικαιωμάτων ξυλείας· Υποτμήμα 1- προσδιορισμός γαιών κατάλληλων για την παραχώρηση δικαιωμάτων ξυλείας.
               MoP Ενότητα Α – Στρατηγικός σχεδιασμός (προστατευόμενες δασικές περιοχές).
               MoP Ενότητα Β – Επιχειρησιακός σχεδιασμός (προστατευόμενες δασικές περιοχές)· φύλλο οδηγιών B2 μέθοδος επιχειρησιακού σχεδιασμού (οριοθέτηση σε προστατευόμενες περιοχές).
               MoP Ενότητα C – Παραγωγή ξυλείας σε προστατευόμενη δασική περιοχή.
               MoP Ενότητα F – Ελεγχόμενη παραγωγή ξυλείας εκτός προστατευόμενης περιοχής 2.1 ii)
               Προσδιορισμός περιοχών συμβάσεων χρησιμοποίησης ξυλείας και 3.7 (C) (οριοθέτηση σε μη προστατευόμενες περιοχές).
               F3.2 Διαδικασία διαβούλευσης (έγγραφη συγκατάθεση).
               Εγχειρίδιο διαδικασιών (MoP) (14) – Βιώσιμη παραγωγή ξυλείας σε προστατευόμενες περιοχές (ενότητα C)· Έρευνα αποθέματος και κατανομή απόδοσης (ενότητα D) και ελεγχόμενη παραγωγή ξυλείας εκτός προστατευόμενης περιοχής (ενότητα F).

               ΑΡΧΗ 1

               Πηγή της ξυλείας: Η ξυλεία προέρχεται από προβλεπόμενες πηγές και ο ενδιαφερόμενος ιδιώτης, η ομάδα ή οι ιδιοκτήτες έδωσαν την έγγραφη συγκατάθεσή τους για τη γη που υπόκειται σε παραχώρηση δικαιωμάτων ξυλείας.

               ΚΡΙΤΗΡΙΟ 1.2

               Έγγραφη συγκατάθεση του ιδιοκτήτη της γης, ιδιώτη ή ομάδας.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Νόμος 547: νόμος για τη διαχείριση των πόρων ξυλείας παράγραφος 4 υποπαράγραφος 2 δ)· LI 1649: τμήμα 1 διαδικασία παραχώρησης δικαιωμάτων ξυλείας, υποτμήμα 1: επιτόπιος έλεγχος 2 δ)· υποτμήμα II Διαδικασία σε σχέση με γαίες άλλες εκτός δημόσιων γαιών και υφιστάμενων δασικών προστατευόμενων περιοχών.
               MoP ενότητα F (Ελεγχόμενη παραγωγή ξυλείας εκτός προστατευόμενων περιοχών) – F3.2 – Διαδικασία διαβούλευσης.
               MoP ενότητα F, F5.0: Οριστικοποίηση (εγκρίσεις).

               ΑΡΧΗ 2

               Κατανομή δικαιωμάτων ξυλείας
               Ο υλοτόμος διαθέτει σύμβαση χρησιμοποίησης ξυλείας εκδοθείσα από τον υπουργό και επικυρωθείσα από το Κοινοβούλιο σε συνέχεια της προβλεπόμενης διαδικασίας διαγωνισμού ή ο υλοτόμος διαθέτει άδεια διάσωσης ξυλείας εκδοθείσα από τη δασική επιτροπή (FS).

               ΚΡΙΤΗΡΙΟ 2.1

               Συμβάσεις χρησιμοποίησης ξυλείας φυσικών δασών και φυτειών
               Προσόντα των υλοτόμων για την παραχώρηση συμβάσεων χρησιμοποίησης ξυλείας από την επιτροπή αξιολόγησης δικαιωμάτων ξυλείας (TREC).

               Καθοδηγητικές σημειώσεις σχετικά με τη συναφή νομοθεσία/κανονισμούς

               LI 1721: Μέρος II: Διαδικασία ανταγωνιστικής υποβολής προσφορών για την παραχώρηση δικαιωμάτων ξυλείας Q· LI 1649: Όροι και προϋποθέσεις των συμβάσεων χρησιμοποίησης ξυλείας (παράγραφος 14 νόμος 547: κύρωση από το Κοινοβούλιο (παράγραφος 9).

               ΑΡΧΗ 2

               Κατανομή δικαιωμάτων ξυλείας
               Ο υλοτόμος διαθέτει σύμβαση χρησιμοποίησης ξυλείας εκδοθείσα από τον υπουργό και επικυρωθείσα από το Κοινοβούλιο σε συνέχεια της προβλεπόμενης διαδικασίας διαγωνισμού ή ο υλοτόμος διαθέτει άδεια διάσωσης ξυλείας εκδοθείσα από τη δασική επιτροπή.

               ΚΡΙΤΗΡΙΟ 2.2

               Άδεια διάσωσης ξυλείας (15)

               Έκδοση άδειας διάσωσης ξυλείας.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Κανονισμός σχετικά με τη διαδικασία διάσωσης ξυλείας (Νόμος 547 παράγραφος 18g)· διάσωση προϊόντων ξυλείας LI 1649 παράγραφος 38.

               ΑΡΧΗ 2

               Κατανομή δικαιωμάτων ξυλείας
               Ο υλοτόμος διαθέτει σύμβαση χρησιμοποίησης ξυλείας εκδοθείσα από τον υπουργό και επικυρωθείσα από το Κοινοβούλιο σε συνέχεια της προβλεπόμενης διαδικασίας διαγωνισμού ή ο υλοτόμος διαθέτει άδεια διάσωσης ξυλείας εκδοθείσα από τη δασική επιτροπή.

               ΚΡΙΤΗΡΙΟ 2.3

               Κατασχεθείσα ξυλεία
               Έκδοση άδειας για δεόντως δημοπρατηθείσα κατασχεθείσα ξυλεία.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Αδικήματα – νόμος 547 παράγραφος 17 (3)· και Διάσωση και διάθεση εγκαταλειμμένων προϊόντων ξυλείας (LI 1649 παράγραφος 37).

               ΑΡΧΗ 3

               Εργασίες υλοτόμησης
               Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο.

               ΚΡΙΤΗΡΙΟ 3.1

               Διενεργήθηκαν έρευνες αποθέματος (συμπεριλαμβανομένων ελέγχων προ της υλοτομίας για τις μη προστατευόμενες περιοχές) σύμφωνα με το εγχειρίδιο υλοτομίας.
               Σχέδιο υλοτόμησης.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Εγχειρίδιο υλοτομίας (παράγραφος 10 του νόμου 547). Ως «εγχειρίδιο υλοτομίας» νοείται ένα σύνολο κανόνων με σκοπό την καθοδήγηση των δραστηριοτήτων των προσώπων που υλοτομούν στο δάσος, όπως ερμηνεύεται στον νόμο 547 (παράγραφος 20).
               MoP ενότητα D (ενότητα Έρευνα αποθέματος και απόδοση).

               ΑΡΧΗ 3

               Εργασίες υλοτόμησης
               Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο (LI 1649).

               ΚΡΙΤΗΡΙΟ 3.2

               Η υλοτομία διενεργήθηκε σύμφωνα με τις απαιτήσεις υλοτόμησης σε περιοχές που έχουν ορισθεί για παραγωγή ξυλείας.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Διαδικασία σχετική με τις εργασίες υλοτόμησης (δηλαδή σχέδιο υλοτόμησης) – LI 1649 παράγραφος 17· MoP ενότητα E – Εκπόνηση χρονοδιαγράμματος υλοτόμησης για δασικές προστατευόμενες περιοχές· MoP ενότητα F – Ελεγχόμενη παραγωγή ξυλείας εκτός προστατευόμενων περιοχών (Φύλλο οδηγιών F4.3 – Ετήσιο σχέδιο υλοτομίας)· Άλλες πηγές παραγωγής ξυλείας (π.χ. φυτεία, υλοτόμηση ξυλείας βυθισμένης στο νερό) όπως προσδιορίζεται στους όρους της σύμβασης, Εγχειρίδιο υλοτομίας Ενότητα 3 (πρότυπα και προδιαγραφές υλοτόμησης).

               ΑΡΧΗ 3

               Εργασίες υλοτόμησης
               Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο.

               ΚΡΙΤΗΡΙΟ 3.3

               Οι κορμοί μετρήθηκαν και καταχωρήθηκαν με ακρίβεια.

               Καθοδηγητικές σημειώσεις σχετικά με τη συναφή νομοθεσία/κανονισμούς

               MoP ενότητα C – Αρχεία, υποβολή εκθέσεων και διαδικασίες ελέγχου C5.0.
               MoP ενότητα F, Αρχεία και διαδικασίες υποβολής εκθέσεων F5.0.

               ΑΡΧΗ 3

               Εργασίες υλοτόμησης
               Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο.

               ΚΡΙΤΗΡΙΟ 3.4

               Η υλοτομηθείσα ξυλεία αντιστοιχεί στα είδη και στους όγκους ή στους αριθμούς που επιτρέπονται από τη σύμβαση χρησιμοποίησης ξυλείας ή την άδεια διάσωσης ξυλείας.

               Καθοδηγητικές σημειώσεις σχετικά με τη συναφή νομοθεσία/κανονισμούς

               LI 1649 παράγραφος 23 – Μέτρηση ξυλείας. Επισήμανση, εγχειρίδιο υλοτομίας παράρτημα 5: Έντυπα ελέγχου υλοτομίας (TIF και LIF).

               ΑΡΧΗ 3

               Εργασίες υλοτόμησης
               Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο.

               ΚΡΙΤΗΡΙΟ 3.5

               Τα πρέμνα και οι κορμοί επισημάνθηκαν και αριθμήθηκαν σύμφωνα με το εγχειρίδιο υλοτομίας.

               Καθοδηγητικές σημειώσεις σχετικά με τη συναφή νομοθεσία/κανονισμούς

               LI 1649 παράγραφος 20· Επισήμανση και απαρίθμηση δένδρων, κορμών και προϊόντων ξυλείας· Εγχειρίδιο υλοτομίας Ενότητα 3: Πρότυπα και προδιαγραφές υλοτόμησης (επισήμανση κορμών).

               ΑΡΧΗ 3

               Εργασίες υλοτόμησης
               Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο.

               ΚΡΙΤΗΡΙΟ 3.6

               Ο υλοτόμος εκτέλεσε και συμμορφώθηκε με τη σχετική συμφωνία κοινωνικής ευθύνης.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Παράγραφος 14 του LI 1721· Εγχειρίδιο υλοτομίας: ενότητα 3 – κώδικας δεοντολογίας (σε προστατευόμενες περιοχές), ο οποίος αναγνωρίζει τα δικαιώματα άλλων χρηστών και σέβεται τα πολιτιστικά ήθη, όπως τις ημέρες ταμπού κ.λπ.· και κώδικας δεοντολογίας (για τις μη προστατευόμενες περιοχές), ο οποίος αναγνωρίζει τα δικαιώματα άλλων χρηστών και σέβεται τις γεωργικές εργασίες κ.λπ. Ενότητα 4.1. Παρακολούθηση της εργασίας υλοτόμησης (αξιολόγηση κοινωνικής ευθύνης),
               4.2. Κυρώσεις.

               ΑΡΧΗ 3

               Εργασίες υλοτόμησης
               Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο.

               ΚΡΙΤΗΡΙΟ 3.7

               Καταβλήθηκε αποζημίωση στους ζημιωθέντες γεωργούς σε σχέση με τη ζημία των καλλιεργειών, εφόσον συντρέχει περίπτωση.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Εγχειρίδιο υλοτομίας, ενότητα 4.2 (Κυρώσεις).

               ΑΡΧΗ 4

               Μεταφορά
               Η ξυλεία μεταφέρθηκε πάντοτε σύμφωνα με τα πρότυπα που προβλέπονται από τον νόμο.

               ΚΡΙΤΗΡΙΟ 4.1

               Η ξυλεία μεταφέρθηκε με επίσημη τεκμηρίωση που ανέφερε την προέλευσή της και αντιστοιχούσε στη φυσική ταυτοποίηση της ξυλείας.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Εγχειρίδιο υλοτομίας, ενότητα 3: Πρότυπα υλοτόμησης και έλεγχος υλοτομίας παράρτημα 5.

               ΑΡΧΗ 4

               Μεταφορά
               Η ξυλεία μεταφέρθηκε πάντοτε σύμφωνα με τα πρότυπα που προβλέπονται από τον νόμο.

               ΚΡΙΤΗΡΙΟ 4.2

               Η ξυλεία μεταφέρθηκε εντός των χρονικών διαστημάτων που επιτρέπονται από τον νόμο.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Διαδικασία που αφορά τις πράξεις υλοτόμησης (εγκεκριμένες περίοδοι για πράξεις υλοτόμησης και μεταφοράς δασικών προϊόντων): LI 1649 παράγραφος 18.

               ΑΡΧΗ 5

               Κατεργασία

               ΚΡΙΤΗΡΙΟ 5.1

               Οι εγκαταστάσεις κατεργασίας ξυλείας διαθέτουν έγκυρες άδειες, είναι καταχωρημένες στη δασική επιτροπή και πληρούν όλες τις νόμιμες απαιτήσεις.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Νόμος 571 παράγραφος 2.

               ΑΡΧΗ 5

               Κατεργασία

               ΚΡΙΤΗΡΙΟ 5.2

               Οι πρακτικές εργασιακών σχέσεων είναι σύμφωνες προς τα νομικά πρότυπα.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Υγεία, ασφάλεια στην εργασία και περιβάλλον: νόμος 651, εργασιακός νόμος παράγραφοι 118-124· LI 1833: Υγεία και απασχόληση (παράγραφοι 18-20) και νόμος περί γραφείων και εργοστασίων.

               ΑΡΧΗ 6

               Εμπόριο
               Όλοι οι πωλητές/εξαγωγείς διαθέτουν έγκυρη άδεια εμπορικής διάθεσης ξυλείας.

               ΚΡΙΤΗΡΙΟ 6.1

               Οι εξαγωγείς διαθέτουν άδεια από τη δασική επιτροπή.

               ΕΠΑΛΗΘΕΥΣΗ

               Έγκυρη άδεια εξαγωγής.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Νόμος 571 παράγραφος 2 i) έλεγχος και καταχώρηση συμβάσεων για την εμπορική διάθεση προϊόντων ξυλείας καθώς και των δασικών προϊόντων και προϊόντων της άγριας φύσης που ενδέχεται να καθορίσει η επιτροπή.

               ΑΡΧΗ 6

               Εμπόριο
               Όλοι οι πωλητές/εξαγωγείς διαθέτουν έγκυρη άδεια εμπορικής διάθεσης ξυλείας.

               ΚΡΙΤΗΡΙΟ 6.2

               Οι εγχώριοι πωλητές είναι καταχωρημένοι στη δασική επιτροπή.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Νόμος 571 παράγραφος 2 ii) θέσπιση διαδικασιών για την ιχνηλάτηση της διακίνησης ξυλείας, ξύλου και προϊόντων της άγριας φύσης.
               Εκθέσεις ελέγχου του τμήματος επικύρωσης ξυλείας (TVD) σχετικά με την προσφορά προϊόντων ξυλείας στην εγχώρια αγορά.

               ΑΡΧΗ 7

               Φορολογικές υποχρεώσεις
               Ούτε ο υλοτόμος ούτε ο πωλητής ήταν υπερήμεροι κατά τον χρόνο της πώλησης ή της εξαγωγής όσον αφορά την καταβολή τελών, μισθωμάτων ή φόρων που προβλέπονται από τον νόμο.

               ΚΡΙΤΗΡΙΟ 7.1

               Ο υλοτόμος δεν ήταν υπερήμερος όσον αφορά την καταβολή φόρων υλοτομίας ή τυχόν άλλων τελών που καταβάλλονται από τους υλοτόμους στη Γκάνα.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Διαδικασία σχετικά με τις εργασίες υλοτόμησης (πληρωμή φόρου υλοτομίας) LI 1649 παράγραφος 25.
               Εκθέσεις ελέγχου του τμήματος επικύρωσης ξυλείας (TVD) σχετικά με τη συμφωνία των χρηματοοικονομικών ροών.

               ΑΡΧΗ 7

               Φορολογικές υποχρεώσεις
               Ούτε ο υλοτόμος ούτε ο πωλητής ήταν υπερήμεροι κατά τον χρόνο της πώλησης ή της εξαγωγής όσον αφορά την καταβολή τελών, μισθωμάτων ή φόρων που προβλέπονται από τον νόμο.

               ΚΡΙΤΗΡΙΟ 7.2

               Ο υλοτόμος δεν ήταν υπερήμερος όσον αφορά την καταβολή μισθωμάτων.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Φόροι υλοτομίας και μίσθωμα για την έκταση που προβλέπεται στη σύμβαση – LI 1649 τμήμα V παράγραφος 27.

               ΑΡΧΗ 7

               Φορολογικές υποχρεώσεις
               Ούτε ο υλοτόμος ούτε ο πωλητής ήταν υπερήμεροι κατά τον χρόνο της πώλησης ή της εξαγωγής όσον αφορά την καταβολή τελών, μισθωμάτων ή φόρων που προβλέπονται από τον νόμο.

               ΚΡΙΤΗΡΙΟ 7.3

               Ο εξαγωγέας δεν είναι υπερήμερος όσον αφορά την καταβολή εισφορών κατά την εξαγωγή.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Εισφορές κατά την εξαγωγή: Δένδρα και ξυλεία, τροποποιητικός νόμος 493 παράγραφος 4.

               ΑΡΧΗ 7

               Φορολογικές υποχρεώσεις
               Ούτε ο υλοτόμος ούτε ο πωλητής ήταν υπερήμεροι κατά τον χρόνο της πώλησης ή της εξαγωγής όσον αφορά την καταβολή τελών, μισθωμάτων ή φόρων που προβλέπονται από τον νόμο.

               ΚΡΙΤΗΡΙΟ 7.4

               Ούτε ο υλοτόμος ούτε ο εξαγωγέας ήταν υπερήμεροι όσον αφορά την καταβολή φόρου εισοδήματος εταιρειών.

               Καθοδηγητικές σημειώσεις σχετικά με τη συναφή νομοθεσία/κανονισμούς

               Επιβολή φόρου εισοδήματος (εισόδημα από επιχείρηση): νόμος 592 παράγραφος 7.

         4.   Ισχύοντες νόμοι και κανονισμοί στη Γκάνα

   Ο ορισμός της «νόμιμης ξυλείας» αντιπροσωπεύει ένα υποσύνολο των νόμων που περιέχονται στο νομικό πλαίσιο για την υλοτόμηση, την κατεργασία και την εξαγωγή ξυλείας στη Γκάνα. Μέσω διαβουλεύσεων με πολλούς ενδιαφερομένους, συμφωνήθηκε ότι θα απαιτείται η επαλήθευση της συμμόρφωσης με τους εν λόγω νόμους για την έκδοση άδειας FLEGT. Στους ισχύοντες νόμους και κανονισμούς της Γκάνας, από τους οποίους αντλήθηκε ο ορισμός αυτός, περιλαμβάνονται οι εξής διατάξεις:
   ΣΥΝΤΑΓΜΑΤΙΚΕΣ ΔΙΑΤΑΞΕΙΣ, 1992

               1.

               Άρθρο 258. Θεσπίζει Επιτροπή Γαιών και καθορίζει τις αρμοδιότητές της.

               2.

               Άρθρο 267 παράγραφος 1. Αποδίδει τις εθιμικές εκτάσεις γης (stool lands) στις αντίστοιχες παραδοσιακές αρχές (stools) ως παρακαταθήκη για τα μέλη τους σύμφωνα με το εθιμικό δίκαιο και τα ήθη.

               3.

               Άρθρο 266. Θεσπίζει περιορισμούς στα δικαιώματα και στα συμφέροντα επί της γης που είναι δυνατόν να παραχωρηθούν σε μη πολίτη της Γκάνας.

               4.

               Άρθρο 267 παράγραφος 2. Θεσπίζει το Γραφείο Διαχειριστή των Εθιμικών Γαιών και καθορίζει τις αρμοδιότητές του.

               5.

               Άρθρο 267 παράγραφος 6. Προβλέπει τον τύπο για τις πληρωμές από το εισόδημα των εθιμικών γαιών.

               6.

               Άρθρο 268. Απαιτεί την κύρωση από το Κοινοβούλιο των συμφωνιών που σχετίζονται με την παραχώρηση δικαιώματος ή την εκχώρηση δικαιώματος εκμετάλλευσης οποιωνδήποτε φυσικών πόρων.

               7.

               Άρθρο 269. Θεσπίζει επιτροπές για τους φυσικούς πόρους [Δασική Επιτροπή], οι οποίες είναι υπεύθυνες για τη ρύθμιση και τη διαχείριση της χρήσης των οικείων φυσικών πόρων και τον συντονισμό των πολιτικών που τους αφορούν.

               8.

               Άρθρο 295. Παρέχει τον ορισμό των εθιμικών γαιών.

         ΠΡΩΤΟΓΕΝΗΣ ΝΟΜΟΘΕΣΙΑ

               9.

               Forest Protection Decree, 1974 (N.R.C.D. 234) — Καθορίζει τα αδικήματα που αφορούν τα δάση και προσδιορίζει κυρώσεις ή/και ποινές για τα εν λόγω αδικήματα.

               10.

               Forest Protection (Amendment) Law, 1986 (P.N.D.C.L. 142) — Θεσπίζει αυστηρότερες ποινές και πρόστιμα για τα αδικήματα που αφορούν τα δάση.

               11.

               FORESTS Ordinance (Cap 157) — Παρέχει κατευθυντήριες γραμμές για τη σύσταση προστατευόμενων δασικών περιοχών και την προστασία των δασών και άλλα συναφή θέματα.

               12.

               Trees and Timber Decree 1974 (N.R.C.D. 273) — Καθορίζει κατευθυντήριες γραμμές για τη συμμετοχή στη βιομηχανία υλοτομίας/ξυλείας και προβλέπει την καταβολή τελών καθώς και την επιβολή κυρώσεων για τη μη συμμόρφωση προς τις κατευθυντήριες γραμμές για τη συμμετοχή καθώς και για την εξαγωγή ακατέργαστης ξυλείας.

               13.

               Trees and Timber (Amendment) Act 1994 (Act 493) — Θεσπίζει αυστηρότερα τέλη και πρόστιμα καθώς και εισφορά κατά την εξαγωγή για ξυλεία και κορμούς αποξηραμένους στον αέρα.

               14.

               Timber Resources Management Act 1997 (Act 547) — Καταργεί τον νόμο για τις εκχωρήσεις, 1962 (Νόμος 124) και προβλέπει την παραχώρηση δικαιωμάτων ξυλείας κατά τρόπο που διασφαλίζει τη βιώσιμη διαχείριση και χρησιμοποίηση των πόρων ξυλείας.

               15.

               Forestry Commission Act, 1999 (Act, 571) — Καταργεί τον νόμο 453 και επαναφέρει τη δασική επιτροπή ως ημιαυτόνομο νομικό πρόσωπο, υπάγοντας επίσης στην Επιτροπή τις υπηρεσίες του δασικού τομέα που εκτελούν τις λειτουργίες της προστασίας, της ανάπτυξης, της διαχείρισης και της ρύθμισης των δασικών πόρων και των πόρων της άγριας ζωής.

               16.

               Forest Plantation Development Fund Act, 2000 (Act 583) — Ενοποιεί το Ταμείο Βελτίωσης των Δασών και προβλέπει την ίδρυση Ταμείου για την παροχή οικονομικής βοήθειας και τη διαχείριση των σχετικών κεφαλαίων για την ανάπτυξη ιδιωτικών εμπορικών δασικών φυτειών στη χώρα.

               17.

               The Forest Protection (Amendment) Act 2002 (Act 624) — Καταργεί τον Forest Protection (Amendment) Law, 1986 (PNDCL. 142, θεσπίζει αυστηρότερα πρόστιμα για αδικήματα που αφορούν τα δάση και εισάγει αλληλέγγυα ευθύνη για την ανάληψη υποχρεώσεων και τη δίωξη αδικημάτων που αφορούν τα δάση.

               18.

               The Forest Plantation Development Fund (Amendment) Act 2002 (Act 623) — Τροποποιεί τον νόμο 583 ώστε να επιτραπεί σε καλλιεργητές φυτειών, τόσο από τον δημόσιο όσο και από τον ιδιωτικό τομέα, να συμμετάσχουν στην ανάπτυξη δασικών φυτειών.

               19.

               Timber Resources Management (Amendment) Act 2002 (Act 617) — Τροποποιεί τον νόμο 547 ώστε να αποκλεισθούν από την εφαρμογή του οι εκτάσεις με ιδιωτικές δασικές φυτείες, να προβλεφθεί μέγιστη διάρκεια και μέγιστη οριακή έκταση για τα δικαιώματα ξυλείας και να προβλεφθούν κίνητρα και οφέλη για τους επενδυτές στον τομέα των δασών και της άγριας φύσης.

               20.

               Factories, Offices and Shops Act, 1970 (Act 238) — Προβλέπει την καταχώρηση εργοστασίων, καθώς και την προστασία και την ασφάλεια των εργαζομένων σε εργοστάσια και άλλους χώρους εργασίας.

               21.

               Social Security Law, 1991 (PNDCL. 247) — Θεσπίζει ένα καταπιστευματικό ταμείο για την παροχή κοινωνικής προστασίας στους εργαζομένους.

               22.

               Internal Revenue Act, 2000 (Act 592) — Προβλέπει τη φορολόγηση ιδιωτών και άλλων οντοτήτων και άλλα συναφή θέματα.

               23.

               Value Added Tax Act, 1998 (Act 546) — Προβλέπει την επιβολή ΦΠΑ σε συγκεκριμένες συναλλαγές και δραστηριότητες.

               24.

               Economic Plants Protection Decree, 1979 (AFRCD. 47) — Απαγορεύει την παραχώρηση δικαιωμάτων υλοτομίας σε φυτείες κακαόδενδρων.

         ΠΑΡΑΓΩΓΗ ΝΟΜΟΘΕΣΙΑ

               25.

               LI 1649 Timber Resources Management Regulations, 1988 — Παρέχει κατευθυντήριες γραμμές για την κατανομή και τη διαχείριση των πόρων ξυλείας.

               26.

               LI 1721 — Timber Resources Management (Amendment) Regulations, 2003 — Θεσπίζει τη βάση για την ανταγωνιστική υποβολή προσφορών στην κατανομή πόρων ξυλείας.

         5.   Δασική πολιτική και επιδίωξη νομοθετικής μεταρρύθμισης

   Η Γκάνα αναγνωρίζει ότι οι διατάξεις της ισχύουσας νομοθεσίας, οι οποίες παρέχουν τη βάση για το πλαίσιο ορισμού της νομιμότητας που περιγράφεται ανωτέρω, πρέπει να υποβληθούν σε σημαντικές μεταρρυθμίσεις για την αντιμετώπιση των υφιστάμενων ανεπαρκειών και για την ανταπόκριση σε αναδυόμενα ζητήματα στον τομέα τα οποία αντιβαίνουν στις αρχές της χρηστής διακυβέρνησης. Η Γκάνα επιθυμεί, επομένως, να καταδείξει την πρόθεσή της να πραγματοποιήσει νομικές και πολιτικές μεταρρυθμίσεις στο πνεύμα της χρηστής διακυβέρνησης των δασών. Αναμένεται ότι οι εν λόγω νομικές μεταρρυθμίσεις θα ολοκληρωθούν την επόμενη πενταετία.
   Στους τομείς στους οποίους απαιτούνται πολιτικές και νομικές μεταρρυθμίσεις συγκαταλέγονται οι ακόλουθοι:

               —

               κίνηση διαδικασίας για την τροποποίηση των διατηρούμενων και των μεταβατικών διατάξεων του νόμου 547 όσον αφορά τη μετατροπή των υφιστάμενων μισθώσεων/εκχωρήσεων σε συμβάσεις χρησιμοποίησης ξυλείας και το συναφές θέμα της πληρωμής τελών δικαιωμάτων ξυλείας·

               —

               ανάπτυξη και υλοτόμηση φυτειών·

               —

               κατεργασία ξυλείας και θέσπιση προτύπων για τη βιομηχανία ξυλείας·

               —

               εισαγωγή πρώτων υλών (ξυλεία)·

               —

               ανάπτυξη εγχώριας αγοράς:

                           α)

                           (μικρομεσαίες επιχειρήσεις)·

                           β)

                           κατανομή πόρων·

                           γ)

                           τυποποίηση ξύλινων κατασκευαστικών στοιχείων στον οικοδομικό και κατασκευαστικό κλάδο·

                           δ)

                           θέσπιση πολιτικών δημόσιων συμβάσεων·

               —

               θεσμικές ρυθμίσεις και διαδικασίες ελέγχου των δασών:

                           α)

                           οντότητα επικύρωσης ξυλείας·

                           β)

                           διοικητικό συμβούλιο·

                           γ)

                           ανεξάρτητη παρακολούθηση·

                           δ)

                           γραμμωτοί κωδικοί·

               —

               κατανομή πόρων ξυλείας βυθισμένης στο νερό (λίμνη Βόλτα)·

               —

               απαιτήσεις υγείας και ασφάλειας των εργαζομένων στις δασικές εργασίες·

               —

               σαφής δήλωση των στόχων διακυβέρνησης των πόρων — δημόσιο ενδιαφέρον για τη διατήρηση της βιοποικιλότητας, τους αγροτικούς βιοτικούς πόρους, τη βιώσιμη εκβιομηχάνιση και την πολιτιστική ανάπτυξη. Εντοπισμός και διόρθωση ασυνεπειών στην ισχύουσα δασική νομοθεσία που αφορούν τον ορισμό της νόμιμης ξυλείας (π.χ. έκδοση αδειών διάσωσης ξυλείας σε σχέση με γαίες που αποτελούν αντικείμενο σύμβασης χρησιμοποίησης ξυλείας)·

               —

               επιβεβαίωση του καθεστώτος ιδιοκτησίας των τοπικών δασών και των δικαιωμάτων των διάφορων ενδιαφερομένων, ιδίως των γεωργών, σε διάφορους τύπους δασών, και αποσαφήνιση του αντίστοιχου αντικειμένου των τοπικών (συμπεριλαμβανομένων των εθιμικών) και εθνικών θεσμών στη διαχείριση των δασών με σκοπό:

                           α)

                           τη διατήρηση των δασών·

                           β)

                           την ανάπτυξη και την εκμετάλλευση των δασών (για ξυλεία και μη)·

               —

               ρύθμιση των επενδύσεων:

                           α)

                           κίνητρα, ρύθμιση, φορολογικές συμφωνίες και συμφωνίες συμμετοχής στα οφέλη για δασικά προϊόντα εκτός ξυλείας (συμπεριλαμβανομένων του τουρισμού και των περιβαλλοντικών υπηρεσιών)·

                           β)

                           κίνητρα, ρύθμιση, φορολογικές συμφωνίες και συμφωνίες συμμετοχής στα οφέλη για εξορυκτικές επενδύσεις·

                           γ)

                           κίνητρα, ρύθμιση, φορολογικές συμφωνίες και συμφωνίες συμμετοχής στα οφέλη για την αναδάσωση·

                           δ)

                           κίνητρα, ρύθμιση, φορολογικές συμφωνίες και συμφωνίες συμμετοχής στα οφέλη για φυτείες και

                           ε)

                           κίνητρα, ρύθμιση, φορολογικές συμφωνίες και συμφωνίες συμμετοχής στα οφέλη για την κατεργασία.

         6.   Υλοποίηση

   Για τη μετάβαση από τα ισχύοντα στα μελλοντικά νομικά πρότυπα, η Γκάνα προβλέπει μια μεταρρυθμιστική προσέγγιση σε δύο επίπεδα, αφενός για τον χειρισμό των παρωχημένων νόμων που στερούνται συνοχής και συνεκτικότητας, και, αφετέρου, για τη θέσπιση νέων νόμων που θα δώσουν υπόσταση στις εξελισσόμενες πολιτικές:

               —

               οι αλλαγές σε τομείς που δεν απαιτούν εκτενή διαδικασία νομικής μεταρρύθμισης θα πραγματοποιηθούν μέσω παράγωγης νομοθεσίας εντός ενός έτους από τη σύναψη εθελοντικής συμφωνίας εταιρικής σχέσης·

               —

               οι αλλαγές που απαιτούν εκτενείς διαβουλεύσεις, εμπλοκή εμπειρογνωμόνων και σημαντικό πολιτικό προβληματισμό όσον αφορά, λόγου χάρη, θέματα χρηστής διακυβέρνησης, συμμετοχής των ενδιαφερομένων, συμμετοχής στα οφέλη κ.λπ. αναμένεται να απαιτήσουν περίπου 3 με 5 έτη.

      (1)  Νόμος 547 παράγραφος 4 και LI 1649 κανονισμοί 1 και 2.

      (2)  LI 1649 κανονισμοί 2 - 8.

      (3)  Νόμος 547 παράγραφοι 1, 7, 8, 9 και LI 1721 κανονισμοί 9 – 13.

      (4)  LI 1649 S 38.

      (5)  Νόμος 547 παράγραφος 18(d) και LI 1649 κανονισμοί 16 - 20.

      (6)  Νόμος 547 παράγραφος 15 (1) c, d, e.

      (7)  Παράγραφος 17 (3), Νόμος 547 και παράγραφος 37, LI 1649.

      (8)  S37 του LI 1649.

      (9)  LI 1649 κανονισμός 18.

      (10)  Νόμος περί εργοστασίων, γραφείων και καταστημάτων (νόμος 328) και εργατικός νόμος (Act 651).

      (11)  Νόμος 571 παράγραφος 2 i) και ii).

      (12)  Νόμος 547 S8 e) και f) και LI 1649 S 21, 27.

      (13)  Παράγραφος 14 LI 1721.

      (14)  Νομικό καθεστώς των MoP: Τα εγχειρίδια διαδικασιών (MoP) είναι αποτέλεσμα των απαιτήσεων της παραγράφου 18 του Νόμου για τη διαχείριση των πόρων ξυλείας 547 και του συνοδευτικού κανονισμού για τη διαχείριση των πόρων ξυλείας LI 1649 παράγραφος 14 που καταργήθηκε από τον (τροποποιητικό) κανονισμό για τη διαχείριση των πόρων ξυλείας LI 1721 παράγραφος 14, ο οποίος προβλέπει τους όρους και τις προϋποθέσεις των συμβάσεων χρησιμοποίησης ξυλείας.

      (15)  Η δασική επιτροπή εκδίδει άδεια, η οποία υπόκειται στους όρους και στις προϋποθέσεις που προσδιορίζονται σε αυτήν, για τη διάσωση δένδρων σε μια έκταση γης η οποία τελεί υπό ανάπτυξη, όπως κατασκευή οδού, επέκταση οικισμού ή καλλιέργειες αγροκτημάτων.
   ΠΑΡΑΡΤΗΜΑ ΙΙΙ

      ΟΡΟΙ ΠΟΥ ΔΙΕΠΟΥΝ ΤΗ ΘΕΣΗ ΣΕ ΕΛΕΥΘΕΡΗ ΚΥΚΛΟΦΟΡΙΑ ΣΤΗΝ ΚΟΙΝΟΤΗΤΑ ΠΡΟΪΟΝΤΩΝ ΞΥΛΕΙΑΣ ΠΟΥ ΕΞΑΓΟΝΤΑΙ ΑΠΟ ΧΩΡΑ ΕΤΑΙΡΟ ΚΑΙ ΣΥΝΟΔΕΥΟΝΤΑΙ ΑΠΟ ΑΔΕΙΑ FLEGT

   Άρθρο 1
   1.   Η άδεια FLEGT, στο εξής καλούμενη «άδεια», υποβάλλεται στις αρμόδιες αρχές του κράτους μέλους στο οποίο διασαφίζεται η αποστολή που καλύπτεται από την άδεια, προκειμένου να τεθεί σε ελεύθερη κυκλοφορία.
   2.   Οι αρμόδιες αρχές που αναφέρονται στην παράγραφο 1 ενημερώνουν τις τελωνειακές αρχές, σύμφωνα με τις εφαρμοστέες εθνικές διαδικασίες, ότι η άδεια έχει γίνει δεκτή.
   3.   Η άδεια θεωρείται άκυρη εάν η ημερομηνία υποβολής της είναι μεταγενέστερη της ημερομηνίας λήξης που αναφέρεται στην άδεια.
   4.   Άδεια που έχει υποβληθεί πριν από την άφιξη της αποστολής την οποία καλύπτει επιτρέπεται να γίνει δεκτή, εάν πληροί όλες τις απαιτήσεις που καθορίζονται στο παράρτημα IV της παρούσας συμφωνίας και δεν κριθεί αναγκαία περαιτέρω επαλήθευση σύμφωνα με το άρθρο 3 παράγραφος 1.
   5.   Όταν απαιτούνται περισσότερες πληροφορίες για την άδεια ή την αποστολή, σύμφωνα με τα άρθρα 3 και 4, η άδεια γίνεται δεκτή μόνον μετά την υποβολή των πληροφοριών σχετικά με το κύρος της άδειας.
   6.   Τα έξοδα που αναλαμβάνονται για την ολοκλήρωση της επαλήθευσης βαρύνουν τον εισαγωγέα, εκτός εάν η εθνική νομοθεσία του οικείου κράτους μέλους ορίζει άλλως.
   Άρθρο 2
   1.   Διαγραφές ή τροποποιήσεις άδειας γίνονται δεκτές μόνον εφόσον έχουν επικυρωθεί από την αρχή αδειοδότησης.
   2.   Παράταση της ισχύος άδειας γίνεται δεκτή μόνον εάν έχει επικυρωθεί από την αρχή αδειοδότησης.
   3.   Αντίγραφο άδειας ή άδεια αντικατάστασης γίνεται δεκτό μόνον εάν έχει εκδοθεί και επικυρωθεί από την αρχή αδειοδότησης.
   4.   Η άδεια δεν γίνεται δεκτή εάν, μετά την παροχή συμπληρωματικών πληροφοριών σύμφωνα με το άρθρο 3 ή περαιτέρω έρευνα σύμφωνα με το άρθρο 4, κατά περίπτωση, διαπιστώνεται ότι δεν αντιστοιχεί στην αποστολή.
   Άρθρο 3
   1.   Σε περίπτωση αμφιβολιών όσον αφορά άδεια, αντίγραφο άδειας ή άδεια αντικατάστασης, οι αρμόδιες αρχές δύνανται να απαιτούν συμπληρωματικές πληροφορίες από την αρχή αδειοδότησης της εταίρου χώρας.
   2.   Το αίτημα για συμπληρωματικές πληροφορίες μπορεί να συνοδεύεται από αντίτυπο της εν λόγω άδειας, αντίγραφό της ή άδεια αντικατάστασης.
   Άρθρο 4
   1.   Εάν κριθεί αναγκαία περαιτέρω επαλήθευση της αποστολής πριν οι αρμόδιες αρχές να είναι σε θέση να αποφασίσουν κατά πόσον μπορεί να γίνει δεκτή άδεια, είναι δυνατόν να διενεργούνται έλεγχοι ώστε να διαπιστωθεί κατά πόσον η αποστολή ανταποκρίνεται στις πληροφορίες που περιέχει η άδεια και στα αρχεία που αφορούν τη σχετική άδεια τα οποία τηρεί η αρχή αδειοδότησης.
   2.   Όταν ο όγκος ή το βάρος των προϊόντων ξυλείας τα οποία περιλαμβάνει η αποστολή που υποβάλλεται για θέση σε ελεύθερη κυκλοφορία δεν αποκλίνει περισσότερο από 10 % από τον όγκο ή το βάρος που αναφέρεται στην αντίστοιχη άδεια, θεωρείται ότι η αποστολή συμφωνεί με τις πληροφορίες που περιέχει η άδεια όσον αφορά τον όγκο ή το βάρος.
   Άρθρο 5
   1.   Στη θέση 44 του ενιαίου διοικητικού εγγράφου που υποβάλλεται για τελωνειακή διασάφηση για θέση σε ελεύθερη κυκλοφορία αναφέρεται ο αριθμός της άδειας η οποία καλύπτει τα προϊόντα ξυλείας που αφορά η διασάφηση.
   Όταν η τελωνειακή διασάφηση πραγματοποιείται με την τεχνική ηλεκτρονικής επεξεργασίας δεδομένων, ο αριθμός αναφέρεται στην κατάλληλη θέση.
   2.   Τα προϊόντα ξυλείας τίθενται σε ελεύθερη κυκλοφορία μόνο μετά την ολοκλήρωση της διαδικασίας που περιγράφεται στο άρθρο 1 παράγραφος 2.
   ΠΑΡΑΡΤΗΜΑ IV

      ΟΡΟΙ ΠΟΥ ΔΙΕΠΟΥΝ ΤΗΝ ΕΚΔΟΣΗ ΚΑΙ ΤΙΣ ΠΡΟΔΙΑΓΡΑΦΕΣ ΤΩΝ ΑΔΕΙΩΝ FLEGT

      Απαιτήσεις σχετικά με τις άδειες FLEGT

   Άρθρο 1
   1.   Η άδεια FLEGT μπορεί να είναι έντυπη ή ηλεκτρονική.
   2.   Οι έντυπες και οι ηλεκτρονικές άδειες περιέχουν τις πληροφορίες που αναφέρονται στο προσάρτημα 1, σύμφωνα με τις σημειώσεις καθοδήγησης που ορίζονται στο προσάρτημα 2.
   Άρθρο 2
   1.   Η άδεια FLEGT καθίσταται έγκυρη από την ημερομηνία έκδοσής της.
   2.   Η διάρκεια ισχύος της άδειας FLEGT δεν υπερβαίνει τους τρεις μήνες. Η ημερομηνία λήξης αναφέρεται στην άδεια.
   3.   Μετά τη λήξη της, η άδεια θεωρείται άκυρη. Η αρχή αδειοδότησης δύναται να αποφασίσει να παρατείνει τη διάρκεια ισχύος κατά έναν μήνα. Για τον σκοπό αυτό, η αρχή αδειοδότησης διορθώνει και επικυρώνει τη νέα ημερομηνία λήξης.
   4.   Η άδεια FLEGT παύει να ισχύει και επιστρέφεται στην αρχή αδειοδότησης εάν τα προϊόντα ξυλείας που συνοδεύει καταστραφούν.

      Απαιτήσεις σχετικά με τις έντυπες άδειες FLEGT

   Άρθρο 3
   Οι έντυπες άδειες είναι σύμφωνες με τη μορφή που παρατίθεται στο προσάρτημα 1.
   Άρθρο 4
   1.   Το μέγεθος του εντύπου είναι τυποποιημένο A4. Το χαρτί διαθέτει υδατογράφημα που αναπαριστά το λογότυπο της δασικής επιτροπής, το οποίο αποτυπώνεται ανάγλυφα στο χαρτί επιπλέον της σφραγίδας.
   2.   Το χρώμα του χαρτιού που χρησιμοποιείται για το έντυπο έχει ως εξής:

               α)

               Λευκό για το έντυπο αριθ. 1, το «Πρωτότυπο»·

               β)

               Κίτρινο για το έντυπο αριθ. 2, το «Αντίτυπο για την τελωνειακή αρχή της ΕΕ»·

               γ)

               Πράσινο για το έντυπο αριθ. 3, το «Αντίτυπο για το τμήμα Ανάπτυξης της Βιομηχανίας Ξυλείας»·

               δ)

               Ροζ για το έντυπο αριθ. 4, το «Αντίτυπο για την τελωνειακή αρχή της Γκάνας (CEPS)»·

               ε)

               Γαλάζιο για το έντυπο αριθ. 5, το «Αντίτυπο για την αρμόδια αρχή της Ευρωπαϊκής Κοινότητας».

         Άρθρο 5
   1.   Τα στοιχεία της άδειας δακτυλογραφούνται ή συμπληρώνονται με ηλεκτρονικά μέσα. Είναι δυνατόν να συμπληρώνονται χειρόγραφα, εφόσον είναι αναγκαίο.
   2.   Οι σφραγίδες της αρχής αδειοδότησης επιτίθενται μέσω μεταλλικής σφραγίδας κατά προτίμηση κατασκευασμένης από χάλυβα. Ωστόσο, μια ανάγλυφη αποτύπωση συνδυασμένη με γράμματα ή αριθμούς, η οποία προκύπτει μέσω διάτρησης, μπορεί να αντικαταστήσει τη σφραγίδα της αρχής αδειοδότησης. Η αρχή αδειοδότησης χρησιμοποιεί κάθε μέθοδο που δεν επιδέχεται παραβίαση για να καταγράψει τη διατεθείσα ποσότητα κατά τρόπο ώστε να είναι αδύνατη η παρεμβολή αριθμών ή αναφορών.
   3.   Το έντυπο δεν μπορεί να περιέχει διαγραφές ή τροποποιήσεις, εκτός εάν οι εν λόγω διαγραφές ή τροποποιήσεις πιστοποιούνται με τη σφραγίδα και την υπογραφή της αρχής αδειοδότησης.
   4.   Οι άδειες τυπώνονται και συμπληρώνονται στην αγγλική γλώσσα.
   Άρθρο 6
   1.   Η άδεια καταρτίζεται σε 5 αντίτυπα και εκδίδεται στον αιτούντα.
   2.   Το πρώτο αντίτυπο, με την ένδειξη «Πρωτότυπο», αφού συμπληρωθεί, υπογραφεί και σφραγισθεί από την αρχή αδειοδότησης, παρέχεται στον αιτούντα για υποβολή στην αρμόδια αρχή του κράτους μέλους της ΕΕ στο οποίο η αποστολή που συνοδεύει η εν λόγω άδεια διασαφίζεται για θέση σε ελεύθερη κυκλοφορία.
   3.   Το δεύτερο αντίτυπο, με την ένδειξη «Αντίτυπο για τις τελωνειακές αρχές», αφού συμπληρωθεί, υπογραφεί και σφραγισθεί από την αρχή αδειοδότησης, παρέχεται στον αιτούντα για υποβολή στην τελωνειακή αρχή του κράτους μέλους στο οποίο η αποστολή που συνοδεύει η εν λόγω άδεια διασαφίζεται για θέση σε ελεύθερη κυκλοφορία.
   4.   Το τρίτο αντίτυπο, με την ένδειξη «Αντίτυπο για το τμήμα Ανάπτυξης της Βιομηχανίας Ξυλείας», αφού συμπληρωθεί, υπογραφεί και σφραγισθεί από την αρχή αδειοδότησης, διατηρείται στα αρχεία της και για μελλοντική επαλήθευση των εκδοθεισών αδειών.
   5.   Το τέταρτο αντίτυπο, με την ένδειξη «Αντίτυπο για την CEPS της Γκάνας», αφού συμπληρωθεί, υπογραφεί και σφραγισθεί από την αρχή αδειοδότησης, παρέχεται στον αιτούντα για υποβολή στις τελωνειακές αρχές της Γκάνας στις οποίες η αποστολή που συνοδεύει η εν λόγω άδεια διασαφίζεται για φόρτωση στο σκάφος.
   6.   Το πέμπτο αντίτυπο, με την ένδειξη «Αντίτυπο για την αρμόδια αρχή της ΕΕ», αφού συμπληρωθεί, υπογραφεί και σφραγισθεί από την αρχή αδειοδότησης, παρέχεται στον αιτούντα για υποβολή στην αρμόδια αρχή του κράτους μέλους στο οποίο η αποστολή που συνοδεύει η εν λόγω άδεια διασαφίζεται για θέση σε ελεύθερη κυκλοφορία (το αντίτυπο αυτό απαιτείται εάν η αρμόδια αρχή στο κράτος μέλος είναι άλλη από την τελωνειακή αρχή).

      Απώλεια, κλοπή ή καταστροφή άδειας FLEGT

   Άρθρο 7
   1.   Σε περίπτωση απώλειας, κλοπής ή καταστροφής του «Πρωτοτύπου» ή του «Αντιτύπου για τις τελωνειακές αρχές», ο εισαγωγέας ή ο εξουσιοδοτημένος αντιπρόσωπός του δύναται να υποβάλει αίτηση στην αρχή αδειοδότησης για την έκδοση εγγράφου αντικατάστασης βάσει του εγγράφου που έχει στην κατοχή του.
   2.   Σε περίπτωση απώλειας, κλοπής ή καταστροφής τόσο του «Πρωτοτύπου» όσο και του «Αντιτύπου για τις τελωνειακές αρχές», ο εισαγωγέας ή ο εξουσιοδοτημένος αντιπρόσωπός του δύναται να υποβάλει αίτηση στην αρχή αδειοδότησης για την έκδοση εγγράφων αντικατάστασης για αμφότερα τα έγγραφα.
   3.   Η αρχή αδειοδότησης εκδίδει το (τα) έγγραφο (-α) αντικατάστασης εντός ενός μηνός από την παραλαβή του αιτήματος του εισαγωγέα.
   4.   Τα έγγραφα αντικατάστασης περιέχουν τις πληροφορίες και τις καταχωρήσεις που εμφανίζονται στην άδεια που αντικαθιστούν, συμπεριλαμβανομένου του αριθμού της άδειας.
   Η άδεια αντικατάστασης φέρει την επισήμανση «Άδεια αντικατάστασης».
   5.   Σε περίπτωση απώλειας, κλοπής, καταστροφής ή λήξης της άδειας αντικατάστασης, δεν εκδίδεται άλλη άδεια αντικατάστασης.
   6.   Σε περίπτωση ανάκτησης της απολεσθείσας ή κλαπείσας άδειας, η ανακτηθείσα άδεια δεν χρησιμοποιείται και πρέπει να επιστραφεί στην εκδίδουσα αρχή.

      Χειρισμός αμφιβολιών σχετικά με την εγκυρότητα της άδειας

   Άρθρο 8
   1.   Σε περίπτωση αμφιβολιών σχετικά με την εγκυρότητα της άδειας ή της άδειας αντικατάστασης, οι αρμόδιες αρχές πρέπει να ζητούν πρόσθετες πληροφορίες από την αρχή αδειοδότησης.
   2.   Εάν το θεωρεί αναγκαίο, η αρχή αδειοδότησης δύναται να ζητεί από τις αρμόδιες αρχές να αποστέλλουν αντίγραφο της εν λόγω άδειας ή άδειας αντικατάστασης.
   3.   Εάν η αρχή αδειοδότησης το θεωρεί αναγκαίο, αποσύρει την άδεια και εκδίδει διορθωμένο αντίγραφο, το οποίο περιλαμβάνει πιστοποιημένη με σφραγίδα την επισήμανση «Αντίγραφο», και το διαβιβάζει στην αρμόδια αρχή.
   4.   Εάν η εγκυρότητα της άδειας επιβεβαιωθεί, η αρχή αδειοδότησης ειδοποιεί την αρμόδια αρχή πάραυτα, κατά προτίμηση με ηλεκτρονικά μέσα.
   Τα αντίτυπα που επιστρέφονται φέρουν την επισήμανση «Επικυρώθηκε στις» επικυρωμένη/πιστοποιημένη με σφραγίδα.
   5.   Εάν η εν λόγω άδεια δεν είναι έγκυρη, η αρχή αδειοδότησης ειδοποιεί την αρμόδια αρχή πάραυτα, κατά προτίμηση με ηλεκτρονικά μέσα.

      Τεχνικές προδιαγραφές σχετικά με ηλεκτρονικές άδειες FLEGT

   Άρθρο 9
   1.   Η άδεια FLEGT μπορεί να εκδίδεται και να αποτελεί αντικείμενο επεξεργασίας με ηλεκτρονικά μέσα.
   2.   Στα κράτη μέλη της ΕΕ που δεν είναι συνδεδεμένα στο ηλεκτρονικό σύστημα διατίθεται έντυπη άδεια.
   ΠΡΟΣΑΡΤΗΜΑΤΑ

               1.

               Έντυπο άδειας.

               2.

               Σημειώσεις καθοδήγησης.

         Προσάρτημα 1

      Μορφή της άδειας FLEGT

      Έμβλημα Γκάνας

      Έμβλημα Γκάνας

   Προσάρτημα 2

      Σημειώσεις καθοδήγησης

   Γενικά:

               —

               Συμπληρώνονται με κεφαλαία.

               —

               Όπου αναφέρεται ο κωδικός ISO, πρόκειται για τον διεθνή τυποποιημένο κωδικό δύο γραμμάτων κάθε χώρας.

               Θέση 1.

               Εκδίδουσα αρχή

               Αναγράφονται το όνομα και η διεύθυνση της αρχής αδειοδότησης.

               Θέση 2.

               Εισαγωγέας

               Ονοματεπώνυμο και διεύθυνση εισαγωγέα.

               Θέση 3.

               Αριθμός άδειας FLEGT

               Αναγράφεται ο αριθμός της χορηγούμενης άδειας.

               Θέση 4.

               Ημερομηνία λήξης

               Περίοδος ισχύος της άδειας.

               Θέση 5.

               Χώρα εξαγωγής

               Αναγράφεται η χώρα εταίρος από την οποία εξήχθησαν τα προϊόντα ξυλείας στην ΕΕ.

               Θέση 6.

               Κωδικός ISO

               Αναγράφεται ο κωδικός δύο γραμμάτων της εταίρου χώρας που αναφέρεται στη θέση 5.

               Θέση 7.

               Μέσο μεταφοράς

               Αναγράφεται το μέσο μεταφοράς στο σημείο εξαγωγής.

               Θέση 8.

               Κάτοχος της άδειας

               Αναγράφονται το ονοματεπώνυμο και η διεύθυνση του εξαγωγέα.

               Θέση 9.

               Εμπορική περιγραφή

               Αναγράφεται η εμπορική περιγραφή των προϊόντων ξυλείας.

               Θέση 10.

               Κλάση ΕΣ και Περιγραφή

               Αναγράφεται ο εξαψήφιος κωδικός εμπορεύματος που έχει καθορισθεί σύμφωνα με το εναρμονισμένο σύστημα περιγραφής και κωδικοποίησης των εμπορευμάτων.

               Θέση 11.

               Κοινή ή επιστημονική ονομασία

               Αναγράφεται η κοινή ή η επιστημονική ονομασία του είδους ξυλείας που έχει χρησιμοποιηθεί για το προϊόν. Εφόσον σύνθετο προϊόν περιλαμβάνει περισσότερα του ενός είδη ξυλείας, χρησιμοποιείται χωριστή γραμμή. Είναι δυνατόν να παραλείπεται για σύνθετο προϊόν ή συστατικό το οποίο περιλαμβάνει πολλά είδη τα οποία δεν είναι πλέον ταυτοποιήσιμα (π.χ. μοριοσανίδες).

               Θέση 12.

               Χώρες υλοτόμησης

               Αναγράφονται οι χώρες όπου έχει υλοτομηθεί το είδος ξυλείας που αναφέρεται στη θέση 10. Για τα σύνθετα προϊόντα αναγράφονται όλες οι πηγές του χρησιμοποιηθέντος ξύλου. Είναι δυνατόν να παραλείπεται για σύνθετο προϊόν ή συστατικό το οποίο περιλαμβάνει πολλά είδη που δεν είναι πλέον ταυτοποιήσιμα (π.χ. μοριοσανίδες).

               Θέση 13.

               Κωδικοί ISO

               Αναγράφονται οι κωδικοί ISO των χωρών που δηλώνονται στη θέση 12. Είναι δυνατόν να παραλείπεται για σύνθετο προϊόν ή συστατικό το οποίο περιλαμβάνει πολλά είδη τα οποία δεν είναι πλέον ταυτοποιήσιμα (π.χ. μοριοσανίδες).

               Θέση 14.

               Όγκος (m3)

               Δηλώνεται ο συνολικός όγκος σε m3. Είναι δυνατόν να παραλείπεται μόνο εφόσον δεν παραλείπονται οι πληροφορίες που προβλέπονται στη θέση 15.

               Θέση 15.

               Καθαρό βάρος

               Δηλώνεται το συνολικό βάρος σε kg. Τούτο ορίζεται ως η καθαρή μάζα των προϊόντων ξυλείας χωρίς τους άμεσους περιέκτες ή οποιαδήποτε συσκευασία, εκτός από τα στεφάνια παλετών, τα τελάρα φόρτωσης, τις ετικέτες κ.λπ. Είναι δυνατόν να παραλείπεται μόνο εφόσον δεν παραλείπονται οι πληροφορίες που προβλέπονται στη θέση 15.

               Θέση 16.

               Αριθμός τεμαχίων

               Αναγράφεται ο αριθμός των τεμαχίων στις περιπτώσεις που είναι ο πλέον ενδεδειγμένος τρόπος για να ποσοτικοποιηθεί μεταποιημένο προϊόν. Είναι δυνατόν να παραλείπεται.

               Θέση 17.

               Διακριτικά

               Αναγράφονται τυχόν διακριτικά, κατά περίπτωση, π.χ. αριθμός παρτίδας, αριθμός φορτωτικής. Είναι δυνατόν να παραλείπεται.

               Θέση 18.

               Υπογραφή και σφραγίδα της εκδίδουσας αρχής

               Η θέση υπογράφεται από τον εξουσιοδοτημένο υπάλληλο και σφραγίζεται με την επίσημη σφραγίδα της αρχής αδειοδότησης. Αναγράφονται επίσης ο τόπος και η ημερομηνία.

         ΠΑΡΑΡΤΗΜΑ V

      ΣΥΣΤΗΜΑ ΔΙΑΣΦΑΛΙΣΗΣ ΤΗΣ ΝΟΜΙΜΟΤΗΤΑΣ (ΣΔΝ)

   1.   Εισαγωγή

   Στο πλαίσιο της συμφωνίας, η Γκάνα θα εφαρμόσει ένα σύστημα διασφάλισης της νομιμότητας (ΣΔΝ), το οποίο θα βασίζεται στην τήρηση του νομικού ορισμού (παράρτημα II της συμφωνίας). Ο νομικός ορισμός περιγράφει τις προϋποθέσεις υπό τις οποίες ένα προϊόν που περιέχει ξυλεία ή/και αποτέλεσε αντικείμενο κατεργασίας στη Γκάνα μπορεί να αποκτήσει άδεια για πώληση εντός της Γκάνας ή για εξαγωγή από τη Γκάνα. Για τους σκοπούς της συμφωνίας, οι άδειες θα καλύπτουν όλα τα προϊόντα που εξάγονται στην ΕΕ. Τα περιλαμβανόμενα προϊόντα περιγράφονται στο παράρτημα Ι της συμφωνίας. Ένα σύστημα ιχνηλάτησης της ξυλείας (ΣΙΞ) θα καταστήσει εφικτή την εγκαθίδρυση ενός συστήματος σύνδεσης της πρώτης ύλης με το τελικό προϊόν καθώς και την παρακολούθηση και την υποβολή εκθέσεων σχετικά με τη συμμόρφωση προς τον νομικό ορισμό. Το σύστημα ιχνηλάτησης της ξυλείας περιγράφεται στο προσάρτημα 1 έως 10. Για τον σκοπό της αξιολόγησης της συμμόρφωσης προς τον νομικό ορισμό, ένας πίνακας ο οποίος περιέχει τον ορισμό της νομιμότητας σε σχέση με την εφαρμογή των αρχών και των κριτηρίων παρέχεται στο πλαίσιο των διαδικασιών επαλήθευσης.
   Στο πλαίσιο του ΣΔΝ πρέπει να θεσπισθεί μια οντότητα επαλήθευσης. Η εν λόγω οντότητα ονομάζεται τμήμα Επικύρωσης Ξυλείας (Timber Validation Department, TVD). Το TVD θα εκτελεί καθήκοντα επαλήθευσης. Η επαλήθευση θα περιλαμβάνει τη συμφωνία των δεδομένων που παράγονται σε ολόκληρη την αλυσίδα κατεργασίας προϊόντων ξυλείας που προορίζονται τόσο για εξαγωγή όσο και για την εγχώρια αγορά. Το TVD θα αξιολογεί επίσης τη συμμόρφωση των αποστολών ξυλείας με το νομικό πρότυπο. Σκοπός της επαλήθευσης και της παρακολούθησης της συμμόρφωσης είναι να παρέχεται η δυνατότητα στο TVD να ελέγχει κατά πόσον τηρούνται οι διαδικασίες που προβλέπονται στο νομικό πρότυπο. Για τον σκοπό της εκτέλεσης του καθήκοντος επαλήθευσης, το TVD θα εργάζεται με τα δεδομένα που βασίζονται στα υποβαλλόμενα έγγραφα και στις εγκρίσεις από το αρμόδιο ρυθμιστικό τμήμα/μονάδα εντός της δασικής επιτροπής. Το TVD θα εκτελεί, σε μεγάλο βαθμό, καθήκοντα επαλήθευσης και επικύρωσης των διαδικασιών στο κρίσιμο σημείο ελέγχου (υλοτόμηση, μεταφορά, κατεργασία και εξαγωγή). Το TVD θα ελέγχει και θα επικυρώνει επίσης τις διαδικασίες και τις εκροές στα τμήματα. Το TVD περιγράφεται στο έγγραφο. Το διάγραμμα που ακολουθεί παρέχει τη σχηματική αναπαράσταση της σχέσης των παραγόντων στο ΣΔΝ.

   Βάσει της νέας διάρθρωσης, το τμήμα Δασικής Υπηρεσίας θα συνεχίσει να ρυθμίζει και να διαχειρίζεται τις παρεμβάσεις ελέγχου της αλυσίδας εφοδιασμού από το σημείο της έρευνας αποθέματος και της υλοτόμησης έως το σημείο έναρξης της μεταφοράς των κορμών. Το τμήμα Ανάπτυξης της Βιομηχανίας Ξυλείας (Timber Industry Development Division, TIDD) της δασικής επιτροπής είναι η αρχή αδειοδότησης που έχει ορισθεί στο πλαίσιο του ΣΔΝ. Το TIDD θα εκδίδει τις άδειες FLEGT μαζί με τις άδειες εξαγωγής, αφού συμφωνήσει τις αιτήσεις αδειών εξαγωγής που υποβάλλονται από εξαγωγείς με τα σύνολα δεδομένων του TVD. Οι άδειες FLEGT θα εκδίδονται για την αγορά της ΕΕ και οι άδειες εξαγωγής για τις αγορές εκτός ΕΕ. Ωστόσο, αμφότερες θα χορηγούνται μέσω του ΣΔΝ και, επομένως, θα αφορούν εξ ορισμού νόμιμη ξυλεία.
   Οι λεπτομερείς διαδικασίες και τα συστήματα διαχείρισης θα αναπτυχθούν κατά τη διάρκεια του σχεδιασμού και της πιλοτικής εφαρμογής του ΣΔΝ. Το νέο ΣΔΝ θα αξιοποιήσει τις υφιστάμενες δομές και τα υφιστάμενα συστήματα και επιδιώκει να αντιμετωπίσει τις αδυναμίες που εντοπίσθηκαν στο σύστημα έντυπων αδειών. Στο παρόν έγγραφο περιγράφονται οι στόχοι και οι αρχές που θα κατευθύνουν την ανάπτυξη των νέων δομών και συστημάτων. (1)

      Ανεξάρτητη παρακολούθηση και υποβολή εκθέσεων στο πλαίσιο του ΣΔΝ

   Το σύνολο του ΣΔΝ θα είναι ανοικτό σε εξωτερική παρακολούθηση από ανεξάρτητο επόπτη. Σκοπός της παρέμβασης του ανεξάρτητου επόπτη θα είναι να εντοπίσει αδυναμίες και να συστήσει συστημικές μεταρρυθμίσεις του ΣΔΝ (οι όροι εντολής του ανεξάρτητου επόπτη προσαρτώνται ως παράρτημα VI στη συμφωνία).
   2.   Το σύστημα ιχνηλατήσεις της ξυλείας

   Η ιχνηλασιμότητα των προϊόντων ξυλείας από την εξαγωγή έως το δάσος θα διατηρηθεί στο πλαίσιο της συμφωνίας. Στην περίπτωση προϊόντων που προέρχονται από ξυλεία υλοτομηθείσα σε ξένη χώρα, το σύστημα θα μπορεί να διατηρεί την ιχνηλασιμότητα από το σημείο εισόδου έως την κατεργασία κατόπιν της οποίας θα ακολουθείται η ίδια διαδικασία με εκείνη που εφαρμόζεται για την ξυλεία που υλοτομείται στη Γκάνα.
   Η παρακολούθηση των ροών ξυλείας απαιτεί τον προσδιορισμό κρίσιμων σημείων ελέγχου σε διάφορες τοποθεσίες στην αλυσίδα εφοδιασμού καθώς και την παρακολούθηση σταδίων και διαδικασιών που επηρεάζουν την κατάσταση της ξυλείας καθώς μετακινείται στην αλυσίδα. Το πρώτο σημείο ελέγχου θα είναι η συλλογή δεδομένων απογραφής προ της υλοτόμησης. Ουσιαστικά, αυτό θα περιλαμβάνει τη χαρτογράφηση των όρθιων δένδρων με τη χρήση τεχνολογίας GPS και τη συλλογή συγκεκριμένων μετρικών δεδομένων, όπως τα είδη, και τη διενέργεια μέτρησης με λέιζερ των όρθιων δένδρων που επιλέγονται για υλοτόμηση προκειμένου να καθορισθούν με ακρίβεια οι όγκοι όρθιων δένδρων. Οι πληροφορίες που συλλέγονται στο πλαίσιο της δασικής απογραφής πρέπει να μπορούν να διατεθούν επιγραμμικά (online) και μπορούν να χρησιμοποιηθούν για τη δρομολόγηση της έκδοσης ετήσιων αδειών υλοτόμησης δένδρων για ξυλεία. Οι πληροφορίες αυτές αποτελούν το πρώτο σημείο ελέγχου στην αλυσίδα σύνδεσης της πρώτης ύλης με το τελικό προϊόν από το οποίο θα παρακολουθούνται οι ροές ξυλείας.
   Το επόμενο σημείο ελέγχου (δηλαδή η επέλευση ενός συμβάντος που επηρεάζει την κατάσταση της ξυλείας) θα είναι η υλοτόμηση. Στο σημείο αυτό, καταχωρούνται και πάλι δεδομένα. Η διαδικασία αυτή θα συνεχισθεί σε όλες τις δασικές εργασίες και τις εργασίες κατεργασίας, παρακολουθώντας την ξυλεία καθώς μετασχηματίζεται και κινείται στην αλυσίδα εφοδιασμού και συμφωνώντας τα δεδομένα που συλλέγονται σε κάθε επιμέρους σημείο ελέγχου. Το ΣΙΞ θα συλλέγει πληροφορίες σε όλα τα σημεία ελέγχου της αλυσίδας εφοδιασμού, θα επεξεργάζεται τα συλλεχθέντα δεδομένα και θα τα συμφωνεί αυτομάτως με τα δεδομένα που συλλέχθηκαν σε προηγούμενα σημεία ελέγχου, εντοπίζοντας τυχόν σφάλματα ή ανωμαλίες που διαπιστώνονται στα δεδομένα.

      Κρίσιμα σημεία ελέγχου

   Για τον σκοπό της ιχνηλάτησης και του ελέγχου των ροών ξυλείας, προσδιορίζονται και περιγράφονται στην αλυσίδα εφοδιασμού τα ακόλουθα κρίσιμα σημεία ελέγχου:

               i)

               Πηγή της ξυλείας

               ii)

               Κατανομή δικαιωμάτων ξυλείας

               iii)

               Απαρίθμηση αποθέματος

               iv)

               Υλοτόμηση και παραγωγή κορμών

               v)

               Έλεγχος μετά την υλοτόμηση

               vi)

               Μεταφορά και έλεγχος κορμών

               vii)

               Κατασχεθείσα ξυλεία

               viii)

               Εισαγωγές ξυλείας

               ix)

               Άφιξη κορμών στη μονάδα κατεργασίας

               x)

               Κατεργασία κορμών

               xi)

               Κατεργασμένη ξυλεία

               xii)

               Εξαγωγή κατεργασμένης ξυλείας

         1.   Πηγή της ξυλείας και κατανομή δικαιωμάτων

   Τα προϊόντα ξυλείας που προέρχονται από τη Γκάνα θα αντλούνται από νόμιμα καθορισμένες περιοχές και θα κατανέμονται σύμφωνα με τους νομοθετικούς κανόνες. Τα εν λόγω προϊόντα θα προέρχονται από καθορισμένες εκτάσεις σε προστατευόμενες περιοχές, φυτείες, μη προστατευόμενες περιοχές ή βυθισμένα στο νερό δάση. Τα δικαιώματα ξυλείας θα αποκτώνται αντίστοιχα με τη μορφή συμβάσεων χρησιμοποίησης ξυλείας (Timber Utilisation Contracts, TUC), αδειών διάσωσης ξυλείας και αδειών υλοτόμησης φυτειών, σύμφωνα με τις διατάξεις του νομικού προτύπου, και ειδικότερα με τις αρχές 1 και 2. Επομένως, οι έλεγχοι θα ξεκινούν από τα απογραφέντα δένδρα στις εν λόγω καθορισμένες περιοχές. Η κατανομή δικαιωμάτων χρήσης (TUC) διέπεται από διαδικασίες, οι δε σύνοδοι υποβολής προσφορών πραγματοποιούνται δημόσια. Το μητρώο των επιλεγέντων προσφερόντων είναι δημόσιο. Οι διαδικασίες για την κατανομή TUC είναι διαθέσιμες στον δικτυακό τόπο της δασικής επιτροπής. Επιπλέον, δημόσιες συνοπτικές εκθέσεις σχετικά με όλους τους λοιπούς κατόχους δικαιωμάτων χρήσης (άδειες διάσωσης ξυλείας και άδειες χρήσης ξυλείας βυθισμένης στο νερό) θα αναφέρονται ως εκροή της διαδικασίας επαλήθευσης για την αύξηση της διαφάνειας.
   Η διαχείριση των παρεμβάσεων ελέγχου της ροής ξυλείας πραγματοποιείται από το τμήμα Ανάπτυξης της Βιομηχανίας Ξυλείας (TIDD) και το τμήμα Δασικών Υπηρεσιών (Forest Service Division, FSD), με κάποιο βαθμό ελέγχου ποιότητας στους τομείς της έγκρισης της απόδοσης και του ελέγχου μετά την υλοτόμηση από το Κέντρο Υποστήριξης της Διαχείρισης των Πόρων (Resource Management Support Centre, RMSC) της δασικής επιτροπής. Τα δεδομένα σε κάθε σημείο ελέγχου συμφωνούνται από το TVD με το προηγούμενο σύνολο δεδομένων ώστε να είναι δυνατή η εξακρίβωση της ιχνηλασιμότητας.
   Τα κρίσιμα σημεία ελέγχου σχετίζονται με τις διατάξεις του νομικού ορισμού που περιέχεται στο παράρτημα II της συμφωνίας. Συνδέονται, επομένως, με τις αρχές και τα κριτήρια (όπως υποδεικνύεται στην παρένθεση). Στο πλαίσιο της λειτουργίας του ηλεκτρονικού συστήματος, θα χρησιμοποιείται ως εφεδρικό ένα έντυπο σύστημα, σε περιπτώσεις στις οποίες το ηλεκτρονικό σύστημα καθίσταται μη διαθέσιμο.
   2.   Απαρίθμηση αποθέματος (σχετίζεται με την αρχή 3, κριτήριο 3.1)

   Υπεύθυνο για την απαρίθμηση του αποθέματος είναι πρωτίστως το τμήμα Δασικών Υπηρεσιών. Η έγκριση της απόδοσης πραγματοποιείται από το Κέντρο Υποστήριξης της Διαχείρισης των Πόρων. Εκροή της διαδικασίας απαρίθμησης του αποθέματος είναι, σε πρώτο στάδιο, ένας χάρτης αποθέματος. Ο κατάλογος/χάρτης απόδοσης προκύπτει από τον χάρτη αποθέματος. Η εγκεκριμένη απόδοση είναι η τελική εκροή, η οποία χρησιμοποιείται για τη διενέργεια της υλοτόμησης στο δάσος. Όλες οι εκροές τεκμηρίωσης της διαδικασίας αυτής διαβιβάζονται στο τμήμα Επικύρωσης Ξυλείας (TVD) για σκοπούς επαλήθευσης. Φορητές συσκευές δεδομένων θα χρησιμοποιούνται για τη συλλογή δεδομένων επιτόπου. Τα δεδομένα θα μεταφορτώνονται στο τέλος της ημέρας στους υπολογιστές του επαρχιακού γραφείου του FSD. Από το επαρχιακό γραφείο, τα δεδομένα αποστέλλονται στη συνέχεια στην κεντρική βάση δεδομένων. Η κεντρική βάση δεδομένων του TVD θα τηρεί αρχεία εγκεκριμένων αποδόσεων, τα οποία θα συμφωνούνται με τις πληροφορίες για τα δένδρα (δεδομένα για υλοτομημένα δένδρα) και τις πληροφορίες για τους κορμούς (δεδομένα για δένδρα που υποβλήθηκαν σε εγκάρσια πρίση). Ο λεπτομερής χάρτης της διεργασίας για την απαρίθμηση επισυνάπτεται στο προσάρτημα 1.
   Η άδεια υλοτόμησης υλοποιείται με την έκδοση αντίστοιχων αδειών με τη μορφή διοικητικής οδηγίας από τη δασική επιτροπή (FSD), η οποία θα συνοδεύει μια εγκεκριμένη απόδοση. Η εγκεκριμένη απόδοση παρέχει τον κατάλογο και την τοποθεσία όλων των δένδρων που πρόκειται να υλοτομηθούν. Επομένως, τα αρχεία των αδειών υλοτόμησης θα περιλαμβάνουν την εγκεκριμένη απόδοση και τη συνοδευτική διοικητική οδηγία του FSD.
   3.   Υλοτόμηση και παραγωγή κορμών (σχετίζεται με την αρχή 3, κριτήριο 3.3)

   Το τμήμα Δασικών Υπηρεσιών (FSD) ασκεί τις περισσότερες παρεμβάσεις ελέγχου στο σημείο υλοτόμησης και παραγωγής κορμών. Βάσει της απογραφής και της βάσης δεδομένων εγκεκριμένης απόδοσης, το FSD παρέχει στον παραγωγό τις ετικέτες που θα τοποθετηθούν στα πρέμνα δένδρων και στους κορμούς. Οι εν λόγω ετικέτες τοποθετούνται από τον παραγωγό στο πρέμνο του υλοτομημένου δένδρου καθώς και στους παραγόμενους κορμούς. Το FSD συλλέγει δεδομένα σχετικά με τα υλοτομημένα δένδρα στο έντυπο πληροφοριών για τα δένδρα (Tree Information Form, TIF). Για τη βελτίωση της εργασίας αυτής θα χρησιμοποιηθούν φορητές συσκευές. Η άδεια μεταφοράς των κορμών από τον τόπο υλοτόμησης παρέχεται μετά την έκδοση από το FSD πιστοποιητικού μέτρησης και μεταφοράς των κορμών για κάθε φορτίο που μεταφέρεται με φορτηγά. Το πιστοποιητικό μέτρησης και μεταφοράς των κορμών (LMCC) βασίζεται σε σύγκριση και έγκριση των πληροφοριών για τους κορμούς (LIF) που έχουν καταχωρηθεί από τον παραγωγό. Αντίγραφα των δεδομένων που αφορούν τα δένδρα, των δεδομένων που αφορούν τους κορμούς και των πληροφοριών για τη μεταφορά διαβιβάζονται στο TVD για σκοπούς συμφωνίας. Λεπτομερής περιγραφή της διαδικασίας παρέχεται στο διάγραμμα στο επισυναπτόμενο προσάρτημα 2.
   Τα πιστοποιητικά μέτρησης και μεταφοράς κορμών φυτειών (PLMCC) εκδίδονται από το FSD. Στην περίπτωση δάσους βυθισμένου στο νερό, οι κορμοί πρέπει να επισημαίνονται με ετικέτες με γραμμωτούς κωδικούς χαρακτηριστικού χρώματος, επιπλέον της επισήμανσης με μπογιά, ώστε να υποδεικνύεται η διαδοχική απαρίθμηση των κορμών από τον ανάδοχο. Τα έντυπα πληροφοριών για τα δένδρα συμπληρώνονται από προσωπικό του FSD στον τόπο υλοτόμησης, υποδεικνύοντας τον τόπο προέλευσης ή τον αριθμό περιοχής, την εθιμική έκταση γης, την επαρχία και το σήμα ιδιοκτησίας.
   4.   Έλεγχος μετά την υλοτόμηση (σχετίζεται με την αρχή 3, κριτήριο 3.2)

   Ο έλεγχος μετά την υλοτόμηση διενεργείται από το RMSC, σύμφωνα με το σχέδιο υλοτόμησης, αφού ολοκληρωθεί η υλοτόμηση στη δασοσυστάδα. Η επίσημη ημερομηνία ανοίγματος και κλεισίματος της δασοσυστάδας θα τηρείται στην κεντρική βάση δεδομένων για σκοπούς συμφωνίας. Σκοπός του ελέγχου μετά την υλοτόμηση είναι να εξακριβωθεί ότι ο φορέας εκμετάλλευσης τήρησε το σχέδιο υλοτόμησης και άφησε τη δασοσυστάδα σε καλή κατάσταση λειτουργίας. Με τον τρόπο αυτό, παρέχεται επίσης δυνατότητα ελέγχου της ποιότητα της έρευνας αποθέματος. Ειδικότερα, διενεργούνται οι ακόλουθοι έλεγχοι:

               —

               η απαρίθμηση ήταν πλήρης και η διάμετρος των δένδρων μετρήθηκε σωστά,

               —

               ο παραγωγός υλοτόμησε μόνον τα δένδρα που περιλαμβάνονταν στον κατάλογο απόδοσης,

               —

               ο αριθμός, τα είδη και τα μεγέθη των κορμών που δηλώθηκαν αντιστοιχούν στα δένδρα που υλοτομήθηκαν,

               —

               δεν προκλήθηκαν υπερβολικές ζημίες από την υλοτόμηση.

         Η έκθεση που εκπονείται σχετικά με τον έλεγχο μετά την υλοτόμηση θα είναι διαθέσιμη στο επαρχιακό γραφείο του FSD, στο περιφερειακό γραφείο, στην έδρα του FSD καθώς και στην έδρα της δασικής επιτροπής. Θα αποσταλεί αντίγραφο στο TVD για τους σκοπούς της συμφωνίας. Το TVD θα επαληθεύει δείγμα των ελέγχων μετά την υλοτόμηση. Στο προσάρτημα III παρουσιάζεται η διαδικασία επαλήθευσης των ελέγχων μετά την υλοτόμηση.
   5.   Μεταφορά και έλεγχος κορμών (σχετίζεται με την αρχή 4, κριτήριο 4.1)

   Το τμήμα Ανάπτυξης της Βιομηχανίας Ξυλείας (TIDD) θα διενεργεί αιφνιδιαστικούς ελέγχους στα φορτία κατά τη διάρκεια της οδικής μεταφοράς τους με φορτηγά. Οι αιφνιδιαστικοί έλεγχοι θα διενεργούνται επιπλέον των παρεμβάσεων στα ορισμένα σημεία ελέγχου. Κατά τον έλεγχο, αντιπαραβάλλονται τα LMCC με τα φορτία των φορτηγών. Οι ειδικοί έλεγχοι θα εξακριβώνουν επίσης ότι όλοι οι κορμοί φέρουν ετικέτες, ότι τα έντυπα δεν επαναχρησιμοποιούνται, ότι η προέλευση των κορμών αντιστοιχεί στη διαδρομή του φορτηγού, την ταυτότητα του φορτηγού και τον προορισμό της αποστολής/του φορτηγού. Οι αναφορές των ελέγχων ρουτίνας του TIDD θα αποτυπώνονται σε φορητές συσκευές και θα διαβιβάζονται στη βάση δεδομένων του TVD για σκοπούς συμφωνίας. Στο προσάρτημα IV παρουσιάζεται η διαδικασία της μεταφοράς και του ελέγχου των κορμών.
   6.   Κατασχεθείσα ξυλεία (σχετίζεται με την αρχή 2, κριτήριο 2.3)

   Η ξυλεία που κατάσχεται από τη δασική επιτροπή θα πωλείται μόνον με δικαστική διάταξη μέσω δημοπρασίας. Μετά τη δημοπρασία, ο προσφέρων στον οποίο κατακυρώνεται η ξυλεία θα λαμβάνει βεβαίωση αγοράς (CoP) από το FSD, η οποία θα καταχωρείται στην κεντρική βάση δεδομένων. Όλα τα δασικά προϊόντα που δημοπρατούνται θα φέρουν ετικέτες. Όλα τα αποτελέσματα της δημοπρασίας θα καταγράφονται σε έκθεση πώλησης της δασικής επιτροπής και θα καταχωρούνται στην κεντρική βάση δεδομένων, μαζί με τις οφειλόμενες πληρωμές. Η διαδικασία παρουσιάζεται στο προσάρτημα V.
   7.   Εισαγόμενη ξυλεία (σχετίζεται με την αρχή 4, κριτήριο 4.1)

   Οι κορμοί και η λοιπή ξυλεία που εισάγονται για κατεργασία πρέπει να δηλώνονται από τη CEPS μέσω της πλατφόρμας GCNet στο TIDD. Κάθε εισερχόμενη αποστολή πρέπει να αναφέρεται στο TIDD κατάλληλα, καθώς και στο TVD. Για την επαλήθευση των κορμών που προέρχονται από τρίτες χώρες θα χρησιμοποιείται η τεκμηρίωση εξαγωγής. Το TIDD μετρά τους κορμούς και τοποθετεί ετικέτα κορμού σε κάθε κορμό στον λιμένα. Παρόμοιες ετικέτες τοποθετούνται και σε άλλα προϊόντα, όπως η ξυλεία που προορίζεται για επανακατεργασία. Το TIDD χρησιμοποιεί επίσης τα LMCC εισαγωγής (ILMCC) για τους κορμούς, εάν προορίζονται για εγχώριες μονάδες κατεργασίας. Στη συνέχεια οι κορμοί φορτώνονται σε φορτηγά και μεταφέρονται στις εγχώριες μονάδες κατεργασίας συνοδευόμενα από τα ILMCC. Τα δεδομένα που δηλώνονται είναι παρόμοια με εκείνα που δηλώνονται για τους κορμούς που υλοτομούνται στο δάσος και διαβιβάζονται στο TVD. Για κάθε εισαγόμενο κορμό ή προϊόν ξυλείας, καταγράφονται ο αριθμός ετικέτας, το είδος, το μήκος και η διάμετρος στα δύο άκρα. Για κάθε φορτίο μεταφερόμενο με φορτηγό καταγράφονται το LMCC, η ταυτότητα του εισαγωγέα, η χώρα προέλευσης, ο προορισμός, η ταυτότητα της εταιρείας κατεργασίας, η ταυτότητα του φορτηγού, ο οδηγός και ο ιδιοκτήτης του φορτηγού. Στη συνέχεια, η ξυλεία ακολουθεί παρόμοια διαδικασία διαχείρισης της αλυσίδας εφοδιασμού με την ξυλεία που υλοτομείται στη Γκάνα. Η διαδικασία παρουσιάζεται στο προσάρτημα VI.
   8.   Άφιξη των κορμών στη μονάδα κατεργασίας (σχετίζεται με την αρχή 5)

   Απαιτείται καθημερινή δήλωση του παραγωγού με την άφιξη των κορμών στη μονάδα κατεργασίας. Οι δηλώσεις περιλαμβάνουν την τοποθεσία, την ημερομηνία/ώρα, τον αριθμό εντύπου του LMCC και την ταυτότητα του φορτηγού όλων των αποστολών που αφικνούνται. Οι μεγάλες επιχειρήσεις με κορμοπλατεία σημαντικής έκτασης πρέπει να αναφέρουν τη θέση κάθε κορμού στην κορμοπλατεία μετά την εκφόρτωση. Η καταγραφή αυτή θα τροποποιείται κάθε φορά που ο κορμός αλλάζει θέση. Οι έλεγχοι του TIDD εξακριβώνουν ότι όλοι οι κορμοί φέρουν ετικέτα και ότι οι πληροφορίες που αναγράφονται στην ετικέτα αντιστοιχούν στα δηλωθέντα στοιχεία. Πρέπει επίσης να τηρούνται και να δηλώνονται τα στοιχεία των κορμών δευτερεύουσας πρίσης. Τα δεδομένα που αποτυπώνονται κατά την άφιξη των κορμών στη μονάδα κατεργασίας θα διατίθενται στο TVD. Τα δεδομένα που καταγράφονται κατά την άφιξη των κορμών θα συμφωνούνται με το έντυπο πληροφοριών κορμού (Log Information Form, LIF) και το LMCC. Στο προσάρτημα VII παρουσιάζεται η διαδικασία που ακολουθείται κατά την άφιξη των κορμών στη μονάδα κατεργασίας.
   9.   Κατεργασία κορμών – Αρχεία βάρδιας (σχετίζεται με την αρχή 5)

   Στο τέλος της βάρδιας, το πριστήριο/η εταιρεία κατεργασίας καταρτίζει δήλωση του καταλόγου των κορμών και των τμημάτων κορμών που υποβλήθηκαν σε κατεργασία κατά τη διάρκεια της βάρδιας. Παρέχονται τα ακόλουθα στοιχεία: ημερομηνία, ταυτότητα μονάδας κατεργασίας, αριθμοί ετικετών κορμού, ποσότητες κατεργασθείσας ξυλείας και αντίστοιχα στοιχεία της σύμβασης κατεργασίας. Το σύστημα πρέπει να είναι σε θέση να καταγράφει τα τεμάχια ξυλείας που προέρχονται από κάθε κορμό ή τμήμα κορμού, έτσι ώστε να μπορούν να προσδιορισθούν οι συστατικοί κορμοί μιας συγκεκριμένης δέσμης κατεργασμένης ξυλείας. Οι συντελεστές μετατροπής θα εξαρτώνται από τη διάμετρο, το είδος, την ποιότητα κ.λπ. των κορμών εισροής, και αυτό το κρίσιμο στοιχείο του ΣΙΞ, το οποίο θα επιτρέπει την ουσιαστική συμφωνία, θα αναπτυχθεί περαιτέρω στο πιλοτικό στάδιο. Οι επιθεωρητές του TIDD θα επιβλέπουν τη διαδικασία συλλογής δεδομένων ώστε να διασφαλίζεται η ορθή και ακριβής τήρηση των αρχείων. Τα στοιχεία των τυχαίων ελέγχων και οι ημέρες/βάρδιες ελέγχου θα καταγράφονται ώστε τα αποτελέσματα να μπορούν να ελεγχθούν σε σχέση με τις ημέρες κατά τις οποίες δεν υπάρχουν επιθεωρητές. Τα στοιχεία της παραγωγής των βαρδιών, όπως υποβάλλονται από τον παραγωγό, θα διατίθενται στην κεντρική βάση δεδομένων για σκοπούς συμφωνίας. Θα περιλαμβάνουν μηνιαία αποθέματα κατεργασμένων κορμών και κατεργασμένων προϊόντων ξυλείας. Στο προσάρτημα VIII παρουσιάζονται οι επιχειρησιακές διαδικασίες για την κατεργασία των κορμών.
   10.   Κατεργασμένη ξυλεία (σχετίζεται με την αρχή 5)

   Μόλις σχηματισθούν, οι δέσμες κατεργασμένης ξυλείας επισημαίνονται με ετικέτα κατεργασμένης ξυλείας. Οι επιθεωρητές του TIDD διενεργούν ελέγχους πριν από τη φόρτωση των αποστολών σε εμπορευματοκιβώτια/φορτηγά. Κάθε φορτηγό διαθέτει αριθμημένη φορτωτική. Τα δεδομένα κάθε δέσμης κατεργασμένης ξυλείας περιλαμβάνουν τον αριθμό ετικέτας, τον τύπο, το είδος, τον όγκο, των αριθμό τεμαχίων, τον αριθμό σύμβασης, τον προορισμό και τον αριθμό φορτωτικής και τον κατάλογο των κορμών που χρησιμοποιήθηκαν για τον σχηματισμό της δέσμης. Οι έλεγχοι που διενεργούνται από το TIDD εξακριβώνουν ότι τα παρασχεθέντα δεδομένα αντιστοιχούν με τη φυσική αποστολή επί του φορτηγού. Τα στοιχεία διατίθενται στο TVD ώστε να καταστεί δυνατή η συμφωνία μεταξύ των ελέγχων κατεργασμένης ξυλείας και των δηλώσεων. Με τον τρόπο αυτό καθορίζεται κατά πόσον οι παραγωγοί δηλώνουν ορθά την παραγωγή τους. Διατίθενται μηνιαίες εκθέσεις στη δασική επιτροπή και στην έδρα του TIDD. Στο προσάρτημα IX παρουσιάζονται οι επιχειρησιακές διαδικασίες για την κατεργασμένη ξυλεία.
   11.   Εξαγωγή δεσμών κατεργασμένη ξυλείας (σχετίζεται με την αρχή 5)

   Για την εξαγωγή δεσμών κατεργασμένης ξυλείας, οι εξαγωγείς υποβάλλουν αίτημα (χρησιμοποιώντας ηλεκτρονικό έντυπο) εξαγωγής μιας σύμβασης κατεργασμένης ξυλείας, αναφέροντας τον αριθμό της σύμβασης, τα στοιχεία ταυτότητας του αγοραστή, τον προορισμό, την ημερομηνία αποστολής, το όνομα του πλοίου. Προβλέπεται χειρόγραφη παροχή των δεδομένων, ως εφεδρική δυνατότητα στο ηλεκτρονικό σύστημα. Τα δεδομένα θα περιλαμβάνουν κατάλογο των αριθμών ετικέτας των δεσμών κατεργασμένης ξυλείας, οι οποίες αναγράφουν τον τύπο προϊόντος, τον όγκο, το είδος, την κλάση κ.λπ., καθώς και πληροφορίες σχετικά με τη σύμβαση πώλησης, τον αγοραστή κ.λπ. Η κεντρική βάση δεδομένων θα λάβει τους αριθμούς ετικετών της δέσμης και θα παραγάγει μια έκθεση στην οποία αναφέρεται το ιστορικό της ξυλείας που περιέχεται στις δέσμες, καταδεικνύοντας πότε και πού πραγματοποιήθηκε η κατεργασία, τους αριθμούς ταυτότητας των κορμών και τους αριθμούς ταυτότητας και την τοποθεσία των οικείων δένδρων προέλευσης, πότε και πού υλοτομήθηκαν τα δένδρα προέλευσης (στο Διαδίκτυο πρέπει να είναι διαθέσιμος ψηφιακός χάρτης των δένδρων προέλευσης), καθώς και τα αποτελέσματα των δειγματοληπτικών ελέγχων της δασικής επιτροπής/του TVD (αποκλίσεις σε όγκους και είδη). Οι τυχαίοι έλεγχοι παραπέμπουν στις δειγματοληπτικές επαληθεύσεις των ελέγχων μετά την υλοτόμηση που πραγματοποιούνται από το TVD. Εάν δεν διαπιστωθούν αποκλίσεις πέραν ενός συμφωνηθέντος κατώτατου ορίου, το TIDD ενημερώνεται ότι μπορεί να προχωρήσει στην έκδοση των αδειών FLEGT.
   Τα στοιχεία των πιστοποιητικών εξαγωγής προϊόντων αποθηκεύονται στη βάση δεδομένων (ονοματεπώνυμο του προσώπου που παρέσχε την έγκριση, αριθμός πιστοποιητικού, όγκος, είδος, τύπος προϊόντος, ημερομηνία έκδοσης, εξαγωγέας, αγοραστής κ.λπ.). Κατά τον χρόνο έγκρισης της σύμβασης, το TIDD θα καταχωρεί στο σύστημα τα σχετικά στοιχεία: αριθμός σύμβασης, ταυτότητα αγοραστή (στο εξωτερικό), στοιχεία εταιρείας κατεργασίας, όγκοι/διαστάσεις που θα παρασχεθούν (ανά είδος και προϊόν). Οι λεπτομέρειες των πράξεων που σχετίζονται με την εξαγωγή δεσμών ξυλεία παρατίθενται στο προσάρτημα X.
   Στον πίνακα 1 που ακολουθεί παρατίθεται συνοπτική περιγραφή των διαδικασιών ιχνηλάτησης της ξυλείας από την απαρίθμηση του αποθέματος, την υλοτόμηση, την εγκάρσια πρίση των κορμών, τη μετατροπή σε πρωτογενή και δευτερεύοντα προϊόντα έως την εξαγωγή.

      Πίνακας 1:   Συμφωνία δεδομένων στην αλυσίδα κατεργασίας

               Δραστηριότητα

               Εκροή

               Πηγή δεδομένων

               Συμφωνία

               Βασικά δεδομένα

               Απαρίθμηση

               Κατάλογος αποθέματος/Χάρτης

               Δασική Επιτροπή/Ιδιωτική

               Αριθμός αποθέματος, είδος, ένδειξη τοποθεσίας, σήμα ιδιοκτησίας.

               ↓

               Επιλογή απόδοσης

               Κατάλογος απόδοσης/Χάρτης

               Δασική Επιτροπή

               Αριθμός αποθέματος, είδος, ένδειξη τοποθεσίας, σήμα ιδιοκτησίας.

               ↓

               Έγκριση απόδοσης

               Κατάλογος απόδοσης/Χάρτης

               RMSC

               Κατάλογος αποθέματος, Κατάλογος απόδοσης

               Αριθμός αποθέματος, είδος, ένδειξη τοποθεσίας, σήμα ιδιοκτησίας.

               ↓

               Έλεγχος μετά την υλοτόμηση

               Κατάλογος υλοτομηθέντων δένδρων (TIF)

               RMSC/TVD

               Κατάλογος απόδοσης, TIF

               Αριθμός αποθέματος, αριθμός ετικέτας δένδρου.

               Παραγωγή και μεταφορά κορμών

               Δεδομένα κορμού (LIF)
               (δήλωση), LMCC

               FSD/Παραγωγός κορμών

               TIF, LIF, LMCC

               Αριθμός ετικέτας κορμού, LMCC.

               ↓

               Έλεγχος κορμών κατά την οδική μεταφορά

               Δεδομένα κορμού
               (έλεγχος)

               TIDD (φορητός υπολογιστής)

               LMCC και Φορτία μεταφερόμενα με φορτηγά

               Αριθμός ετικέτας κορμού, αριθμός LMCC, ταυτότητα φορτηγού.

               ↓

               Κορμοπλατεία

               Άφιξη κορμών

               Πρωτογενής φορέας κατεργασίας
               TIDD

               Αντιπαραβολή με τη δήλωση κορμών, LMCC, ταυτότητα φορτηγού.

               Αριθμός ετικέτας κορμού, LMCC, ταυτότητα φορτηγού.

               ↓

               Μετατροπή κορμών

               Μετατροπή κορμών

               Πρωτογενής φορέας κατεργασίας

               Κατεργασμένοι κορμοί, Όγκος/Είδη εκροών

               Αριθμός ετικέτας κορμού, Αριθμός
               σύμβασης.

               ↓

               Μεταφορά πρωτογενούς ΚΞ

               Δεδομένα ΚΞ
               (δήλωση)

               Πρωτογενής φορέας κατεργασίας

               Αντιπαραβολή με τους κορμούς που
               υποβλήθηκαν σε μετατροπή

               Αριθμός ετικέτας κορμού
               Αριθμός ετικέτας πρωτογενούς ΚΞ, Αριθμός σύμβασης

               ↓

               Έλεγχος πρωτογενούς ΚΞ

               Δεδομένα ΚΞ
               (έλεγχος)

               TIDD (φορητός υπολογιστής)

               Αντιπαραβολή με τη
               δήλωση πρωτογενούς ΚΞ

               Αριθμός ετικέτας πρωτογενούς ΚΞ

               ↓

               Εξαγωγή πρωτογενούς ΚΞ

               Άφιξη ΚΞ
               (στον λιμένα)

               Εξαγωγέας

               Αντιπαραβολή με δηλωθέντα
               αριθμό φορτωτικής.

               Αριθμός ετικέτας πρωτογενούς ΚΞ,
               Αριθμός φακέλου εξαγωγής.

               Ή … άφιξη σε δευτερεύον πριστήριο

               Άφιξη κατεργασμένης
               ξυλείας

               Δευτερεύων φορέας κατεργασίας

               Αντιπαραβολή με τη δήλωση πρωτογενούς ΚΞ

               Αριθμός ετικέτας πρωτογενούς ΚΞ,
               Αριθμός σύμβασης.

               ↓

               Μεταφορά δευτερεύουσας ΚΞ

               Δεδομένα ΚΞ
               (δήλωση)

               Δευτερεύων φορέας κατεργασίας

               Αντιπαραβολή με την πρωτογενή ΚΞ που υποβλήθηκε σε μετατροπή

               Αριθμός ετικέτας δευτερεύουσας ΚΞ.

               ↓

               Έλεγχος δευτερεύουσας ΚΞ

               Δεδομένα ΚΞ
               (έλεγχος)

               TIDD (φορητός υπολογιστής)

               Αντιπαραβολή με τη δήλωση δευτερεύουσας ΚΞ

               Αριθμός ετικέτας δευτερεύουσας ΚΞ.

               ↓

               Εξαγωγή δευτερεύουσας ΚΞ

               Άφιξη ΚΞ
               (στον λιμένα)

               Εξαγωγέας
               TIDD/TVD

               Πλήρες ιστορικό

               Αριθμός ετικέτας δευτερεύουσας ΚΞ,
               Αριθμός φακέλου εξαγωγής.

         3.   Διαδικασίας επαλήθευση

   Στην παρούσα ενότητα παρουσιάζεται ο ορισμός της νομιμότητας σε σχέση με την εφαρμογή των αρχών και των κριτηρίων. Περιγράφονται οι διαδικασίες που θα εφαρμοσθούν από τις ενδιαφερόμενες υπηρεσίες. Επομένως, στον πίνακα 2 παρατίθενται οι διαδικασίες ελέγχου από τα αρμόδια τμήματα της δασικής επιτροπής. Οι εκροές των διαδικασιών ελέγχου θα επαληθεύονται βάσει των πρωτοκόλλων που θα αναπτυχθούν στο πλαίσιο της πιλοτικής φάσης του ΣΔΝ. Οι μηχανισμοί για τον χειρισμό των περιστατικών μη συμμόρφωσης που εντοπίζονται κατά τη διάρκεια των δραστηριοτήτων επαλήθευσης θα αναπτυχθούν λεπτομερώς στην πιλοτική φάση βάσει των ισχυουσών διαδικασιών επιβολής του νόμου και της ρύθμισης.
   Η μέθοδος επαλήθευσης, η οποία θα προσδιορίζει την περιοδικότητα, τις μεθόδους δειγματοληψίας, τις επιτόπιες διαδικασίες και τη συλλογή αντικειμενικών στοιχείων, θα εξετασθεί στο εγχειρίδιο διαδικασιών του TVD. Ο πίνακας που ακολουθεί αντλεί τα στοιχεία του από τον ορισμό της νόμιμης ξυλείας που παρατίθεται στο παράρτημα II της συμφωνίας.

      Πίνακας 2:   Διαδικασίες ελέγχου σε σχέση με τις αρχές και τα κριτήρια

               ΑΡΧΗ 1

               Πηγή της ξυλείας: Η ξυλεία προέρχεται από καθορισμένες πηγές και αφορά ιδιώτες, ομάδες και ιδιοκτήτες που έδωσαν την έγγραφη συγκατάθεσή τους ώστε να υπαχθεί η γη σε παραχώρηση δικαιωμάτων ξυλείας.

               ΚΡΙΤΗΡΙΟ 1.1

               Για τις TUC σε προστατευόμενες περιοχές, η εκπόνηση του σχεδίου διαχείρισης του δάσους καλύπτει το στρατηγικό σχέδιο·
               Οριοθέτηση των TUC·
               Διεξαγωγή απογραφής από το FSD πριν από την υλοτόμηση (προστατευόμενες περιοχές, μη προστατευόμενες περιοχές, φυτείες)·
               Έγγραφη συγκατάθεση ενδιαφερόμενου ιδιώτη, ομάδας ή ιδιοκτητών.

               ΕΥΘΥΝΗ

                           —

                           Το FSD είναι αρμόδιο για τον στρατηγικό και επιχειρησιακό σχεδιασμό των TUC σε προστατευόμενες περιοχές. RMSC – έλεγχος ποιότητας της απαρίθμησης· έγκριση της απόδοσης·

                           —

                           Το TIDD ελέγχει την τεκμηρίωση εισαγωγής για τα εισαγόμενα προϊόντα ξυλείας και τις εκθέσεις προϊόντων.

               ΔΙΑΔΙΚΑΣΙΑ

               Προστατευόμενες περιοχές
               Σχέδια στρατηγικής διαχείρισης

                           —

                           σύσταση ομάδας σχεδιασμού·

                           —

                           επισκόπηση της τρέχουσας κατάστασης βάσει των διαθέσιμων πληροφοριών·

                           —

                           προσωρινός καθορισμός ζωνών·

                           —

                           επιτόπιες έρευνες·

                           —

                           προσωρινός σχεδιασμός διαχείρισης για κάθε ζώνη·

                           —

                           σύνταξη του προσχεδίου διαχείρισης·

                           —

                           επίσημη εξέταση του σχεδίου εργασίας από τους ιδιοκτήτες των πόρων·

                           —

                           αναθεώρηση του σχεδίου εργασίας·

                           —

                           τοπική έγκριση του προσχεδίου·

                           —

                           διαβίβαση του προσχεδίου για εξέταση και έγκριση·

                           —

                           δημοσίευση και κυκλοφορία αντιγράφων του τελικού σχεδίου·

                           —

                           κατάρτιση συνοπτικού φυλλαδίου για το σχέδιο.

                     Οριοθέτηση των TUC

                           —

                           τοποθέτηση ορόσημου από το FSD·

                           —

                           καθαρισμός ορίων από το FSD.

                     Έγγραφη συγκατάθεση
               Ανάρτηση ανακοινώσεων στα γραφεία της επαρχιακής συνέλευσης, του παραδοσιακού συμβουλίου και της περιοχής της μονάδας στην περιοχή αρμοδιότητας των οποίων βρίσκεται η προσδιοριζόμενη γη επί 21 ημέρες.
               Ο ενδιαφερόμενος ιδιώτης, η ομάδα ή ο ιδιοκτήτης γνωστοποιούν το ενδιαφέρον τους και συγκατατίθενται εγγράφως στη δασική επιτροπή όσον αφορά την υπαγωγή της γης σε παραχώρηση δικαιωμάτων ξυλείας.

               Απογραφή

                           —

                           Απαρίθμηση αποθέματος από τη δασική επιτροπή για τις μικρομεσαίες επιχειρήσεις. Οι μεγάλες επιχειρήσεις διενεργούν απαρίθμηση στις περιοχές των TUC τους·

                           —

                           Η επαλήθευση της ποιότητας της απαρίθμησης και η έγκριση είναι αρμοδιότητα της δασικής επιτροπής (RMSC)·

                           —

                           Ψηφιοποίηση του καταλόγου απόδοσης και του χάρτη απόδοσης που εκπονήθηκαν· κοινή αρμοδιότητα της δασικής επιτροπής/επιχείρησης·

                           —

                           Διεξοδικός έλεγχος και έγκριση της προτεινόμενης απόδοσης από τη δασική επιτροπή (RMSC)·

                           —

                           Το RMSC υποβάλλει αντίγραφα της εγκεκριμένης απόδοσης στο FSD, στο TIDD και στο TVD. Στην περίπτωση επιχείρησης, αντίγραφο της απόδοσης διαβιβάζεται μέσω του FSD με συνοδευτική επιστολή στην οποία αναφέρονται οι βασικοί κανόνες υλοτομίας της δασικής επιτροπής·

                           —

                           Το RMSC εγκρίνει και καταχωρεί την απόδοση (βασικό στοιχείο του ΣΙΞ) στην κεντρική βάση δεδομένων·

                           —

                           Το FSD εγκρίνει και καταχωρεί την απόδοση στη βάση δεδομένων.

               Μη προστατευόμενες περιοχές
               Επιχειρησιακό σχέδιο και απογραφή

                           —

                           Έγκριση και τροποποίηση, εφόσον απαιτείται, του σχεδίου επιχειρησιακού σχεδίου TUC (FSD δασικής επιτροπής)·

                           —

                           Αρχική επιλογή δένδρων από τον ανάδοχο (επιχείρηση)·

                           —

                           Διεξαγωγή ελέγχου προ της υλοτόμησης λαμβάνοντας μέσω GPS τις συντεταγμένες όλων των δένδρων που θα υλοτομηθούν στις μη προστατευόμενες περιοχές (FSD δασικής επιτροπής)·

                           —

                           Καταγραφή παραμέτρων (FSD δασικής επιτροπής)·

                           —

                           Επιλογή και έγκριση απόδοσης (FSD δασικής επιτροπής)·

                           —

                           Εκπόνηση ετήσιου σχεδίου υλοτομίας·

                           —

                           Το FSD διαβιβάζει αντίγραφο της εγκριθείσας απόδοσης στην επιχείρηση και στο TVD·

                           —

                           Το FSD καταχωρεί την εγκεκριμένη απόδοση στην κεντρική βάση δεδομένων.

                     Οριοθέτηση

                           —

                           Επιτόπιοι έλεγχοι των μη κατανεμημένων γαιών από το FSD·

                           —

                           Εφόσον είναι εφικτό, τα όρια τηρούν τα όρια της μη αμφισβητούμενης κυριότητας γης και τυχόν διακριτά φυσικά χαρακτηριστικά (ποταμοί, δρόμοι κ.λπ.)·

                           —

                           Εντοπισμός περιοχών που πρέπει να αποκλεισθούν και καθορισμός ορίων από το FSD·

                           —

                           Οριοθέτηση σε χάρτη, υποστηριζόμενη από περιγραφή των ορίων, από το FSD.

                     Έγγραφη συγκατάθεση

                           —

                           Διαβούλευση με τις κοινότητες, τον επικεφαλής της επαρχίας (DCE) ή τον διαπιστευμένο εκπρόσωπό τους·

                           —

                           Επιτόπια επιθεώρηση της ενδεχόμενης περιοχής υλοτόμησης με τη συγκατάθεση των ιδιοκτητών της γης.

               Φυτεία

                           —

                           Απαρίθμηση όλων των δένδρων που είναι δυνατόν να υλοτομηθούν (FSD δασικής επιτροπής)·

                           —

                           Εκτίμηση του όγκου των όρθιων δένδρων (FSD δασικής επιτροπής)·

                           —

                           Εξ αρχής πληρωμή από τον ανάδοχο (επιχείρηση)·

                           —

                           Έκδοση άδειας εισόδου (FSD δασικής επιτροπής)·

                           —

                           Το FSD διαβιβάζει αντίγραφο της άδειας εισόδου στην επιχείρηση και στο TVD·

                           —

                           Το FSD καταχωρεί στην κεντρική βάση δεδομένων του τα στοιχεία της άδειας εισόδου που αναφέρουν τον εκτιμώμενο όγκο όρθιων δένδρων.

                     Οριοθέτηση
               Η δασική επιτροπή χαρτογραφεί τα όρια των δασοσυστάδων όλων των φυτειών που βρίσκονται στο εσωτερικό δασικών προστατευόμενων περιοχών·
               Η περιφερειακή μονάδα φυτειών του FSD επισημαίνει τα όρια (π.χ. μέσω καθορισμού, με μπογιά).
               Ξυλεία βυθισμένη στο νερό
               Προκαθορισμένος αριθμός υποβρύχιας περιοχής (FSD δασικής επιτροπής/επιχείρηση).
               Εισαγόμενη ξυλεία

                           —

                           Η επιχείρηση εξασφαλίζει τη δήλωση της εισαγόμενης ξυλείας μέσω της πλατφόρμας GCNet της CEPS στο TIDD·

                           —

                           Κάθε εισερχόμενη αποστολή πρέπει να αναφέρεται στο TIDD·

                           —

                           Το TIDD της δασικής επιτροπής εξασφαλίζει ότι η εισαγόμενη ξυλεία αντλήθηκε νόμιμα από τη χώρα προέλευσής της και διαθέτει κατάλληλη τεκμηρίωση. Αυτό πραγματοποιείται μέσω ελέγχων των εγγράφων εισαγωγής.

               ΕΚΡΟΗ

               Προστατευόμενες περιοχές

                           —

                           Έγγραφα διαχείρισης δασών·

                           —

                           Δασικοί χάρτες·

                           —

                           Εκθέσεις έρευνας δασών, απαρίθμηση αποθέματος και δεδομένα απόδοσης·

                           —

                           Χάρτες τύπων δασών (κρίσιμες περιοχές ενδιαιτημάτων, κρίσιμα σημεία από άποψη γενετικής, περιοχές βιοποικιλότητας παγκόσμιας σημασίας, μεγάλες χαρτογραφημένες προστατευόμενες εκτάσεις φυσικού δάσους – Coarse grained protection areas)·

                           —

                           Σχέδιο διαχείρισης προστατευόμενων περιοχών.

                     Μη προστατευόμενες περιοχές

                           —

                           Επιχειρησιακό σχέδιο·

                           —

                           Χάρτης TUC·

                           —

                           Έκθεση απογραφής μη προστατευόμενων περιοχών·

                           —

                           Έντυπο ελέγχου υλοτόμησης CO2·

                           —

                           Έντυπο άδειας υλοτόμησης CO3/Επιστολή έγκρισης.

                     Φυτεία

                           —

                           Χάρτης φυτείας·

                           —

                           Έκθεση απαρίθμησης·

                           —

                           Απόδειξη πληρωμής·

                           —

                           Άδεια εισόδου.

                     Ξυλεία βυθισμένη στο νερό

                           —

                           Έκθεση περιοχών.

                     Εισαγόμενη ξυλεία
               Δήλωση στις τελωνειακές αρχές της εισαγόμενης ξυλείας (αναφορά GCNet)· στοιχεία εισαγωγέα, χώρα προέλευσης κ.λπ.

               ΑΡΧΗ 1

               Πηγή της ξυλείας: Η ξυλεία προέρχεται από καθορισμένες πηγές και αφορά ιδιώτες, ομάδες και ιδιοκτήτες που έδωσαν την έγγραφη συγκατάθεσή τους ώστε να υπαχθεί η γη σε παραχώρηση δικαιωμάτων ξυλείας.

               ΚΡΙΤΗΡΙΟ 1.2

               Συγκατάθεση ιδιοκτητών γης/ιδιώτη/ομάδας.

               ΕΥΘΥΝΗ

                           —

                           Το FSD της δασικής επιτροπής ελέγχει την ειδοποίηση του κοινού μέσω τριμηνιαίων περιφερειακών εκθέσεων.

               ΔΙΑΔΙΚΑΣΙΑ

               Προστατευόμενες περιοχές

                           —

                           Η συγκατάθεση περιλαμβάνεται στο σχέδιο διαχείρισης της προστατευόμενης περιοχής (FSD δασικής επιτροπής).

                     Μη προστατευόμενε περιοχές

                           —

                           Ο ιδιοκτήτης της γης και οι επηρεαζόμενοι γεωργοί προσδιορίζονται μέσω της επαρχιακής συνέλευσης, του παραδοσιακού συμβουλίου, της περιοχής της μονάδας, του επαρχιακού δασικού γραφείου ως ενδιαφερόμενοι στη διαδικασία διαβούλευσης·

                           —

                           Σύσταση ομάδων επιτόπιου ελέγχου, όπως προβλέπεται από τον νόμο (FSD δασικής επιτροπής)·

                           —

                           Επίλυση τυχόν διαφορών σχετικών με το ιδιοκτησιακό καθεστώς μέσω διαιτησίας (FSD δασικής επιτροπής)·

                           —

                           Έγγραφη συγκατάθεση των τοπικών ενδιαφερομένων (π.χ. ιδιοκτήτες γης, επηρεαζόμενοι γεωργοί) για την υλοτόμηση του πόρου.

               ΕΚΡΟΗ

                           —

                           Επαρχιακές ανακοινώσεις·

                           —

                           Έγγραφη συγκατάθεση·

                           —

                           Πρακτικά διαβούλευσης·

                           —

                           Αρχεία διαιτητικής διαδικασίας.

               ΑΡΧΗ 2

               Κατανομή δικαιωμάτων ξυλείας
               Ο υλοτόμος διαθέτει TUC εκδοθείσα από τον υπουργό και επικυρωθείσα από το Κοινοβούλιο μετά την προβλεπόμενη διαδικασία διαγωνισμού ή ο υλοτόμος διαθέτει άδεια διάσωσης ξυλείας (Salvage Permit, SP) εκδοθείσα από τη δασική επιτροπή.

               ΚΡΙΤΗΡΙΟ 2.1

               TUC φυσικού δάσους και φυτείας
               Έγκριση υλοτόμων από την TREC.

               ΕΥΘΥΝΗ

               MLFM, TREC και δασική επιτροπή.

               ΔΙΑΔΙΚΑΣΙΑ

                           —

                           Συμμετοχή του υλοτόμου στην ανταγωνιστική διαδικασία υποβολής προσφορών·

                           —

                           Η δασική επιτροπή συνιστά στο MLFM να αναθέσει TUC στον υλοτόμο·

                           —

                           Ο υλοτόμος πληροί όλες τις προϋποθέσεις που προσδιορίζονται στην ανακοίνωση απονομής του Υπουργού που προβλέπεται από τον νόμο. Σε αυτές περιλαμβάνεται η εξασφάλιση συγκατάθεσης από τον ενδιαφερόμενο ιδιώτη, ομάδα ή ιδιοκτήτη της γης·

                           —

                           Ο υπουργός υπογράφει την TUC με την προκαθορισμένη μορφή·

                           —

                           Το Κοινοβούλιο κυρώνει τις TUC (με εξαίρεση τις TUC φυτειών).

               ΕΚΡΟΗ

                           —

                           Έκθεση προ-έγκρισης της TREC·

                           —

                           Επιστολή συγκατάθεσης·

                           —

                           Έκθεση διαγωνισμού από την TREC·

                           —

                           Έκθεση της δασικής επιτροπής στο MLFM σχετικά με τη συμμόρφωση·

                           —

                           TUC·

                           —

                           TUC και πρακτικά συνεδρίασης του Κοινοβουλίου (εκτός για τις TUC φυτειών).

               ΑΡΧΗ 2

               Κατανομή δικαιωμάτων ξυλείας
               Ο υλοτόμος διαθέτει TUC εκδοθείσα από τον υπουργό και επικυρωθείσα από το Κοινοβούλιο μετά την προβλεπόμενη διαδικασία διαγωνισμού ή ο υλοτόμος διαθέτει άδεια διάσωσης ξυλείας (Salvage Permit, SP) εκδοθείσα από τη δασική επιτροπή.

               ΚΡΙΤΗΡΙΟ 2.2

               Άδεια διάσωσης ξυλείας (2)

               Έκδοση άδειας διάσωσης ξυλείας.

               ΕΥΘΥΝΗ

               Έδρα δασικής επιτροπής.

               ΔΙΑΔΙΚΑΣΙΑ

                           —

                           Η επιχείρηση υποβάλλει αίτηση στη δασική επιτροπή·

                           —

                           Το FSD διενεργεί έλεγχο και υποβάλλει έκθεση στον Διευθυντή της δασικής επιτροπής, με την οποία αιτιολογείται η διάσωση εμπορικών δένδρων σε μια καθορισμένη τοποθεσία·

                           —

                           Η δασική επιτροπή εκδίδει άδεια διάσωσης ξυλείας·

                           —

                           Το FSD καταχωρεί τα δεδομένα της άδειας διάσωσης ξυλείας στην κεντρική βάση δεδομένων.

               ΕΚΡΟΗ

                           —

                           Αίτηση του ενδιαφερομένου·

                           —

                           Έκθεση ελέγχου του FSD·

                           —

                           Άδεια διάσωσης ξυλείας.

               ΑΡΧΗ 2

               Κατανομή δικαιωμάτων ξυλείας
               Ο υλοτόμος διαθέτει TUC εκδοθείσα από τον υπουργό και επικυρωθείσα από το Κοινοβούλιο μετά την προβλεπόμενη διαδικασία διαγωνισμού ή ο υλοτόμος διαθέτει άδεια διάσωσης ξυλείας (Salvage Permit, SP) εκδοθείσα από τη δασική επιτροπή.

               ΚΡΙΤΗΡΙΟ 2.3

               Κατασχεθείσα ξυλεία.

               ΕΥΘΥΝΗ

               FSD δασικής επιτροπής

               ΔΙΑΔΙΚΑΣΙΑ

                           —

                           Η δασική επιτροπή καθορίζει το αδίκημα και το δικαστήριο εγκρίνει την πώληση των κατασχεθέντων προϊόντων ξυλείας·

                           —

                           Εκδίδεται βεβαίωση αγοράς για τον αγοραστή σύμφωνα με τον νόμο· τηρείται η προβλεπόμενη διαδικασία για τη δημοπράτηση της κατασχεθείσας ξυλείας.

               ΕΚΡΟΗ

                           —

                           Δικαστική διάταξη·

                           —

                           Βεβαίωση αγοράς·

                           —

                           Έκθεση πώλησης από τη δασική επιτροπή.

               ΑΡΧΗ 3

               Εργασίες υλοτόμησης ξυλείας
               Ο υλοτόμος συμμορφώνεται με τις διαδικασίες και τα πρότυπα δασικής εκμετάλλευσης που ορίζει ο νόμος.

               ΚΡΙΤΗΡΙΟ 3.1

               Διενεργούνται έρευνες αποθέματος (συμπεριλαμβανομένων ελέγχων προ της υλοτόμησης στις μη προστατευόμενες περιοχές) σύμφωνα με το εγχειρίδιο υλοτομίας.
               Εκπόνηση σχεδίου υλοτόμησης.

               ΕΥΘΥΝΗ

                           —

                           FSD δασικής επιτροπής (επικυρώνει το σχέδιο υλοτόμησης που υποβάλλεται από τη βιομηχανία)·

                           —

                           RMSC (ελέγχει ότι η κατανεμηθείσα απόδοση είναι σύμφωνη προς τις απαιτήσεις του MoP).

               ΔΙΑΔΙΚΑΣΙΑ

               Έρευνα αποθέματος
               Βλέπε τη διαδικασία υπό το κριτήριο 1.1.
               Σχέδιο υλοτόμησης (δασικές προστατευόμενες περιοχές)
               Συμπλήρωση του εγκεκριμένου υποδείγματος υλοτόμησης δασοσυστάδας, το οποίο περιλαμβάνει:

                           —

                           γενική περιγραφή της δασοσυστάδας·

                           —

                           προτεινόμενη ημερομηνία έναρξης και λήξης της υλοτόμησης·

                           —

                           κατασκευή δρόμου/μονοπατιού·

                           —

                           συνολικό αναγκαίο μήκος μονοπατιών μεταφοράς της ξυλείας·

                           —

                           χάρτης σε κλίμακα (≥ 1:10 000), ο οποίος απεικονίζει τα ακόλουθα:

                                       —

                                       προστατευόμενες περιοχές που αποκλείονται από την παραγωγή ξυλείας·

                                       —

                                       όλα τα υδάτινα ρεύματα·

                                       —

                                       θέση υφιστάμενων και νέων προς κατασκευή μονοπατιών·

                                       —

                                       προσωρινές αποθήκες κορμών.

               Σχέδιο υλοτόμησης (μη προστατευόμενες περιοχές)

                           —

                           λεπτομερής περιγραφή της περιοχής υλοτόμησης, συμπεριλαμβανομένων των οριοθετημένων ορίων της περιοχής·

                           —

                           σύνοψη του αριθμού των δένδρων που συμφωνήθηκε να υλοτομηθούν σύμφωνα με το έντυπο ελέγχου προ της υλοτόμησης-CO2·

                           —

                           κατασκευή δρόμου/μονοπατιού·

                           —

                           συνολικό αναγκαίο μήκος μονοπατιών μεταφοράς της ξυλείας·

                           —

                           χάρτης σε κλίμακα (≥ 1:25 000), ο οποίος απεικονίζει τα ακόλουθα:

                                       —

                                       προστατευόμενες περιοχές που αποκλείονται από την παραγωγή ξυλείας·

                                       —

                                       όλα τα υδάτινα ρεύματα·

                                       —

                                       θέση υφιστάμενων και νέων προς κατασκευή μονοπατιών.

                           —

                           Σχέδια συμφωνιών με τους επηρεαζόμενους γεωργούς/τις κοινότητες που βρίσκονται στην περιοχή κατασκευής του μονοπατιού.

               Υλοτόμηση

                           —

                           Στις δασικές προστατευόμενες περιοχές, ο επόπτης της περιοχής καταγράφει τις παραμέτρους που αφορούν τα δένδρα·

                           —

                           Ο φορέας εκμετάλλευσης καταγράφει τις παραμέτρους που αφορούν τα δένδρα στις μη προστατευόμενες περιοχές·

                           —

                           Τα δεδομένα που αφορούν τα δένδρα καταχωρούνται στο TIF·

                           —

                           Σαρώνεται ο αριθμός (γραμμωτός κωδικός) της ετικέτας·

                           —

                           Επισημαίνονται τα πρέμνα δένδρων/ετικέτα πρέμνων·

                           —

                           Τα δένδρα μετατρέπονται σε κορμούς με εγκάρσια πρίση.

               ΕΚΡΟΗ

                           —

                           Χρονοδιάγραμμα υλοτόμησης·

                           —

                           Έκθεση έρευνας αποθέματος·

                           —

                           Έκθεση ελέγχου προ της υλοτόμησης·

                           —

                           Χάρτες αποθέματος·

                           —

                           Κατάλογοι απόδοσης·

                           —

                           Χάρτες απόδοσης.

               ΑΡΧΗ 3

               Εργασίες υλοτόμησης ξυλείας
               Ο υλοτόμος συμμορφώνεται με τις διαδικασίες και τα πρότυπα δασικής εκμετάλλευσης που ορίζει ο νόμος (LI 1649).

               ΚΡΙΤΗΡΙΟ 3.2

               Η υλοτομία διενεργήθηκε σύμφωνα με τις απαιτήσεις υλοτόμησης σε περιοχές που έχουν καθορισθεί για την παραγωγή ξυλείας.

               ΕΥΘΥΝΗ

                           —

                           FSD της δασικής επιτροπής [ελέγχει την υλοτόμηση από τις επιχειρήσεις· ελέγχει την αρίθμηση και τις ετικέτες των πρέμνων· ελέγχει τις περιβαλλοντικές επιπτώσεις σύμφωνα με το εγχειρίδιο υλοτομίας (δηλαδή ζώνες ανάσχεσης κ.λπ.)]·

                           —

                           RMSC (διενεργεί ελέγχους της έρευνας αποθέματος).

               ΔΙΑΔΙΚΑΣΙΑ

               Ο υλοτόμος ειδοποιεί το επαρχιακό γραφείο για την ολοκλήρωση της υλοτόμησης στη δασοσυστάδα.
               Το FSD διενεργεί έλεγχο μετά την υλοτόμηση στο σύνολο (100 %) της υλοτομηθείσας δασοσυστάδας.
               Το FSD ελέγχει την επιχείρηση όσον αφορά την τήρηση των προτύπων/προδιαγραφών υλοτόμησης, όπως περιγράφονται στο εγχειρίδιο υλοτομίας.
               Εάν η επιχείρηση πραγματοποίησε έρευνα αποθέματος, το RMSC ελέγχει την ορθότητα της έρευνας αποθέματος.
               Ο υλοτόμος (επιχείρηση) ελέγχει ότι όλα τα πρέμνα δένδρων φέρουν αριθμημένη ετικέτα δένδρου.
               Τόσο το FSD όσο και η επιχείρηση εξακριβώνουν ότι όλα τα δένδρα που αναφέρονται ως εγκεκριμένα στον κατάλογο απόδοσης υλοτομήθηκαν και ότι καταβλήθηκαν όλα τα τέλη, τα δικαιώματα εκμετάλλευσης και οι αποζημιώσεις:

                           —

                           Η επιχείρηση εξασφαλίζει ότι οι κορμοπλατείες υποβλήθηκαν σε αναμόχλευση για τη διάσπαση του συμπυκνωμένου εδάφους·

                           —

                           Η επιχείρηση εξασφαλίζει την απομάκρυνση όλων των απορριμμάτων/συντριμμάτων από τον τόπο·

                           —

                           Όλα τα υδάτινα ρεύματα είναι απαλλαγμένα από απορρίμματα·

                           —

                           Διασφαλίζεται ότι όλα τα μονοπάτια πρόσβασης και μεταφοράς της ξυλείας ακολουθούν τη συμφωνηθείσα χάραξη και ότι προβλέπεται κατάλληλη αποστράγγιση·

                           —

                           Τηρούνται ορθές πρακτικές υλοτόμησης·

                           —

                           Το FSD διασφαλίζει την αποτύπωση όλων των συναφών δεδομένων με τη χρήση φορητών υπολογιστών για περαιτέρω διαβίβαση στο TVD.

               Περιβαλλοντικά πρότυπα
               Η επιχείρηση εξασφαλίζει τα ακόλουθα:

                           —

                           Αποφεύγεται η προσάμμωση υδάτινων ρευμάτων για την πρόληψη ρύπανσης των υδάτων·

                           —

                           Δεν επιτρέπονται εργασίες υλοτομίας σε ζώνες ανάσχεσης, σε απόσταση 25 μέτρων εκατέρωθεν οποιουδήποτε ρεύματος ή 50 μέτρων εκατέρωθεν ποταμού·

                           —

                           Δεν επιτρέπεται το κάπνισμα κατά τη διάρκεια περιόδων υψηλού κινδύνου πυρκαγιάς, παρά μόνον σε δρόμο καθαρισμένο από εύφλεκτα υλικά·

                           —

                           Δεν επιτρέπεται καμία εργασία υλοτομίας, συμπεριλαμβανομένης υλοτόμησης, μεταφοράς κορμών, κατασκευής δρόμου και κορμοπλατείας σε προστατευόμενη περιοχή·

                           —

                           Κάθε δένδρο χαρακτηρισμένο ως Black Star (είδος σημαντικού διεθνούς ενδιαφέροντος και αξίας διατήρησης) δεν είναι δυνατόν να υλοτομηθεί, υπό οποιεσδήποτε περιστάσεις· για είδη ειδικής άδειας απαιτείται άδεια από το RMSC.

               ΕΚΡΟΗ

                           —

                           Έκθεση ελέγχου μετά την υλοτόμηση από το RMSC·

                           —

                           Βεβαίωση κλεισίματος δασοσυστάδας.

               ΑΡΧΗ 3

               Εργασίες υλοτόμησης ξυλείας
               Ο υλοτόμος συμμορφώνεται με τις διαδικασίες και τα πρότυπα δασικής εκμετάλλευσης που ορίζει ο νόμος.

               ΚΡΙΤΗΡΙΟ 3.3

               Ορθή μέτρηση και καταχώρηση των κορμών.

               ΕΥΘΥΝΗ

                           —

                           FSD δασικής επιτροπής (επαλήθευση καταχωρήσεων στο LIF και επαλήθευση ετικετών σε κορμούς και πρέμνα)·

                           —

                           TIDD (τυχαίες μετρήσεις κορμών σε σημεία ελέγχου).

               ΔΙΑΔΙΚΑΣΙΑ

                           —

                           Ο επιθεωρητής περιοχής του FSD μετρά διεξοδικά τα υλοτομηθέντα δένδρα·

                           —

                           Οι παράμετροι των δένδρων καταχωρούνται στο έντυπο πληροφοριών δένδρου (TIF)·

                           —

                           Ο υλοτόμος (επιχείρηση) καταχωρεί τις παραμέτρους κορμού, συμπεριλαμβανομένου του αριθμού ετικέτας κορμού, στο έντυπο πληροφοριών κορμού (LIF)·

                           —

                           Το TVD της δασικής επιτροπής εκδίδει ετικέτες για το FSD της δασικής επιτροπής και την επιχείρηση, σύμφωνα με την επιτρεπόμενη απόδοση·

                           —

                           Το FSD διασταυρώνει τα δεδομένα του TIF με τα δεδομένα του LIF της επιχείρησης·

                           —

                           Το FSD επαληθεύει τα δεδομένα κορμού και τον αριθμό ετικέτας.

               ΕΚΡΟΗ

               Συμπληρωμένα TIF και LIF

               ΑΡΧΗ 3

               Εργασίες υλοτόμησης ξυλείας
               Ο υλοτόμος συμμορφώνεται με τις διαδικασίες και τα πρότυπα δασικής εκμετάλλευσης που ορίζει ο νόμος.

               ΚΡΙΤΗΡΙΟ 3.4

               Η υλοτομηθείσα ξυλεία αντιστοιχεί στα είδη και στους όγκους ή τους αριθμούς που επιτρέπονται από την TUC ή την άδεια διάσωσης ξυλείας.

               ΕΥΘΥΝΗ

                           —

                           FSD της δασικής επιτροπής (ελέγχει τις δηλώσεις είδους και όγκου στα TIF και LIF· ελέγχει την υλοτόμηση σε σχέση με την απόδοση).

               ΔΙΑΔΙΚΑΣΙΑ

                           —

                           Ο παραγωγός καταχωρεί στο έντυπο LIF τα δεδομένα του κορμού, συμπεριλαμβανομένων του αριθμού της ετικέτας κορμού, του αριθμού κορμού (-ών) από το δένδρο, των διαστάσεων (μήκος συν διάμετρος σε κάθε άκρο), του είδους, του αριθμού ετικέτας δένδρου (πρέμνου), του αριθμού αποθέματος δένδρου·

                           —

                           Η δασική επιτροπή και η επιχείρηση ελέγχουν ότι διενεργήθηκε η τοποθέτηση ετικετών και η αρίθμηση όλων των πρέμνων δένδρων και ότι τοποθετήθηκε σε αυτά ετικέτα κατάλληλου χρώματος·

                           —

                           Το FSD διασταυρώνει τα δεδομένα του TIF με τα δεδομένα του LIF της επιχείρησης·

                           —

                           Το FSD επαληθεύει τα δεδομένα κορμού και τον αριθμό ετικέτας.

               ΕΚΡΟΗ

                           —

                           Απόδοση·

                           —

                           Συμπληρωμένα TIF και LIF.

               ΑΡΧΗ 3

               Εργασίες υλοτόμησης ξυλείας
               Ο υλοτόμος συμμορφώνεται με τις διαδικασίες και τα πρότυπα δασικής εκμετάλλευσης που ορίζει ο νόμος.

               ΚΡΙΤΗΡΙΟ 3.5

               Τα πρέμνα και οι κορμοί επισημαίνονται και αριθμούνται σύμφωνα με τα προβλεπόμενα στο εγχειρίδιο υλοτομίας.

               ΕΥΘΥΝΗ

                           —

                           FSD της δασικής επιτροπής (ελέγχει την επισήμανση και τις ετικέτες)·

                           —

                           TIDD (ελέγχει την επισήμανση των κορμών σε σημεία ελέγχου).

               ΔΙΑΔΙΚΑΣΙΑ

               Η δασική επιτροπή και η επιχείρηση διασφαλίζουν ότι:

                           —

                           όλα τα πρέμνα δένδρων επισημαίνονται και αριθμούνται·

                           —

                           κάθε κορμός επισημαίνεται με:

                                       —

                                       τον κωδικό είδους, την ένδειξη τοποθεσίας, τον αριθμό δένδρου του αναδόχου, ο οποίος βασίζεται σε αύξουσα αρίθμηση που ξεκινά από το 1 (δηλαδή αριθμός δένδρων που υλοτομήθηκαν από την καταχώρηση του σήματος ιδιοκτησίας της επιχείρησης)·

                                       —

                                       τον αριθμό κορμού, ο οποίος είναι ο αριθμός του κορμού που κόπηκε από το δένδρο· ο αριθμός 1 δίνεται στο πρεμνιαίο κορμοτεμάχιο·

                                       —

                                       το σήμα ιδιοκτησίας της επιχείρησης.

                           —

                           οι κορμοί που προέρχονται από δασικές προστατευόμενες περιοχές πρέπει να επισημαίνονται με:

                                       —

                                       τον κωδικό προστατευόμενης περιοχής, τον αριθμό δασοσυστάδας και τον αριθμό έρευνας αποθέματος.

                           —

                           οι κορμοί που προέρχονται από μη προστατευόμενες περιοχές πρέπει να επισημαίνονται με τον κωδικό «OFR» (μη προστατευόμενη περιοχή)·

                           —

                           τα πρέμνα των δένδρων/οι κορμοί φέρουν ετικέτες κατάλληλου χρώματος.

               ΕΚΡΟΗ

               Πρέμνα με επισήμανση και ετικέτα, κορμοί με επισήμανση και ετικέτα.

               ΑΡΧΗ 3

               Εργασίες υλοτόμησης ξυλείας
               Ο υλοτόμος συμμορφώνεται με τις διαδικασίες και τα πρότυπα δασικής εκμετάλλευσης που ορίζει ο νόμος.

               ΚΡΙΤΗΡΙΟ 3.6

               Ο υλοτόμος εκτέλεσε και συμμορφώθηκε με τη σχετική συμφωνία κοινωνικής ευθύνης.

               ΕΥΘΥΝΗ

               Το FSD της δασικής επιτροπής ελέγχει τη συμμόρφωση προς τη συμφωνία κοινωνικής ευθύνης.

               ΔΙΑΔΙΚΑΣΙΑ

                           —

                           Το FSD της δασικής επιτροπής διασφαλίζει ότι ο υλοτόμος συνάπτει συμφωνία κοινωνικής ευθύνης με τις κοινότητες ιδιοκτήτες γαιών, ότι η εν λόγω συμφωνία αποτελεί αναπόσπαστο τμήμα της TUC και ότι οι όροι και οι προϋποθέσεις της καθίστανται δεσμευτικοί για αμφότερα τα μέρη·

                           —

                           Η επιχείρηση καταθέτει το έγγραφο της συμφωνίας κοινωνικής ευθύνης στη δασική επιτροπή·

                           —

                           Το FSD της δασικής επιτροπής υποβάλλει έκθεση σχετικά με τη συμμόρφωση της ανάλυσης των απαιτήσεων συστήματος·

                           —

                           Οι κοινότητες ιδιοκτήτες γαιών σέβονται το δικαίωμα του υλοτόμου να μπορεί να λειτουργεί στην περιοχή που καλύπτεται από την TUC.

               ΕΚΡΟΗ

               Έγγραφο συμφωνίας κοινωνικής ευθύνης· εκθέσεις του FSD σχετικά με τη συμμόρφωση.

               ΑΡΧΗ 3

               Εργασίες υλοτόμησης ξυλείας
               Ο υλοτόμος συμμορφώνεται με τις διαδικασίες και τα πρότυπα δασικής εκμετάλλευσης που ορίζει ο νόμος.

               ΚΡΙΤΗΡΙΟ 3.7

               Καταβλήθηκε αποζημίωση σε επηρεαζόμενους γεωργούς σε σχέση με τη ζημία των καλλιεργειών, εφόσον συντρέχει περίπτωση.

               ΕΥΘΥΝΗ

               Το FSD της δασικής επιτροπής ελέγχει το ύψος και την καταβολή των αποζημιώσεων.

               ΔΙΑΔΙΚΑΣΙΑ

                           —

                           Το FSD διενεργεί αξιολόγηση των ζημιών, όπως προσδιορίζεται στο εγχειρίδιο υλοτομίας·

                           —

                           Το FSD διασφαλίζει ότι ο υλοτόμος (επιχείρηση) καταβάλλει την κατάλληλη αποζημίωση σε σχέση με τις ζημιωθείσες καλλιέργειες.

               ΕΚΡΟΗ

               Έκθεση αξιολόγησης ζημιών και αποζημίωσης και απόδειξη πληρωμής.

               ΑΡΧΗ 4

               Μεταφορά
               Η ξυλεία μεταφέρθηκε πάντοτε σύμφωνα με τα πρότυπα που προβλέπονται από τον νόμο.

               ΚΡΙΤΗΡΙΟ 4.1

               Η ξυλεία μεταφέρθηκε με επίσημα έγγραφα που αναφέρουν αναλυτικά την προέλευσή της και αντιστοιχούν στη φυσική ταυτοποίηση της ξυλείας.

               ΕΥΘΥΝΗ

               TIDD (ελέγχει τα LMCC/PLMCC/ILMCC και υποβάλλει τα δεδομένα στο TVD).

               ΔΙΑΔΙΚΑΣΙΑ

                           —

                           Η επιχείρηση υποβάλλει αίτηση για LMCC/PLMCC στο FSD της δασικής επιτροπής·

                           —

                           Το FSD της δασικής επιτροπής ελέγχει τα στοιχεία του TIF σε σχέση με τις δηλώσεις κορμών (LIF και αριθμός ετικέτας κορμού)·

                           —

                           Το FSD της δασικής επιτροπής εκδίδει LMCC/PLMCC για τη μετακίνηση των φορτηγών στον προορισμό τους (πριστήρια)·

                           —

                           Το TIDD της δασικής επιτροπής διενεργεί ελέγχους κατά τη διάρκεια της οδικής μεταφοράς σε καθορισμένα σημεία ελέγχου και επιθεωρητές του TIDD διενεργούν αιφνιδιαστικούς ελέγχους σε δείγματα φορτίων που μεταφέρονται με φορτηγά· δηλαδή τα LMCC/PLMCC ελέγχονται σε σχέση με τους κορμούς που βρίσκονται στο φορτηγό (τα στοιχεία του ελέγχου περιλαμβάνουν το σήμα ιδιοκτησίας, την ένδειξη τοποθεσίας, τον αριθμό έρευνας αποθέματος, την ταυτότητα του φορτηγού, τον προορισμό κ.λπ.)·

                           —

                           Το TIDD της δασικής επιτροπής ελέγχει και αποτυπώνει τα δεδομένα των LMCC/PLMCC σε καθορισμένα σημεία ελέγχου χρησιμοποιώντας φορητούς υπολογιστές και διαβιβάζει τα δεδομένα στην κεντρική βάση δεδομένων του TVD·

                           —

                           Με την άφιξη στα πριστήρια, τα στοιχεία των κορμών καταχωρούνται στο Μητρώο Κορμών Πριστηρίου.

                     Μεταφορά (εισαγόμενη ξυλεία)

                           —

                           Το TIDD μετρά την ξυλεία και τοποθετεί ετικέτα σε κάθε κορμό/δέσμη στον λιμένα·

                           —

                           Οι κορμοί που προορίζονται για εγχώριες μονάδες κατεργασίας φορτώνονται σε φορτηγά και το TIDD εκδίδει ILMCC·

                           —

                           Τα δεδομένα που δηλώνονται είναι παρόμοια με εκείνα που δηλώνονται για τους κορμούς που υλοτομήθηκαν στο δάσος και διαβιβάζονται στο TVD. Περιλαμβάνουν τον αριθμό ετικέτας, το είδος, το μήκος και τη διάμετρο σε κάθε άκρο. Για κάθε φορτίο φορτηγού καταχωρούνται ο αριθμός του LIF, τα στοιχεία του εισαγωγέα, η χώρα προέλευσης, ο προορισμός, τα στοιχεία της εταιρείας κατεργασίας, η ταυτότητα του φορτηγού, τα στοιχεία του οδηγού και του ιδιοκτήτη του φορτηγού.

               ΕΚΡΟΗ

               LMCC/PLMCC, ILMCC, φορτωτική, στοιχεία των κορμών που καταχωρούνται στο Μητρώο Κορμών Πριστηρίου.

               ΑΡΧΗ 4

               Μεταφορά
               Η ξυλεία μεταφέρθηκε πάντοτε σύμφωνα με τα πρότυπα που προβλέπονται από τον νόμο.

               ΚΡΙΤΗΡΙΟ 4.2

               Η ξυλεία μεταφέρθηκε εντός των περιόδων που επιτρέπονται από τον νόμο.

               ΕΥΘΥΝΗ

               TIDD δασικής επιτροπής (ελέγχει τις μετακινήσεις των φορτηγών).

               ΔΙΑΔΙΚΑΣΙΑ

               Το TIDD της δασικής επιτροπής και το FSD της δασικής επιτροπής διασφαλίζουν ότι η ξυλεία μεταφέρεται μεταξύ 6 π.μ. και 6 μ.μ. εργάσιμης ημέρας, εκτός εάν επιτραπεί κάτι διαφορετικό από τον Διευθυντή κατόπιν αίτησης προς αυτόν για τον σκοπό αυτό.

               ΕΚΡΟΗ

               LMCC/PLMCC/ILMCC.

               ΑΡΧΗ 5

               Κατεργασία

               ΚΡΙΤΗΡΙΟ 5.1

               Οι εγκαταστάσεις κατεργασίας ξυλείας διαθέτουν έγκυρες άδειες και καταχώρηση στη δασική επιτροπή και συμμορφώνονται προς όλες τις νόμιμες απαιτήσεις.

               ΕΥΘΥΝΗ

               TIDD δασικής επιτροπής (ελέγχει τα έγγραφα που υποβάλλονται από την επιχείρηση· ελέγχει την πηγή των πρώτων υλών της επιχείρησης).

               ΔΙΑΔΙΚΑΣΙΑ

               Νέες επιχειρήσεις:

                           —

                           Η επιχείρηση υποβάλλει αίτηση στη δασική επιτροπή σχετικά με την πρόθεσή της να συστήσει επιχείρηση ξυλείας·

                           —

                           Το TIDD της δασικής επιτροπής ελέγχει τα απαιτούμενα έγγραφα (επιχειρηματικό σχέδιο και έκθεση σκοπιμότητας, συμπεριλαμβανομένης της πηγής των πρώτων υλών)·

                           —

                           Το TIDD της δασικής επιτροπής καταχωρεί την επιχείρηση και εκδίδει πιστοποιητικό, εφόσον πληρούνται όλες οι απαιτήσεις.

                     Υφιστάμενες επιχειρήσεις:

                           —

                           Η επιχείρηση υποβάλλει αίτηση στη δασική επιτροπή για την ανανέωση της άδειάς της σε ετήσια βάση·

                           —

                           Το TIDD της δασικής επιτροπής ελέγχει τα απαιτούμενα έγγραφα (κωδικός εταιρείας και πιστοποιητικό έναρξης επαγγελματικής δραστηριότητας, τα οποία αποκτώνται από το Γραφείο του Γενικού Μητρώου· βεβαίωση φορολογικής ενημερότητας από τη φορολογική υπηρεσία· ανανέωση σήματος ιδιοκτησίας από το FSD της δασικής επιτροπής)·

                           —

                           Το TIDD της δασικής επιτροπής ανανεώνει το πιστοποιητικό, εφόσον πληρούνται όλες οι απαιτήσεις.

               ΕΚΡΟΗ

               Έγκυρο πιστοποιητικό/άδεια.

               ΑΡΧΗ 5

               Κατεργασία

               ΚΡΙΤΗΡΙΟ 5.2

               Οι πρακτικές εργασιακών σχέσεων είναι σύμφωνες προς τα νομικά πρότυπα.

               ΕΥΘΥΝΗ

                           —

                           TIDD (ελέγχει τις απαιτήσεις που αφορούν την εργασία, την υγεία και την ασφάλεια)·

                           —

                           Μονάδα επιθεώρησης εργοστασίων (τμήμα εργασίας).

               ΔΙΑΔΙΚΑΣΙΑ

               Η επιχείρηση διασφαλίζει ότι:

                           —

                           κάθε εργαζόμενος εργάζεται υπό ικανοποιητικές συνθήκες ασφάλειας και υγείας·

                           —

                           παρέχονται στους εργαζόμενους οι αναγκαίες πληροφορίες, οδηγίες και κατάρτιση σχετικά με την υγεία και την ασφάλεια στον χώρο εργασίας τους·

                           —

                           θεσπίζονται κατάλληλα μέτρα προφύλαξης για την ασφάλεια των εργαζομένων σε περίπτωση πυρκαγιάς·

                           —

                           τα ατυχήματα και οι βλάβες στην υγεία που προκύπτουν από, συνδέονται με ή συμβαίνουν κατά τη διάρκεια της εργασίας προλαμβάνονται με την ελαχιστοποίηση των αιτίων των κινδύνων που είναι εγγενείς στο περιβάλλον εργασίας·

                           —

                           υπάρχει ασφάλιση για εργατικά ατυχήματα για όλους τους εργαζομένους·

                           —

                           το τμήμα εργασίας διενεργεί επιθεωρήσεις ή/και υποδεικνύει στους εργοδότες να θεσπίσουν τα αναγκαία διορθωτικά μέτρα ώστε να διασφαλίζεται η υγεία και η ασφάλεια στον τόπο εργασίας.

               ΕΚΡΟΗ

               Οδηγίες εργασίας, κατάρτιση, αρχεία ασφάλισης και ατυχημάτων.

               ΑΡΧΗ 6

               Εμπόριο
               Όλοι οι πωλητές/εξαγωγείς διαθέτουν έγκυρες άδειες για την εμπορική διάθεση ξυλείας.

               ΚΡΙΤΗΡΙΟ 6.1

               Οι εξαγωγείς εξασφάλισαν άδεια από τη δασική επιτροπή.

               ΕΥΘΥΝΗ

               TIDD δασικής επιτροπής.

               ΔΙΑΔΙΚΑΣΙΑ

                           —

                           Ο αγοραστής υποβάλλει αίτηση ελέγχου·

                           —

                           Ο εξαγωγές υποβάλλει βεβαίωση φορολογικής ενημερότητας·

                           —

                           Το TIDD εκδίδει έκθεση ελέγχου·

                           —

                           Συμφωνία των δεδομένων από το TIDD·

                           —

                           Το TIDD της δασικής επιτροπής διενεργεί συμφωνία εισροών και εκροών·

                           —

                           Πριν από την εξαγωγή, ο εξαγωγέας υποβάλλει αίτημα σε ηλεκτρονικό έντυπο ή χειρόγραφα για την εξαγωγή μιας σύμβασης κατεργασμένης ξυλείας, της οποίας τα στοιχεία αναφέρει. Ακολουθεί η διαδικασία έγκρισης της σύμβασης:

                           —

                           Κατά τον χρόνο της εξαγωγής, το TIDD θα καταχωρήσει στο σύστημα της βάσης δεδομένων του TVD στοιχεία, όπως τα στοιχεία της εταιρείας κατεργασίας, τον αριθμό της σύμβασης, τα στοιχεία του αγοραστή, τους όγκους και τις διαστάσεις που θα παρασχεθούν κατά είδος και κωδικό προϊόντος κ.λπ.·

                           —

                           Το TIDD θα εκδίδει εκθέσεις σχετικά με τις μηνιαίες εξαγωγές κατεργασμένων προϊόντων ξυλείας για κάθε παραγωγό ή εξαγωγέα·

                           —

                           Η κεντρική βάση δεδομένων στο TVD θα παραλάβει τον κατάλογο των αριθμών ετικετών της δέσμης και θα παραγάγει μια έκθεση η οποία θα αναφέρει το ιστορικό της ξυλείας σε μερικά δείγματα από τις δέσμες, καταδεικνύοντας πότε και πού πραγματοποιήθηκε η κατεργασία, τους αριθμούς ταυτότητας των κορμών και τις ταυτότητες και τις τοποθεσίες των σχετικών δένδρων προέλευσης, πότε και πού υλοτομήθηκαν τα δένδρα προέλευσης κ.λπ.·

                           —

                           Μετά τη θετική συμφωνία των παραδεκτών συνόλων δεδομένων, το TVD εκδίδει για το TIDD τα στοιχεία της επαλήθευσης. Το TIDD εκδίδει την άδεια εξαγωγής/άδεια FLEGΤ·

                           —

                           Το TIDD διαβιβάζει δεδομένα στη CEPS για τον εκτελωνισμό του φορτίου για φόρτωση στο σκάφος.

                           —

                           Άδεια της CEPS για την εξαγωγή.

               ΕΚΡΟΗ

                           —

                           Πιστοποιητικό καταχώρησης αγοραστή·

                           —

                           Πιστοποιητικά/άδεια λειτουργίας από τη δασική επιτροπή·

                           —

                           Σύμβαση πώλησης εγκεκριμένη από το TIDD της δασικής επιτροπής·

                           —

                           Πιστοποιητικό συμμόρφωσης με τον νόμο (Certificate of Legal Compliance, CLC)·

                           —

                           Βεβαίωση φορολογικής ενημερότητας, έκθεση ελέγχου προϊόντος, CLC και άδεια εκτελωνισμού.

               ΑΡΧΗ 6

               Εμπόριο
               Όλοι οι πωλητές/εξαγωγείς διαθέτουν έγκυρες άδειες για την εμπορική διάθεση ξυλείας.

               ΚΡΙΤΗΡΙΟ 6.2

               Οι εγχώριοι πωλητές είναι καταχωρημένοι στη δασική επιτροπή.

               ΕΥΘΥΝΗ

               TIDD της δασικής επιτροπής (ελέγχει τις αιτήσεις καταχώρησης των εγχώριων πωλητών· ελέγχει τους τόπους των πωλητών· ελέγχει τις αγορές των πωλητών από πριστήρια).

               ΔΙΑΔΙΚΑΣΙΑ

                           —

                           Αίτηση του πωλητή για έλεγχο·

                           —

                           Ο πωλητής υποβάλλει βεβαίωση φορολογικής ενημερότητας·

                           —

                           Έκδοση έκθεσης ελέγχου από το TIDD της δασικής επιτροπής·

                           —

                           Συμφωνία δεδομένων από το TIDD της δασικής επιτροπής·

                           —

                           Συμφωνία εισροών και εκροών από το TIDD της δασικής επιτροπής·

                           —

                           Το TIDD θα εκδίδει στο μέλλον εκθέσεις σχετικά με τη μηνιαία προσφορά στην εγχώρια αγορά προϊόντων κατεργασμένης ξυλείας για κάθε παραγωγό.

               ΕΚΡΟΗ

                           —

                           Έγκυρη άδεια καταχώρησης του πωλητή στη δασική επιτροπή·

                           —

                           Πιστοποιητικά/άδεια λειτουργίας από τη δασική επιτροπή·

                           —

                           Έκθεση ελέγχου προϊόντος·

                           —

                           Βεβαίωση καταχώρησης στο μητρώο ΦΠΑ·

                           —

                           Βεβαίωση φορολογικής ενημερότητας (φόρος εισοδήματος).

               ΑΡΧΗ 7

               Φορολογικές υποχρεώσεις
               Κατά τον χρόνο της πώλησης ή της εξαγωγής, ούτε ο υλοτόμος ούτε ο πωλητής ήταν υπερήμεροι όσον αφορά την καταβολή τελών, μισθωμάτων ή φόρων που προβλέπονται από τον νόμο.

               ΚΡΙΤΗΡΙΟ 7.1

               Ο υλοτόμος δεν ήταν υπερήμερος όσον αφορά την καταβολή φόρου υλοτομίας ή οποιουδήποτε άλλου τέλους καταβλητέου από τους υλοτόμους στη Γκάνα.

               ΕΥΘΥΝΗ

                           —

                           TIDD (ελέγχει την καταβολή φόρων υλοτομίας και άλλων τελών πριν από την έκδοση της άδειας FLEGT)·

                           —

                           FSD δασικής επιτροπής (ελέγχει την πληρωμή φόρων υλοτομίας πριν από την ανανέωση του σήματος ιδιοκτησίας)·

                           —

                           TREC (ελέγχει την καταβολή φόρων υλοτομίας πριν από την προκαταρκτική επιλογή υποψηφίων για την ανταγωνιστική διαδικασία υποβολής προσφορών).

               ΔΙΑΔΙΚΑΣΙΑ

               Οι επόπτες περιοχής εκπονούν εβδομαδιαίες εκθέσεις τιμολόγησης βάσει του TIF.
               Ο λογιστής της δασικής επαρχίας καταρτίζει το τιμολόγιο του αναδόχου.
               Υποβολή του εβδομαδιαίου τιμολογίου της σύμβασης/κατάστασης λογαριασμού.
               Το FSD της δασικής επιτροπής εκδίδει εκθέσεις σχετικά με την ανάλυση των τιμολογίων δικαιωμάτων εκμετάλλευσης βάσει της παραγωγής ξυλείας για κάθε παραγωγό.
               Το TIDD διενεργεί τη συμφωνία των χρηματοοικονομικών ροών. Για τους εξαγωγείς, αυτό περιλαμβάνει:

                           —

                           φόρο υλοτομίας·

                           —

                           εγκεκριμένο έντυπο A2 περί ελέγχου συναλλάγματος της Τράπεζας της Γκάνας·

                           —

                           απόδειξη πληρωμών ενέγγυων πιστώσεων.

               ΕΚΡΟΗ

               Τιμολόγιο αναδόχου, αποδείξεις πληρωμής, έντυπο ελέγχου συναλλάγματος A2, ενέγγυες πιστώσεις.

               ΑΡΧΗ 7

               Φορολογικές υποχρεώσεις
               Κατά τον χρόνο της πώλησης ή της εξαγωγής, ούτε ο υλοτόμος ούτε ο πωλητής ήταν υπερήμεροι όσον αφορά την καταβολή τελών, μισθωμάτων ή φόρων που προβλέπονται από τον νόμο.

               ΚΡΙΤΗΡΙΟ 7.2

               Ο υλοτόμος δεν είναι υπερήμερος όσον αφορά την καταβολή των μισθωμάτων.

               ΕΥΘΥΝΗ

               FSD της δασικής επιτροπής (έλεγχος της πληρωμής των μισθωμάτων).

               ΔΙΑΔΙΚΑΣΙΑ

               Το FSD της δασικής επιτροπής αποστέλλει στους αναδόχους μηνιαίες καταστάσεις.

               ΕΚΡΟΗ

               Μηνιαία κατάσταση αναδόχων του FSD, αποδείξεις πληρωμών.

               ΑΡΧΗ 7

               Φορολογικές υποχρεώσεις
               Κατά τον χρόνο της πώλησης ή της εξαγωγής, ούτε ο υλοτόμος ούτε ο πωλητής ήταν υπερήμεροι όσον αφορά την καταβολή τελών, μισθωμάτων ή φόρων που προβλέπονται από τον νόμο.

               ΚΡΙΤΗΡΙΟ 7.3

               Ο εξαγωγέας δεν ήταν υπερήμερος όσον αφορά την καταβολή εισφορών κατά την εξαγωγή.

               ΕΥΘΥΝΗ

               TIDD της δασικής επιτροπής (ελέγχει την καταβολή εισφορών κατά την εξαγωγή πριν από την καταχώρηση και την έκδοση αδειών FLEGT).

               ΔΙΑΔΙΚΑΣΙΑ

                           —

                           Ο εξαγωγέας προσκομίζει τα έγγραφα εξαγωγής·

                           —

                           Το TIDD καθορίζει ποια είδη συνεπάγονται εισφορά·

                           —

                           Ο εξαγωγέας πληρώνει·

                           —

                           Το TIDD της δασικής επιτροπής εκδίδει άδεια·

                           —

                           Το TIDD της δασικής επιτροπής παρέχει τριμηνιαίες εκθέσεις στο MLFM, στο MFEP, στον Γενικό Λογιστή.

               ΕΚΡΟΗ

               Αποδείξεις πληρωμών και μηνιαίες και τριμηνιαίες εκθέσεις του TIDD της δασικής επιτροπής.

               ΑΡΧΗ 7

               Φορολογικές υποχρεώσεις
               Κατά τον χρόνο της πώλησης ή της εξαγωγής, ούτε ο υλοτόμος ούτε ο πωλητής ήταν υπερήμεροι όσον αφορά την καταβολή τελών, μισθωμάτων ή φόρων που προβλέπονται από τον νόμο.

               ΚΡΙΤΗΡΙΟ 7.4

               Ούτε ο υλοτόμος ούτε ο εξαγωγέας ήταν υπερήμεροι όσον αφορά την καταβολή φόρου εισοδήματος εταιρειών.

               ΕΥΘΥΝΗ

                           —

                           FSD (ελέγχει τις πληρωμές φόρου εισοδήματος πριν από την καταχώρηση του σήματος ιδιοκτησίας και την κατανομή των πόρων)·

                           —

                           TIDD (ελέγχει τις πληρωμές φόρου εισοδήματος πριν από την καταχώρηση εξαγωγέων/εγχώριων πωλητών προϊόντων ξυλείας).

               ΔΙΑΔΙΚΑΣΙΑ

               Ο εξαγωγέας ή ο πωλητής υποβάλλουν βεβαιώσεις φορολογικής ενημερότητας (φόρος εισοδήματος) κατά την καταχώρηση ή την ανανέωση σήματος ιδιοκτησίας και την καταχώρηση στο TIDD ή την ανανέωση πιστοποιητικού.

               ΕΚΡΟΗ

               Βεβαίωση φορολογικής ενημερότητας, αποδείξεις πληρωμής.

         4.   Διαδικασία αδειοδότησης

   Ως ορισμένη αρχή αδειοδότησης, το TIDD θα είναι υπεύθυνο για την έκδοση αδειών για όλες τις αποστολές. Το TIDD θα βασίζεται σε πληροφορίες του TVD, οι οποίες επιβεβαιώνουν τη νομική συμμόρφωση της υπό εξέταση αποστολής. Οι λεπτομερείς διαδικασίες διαχείρισης και έκδοσης αδειών θα αναπτυχθούν κατά τη διάρκεια του πιλοτικού σταδίου και θα αξιοποιήσουν τις ισχύουσες διαδικασίες του TIDD για την έκδοση αδειών. Έτσι, το σύστημα θα παράσχει στο TIDD τη δυνατότητα να εκδίδει άδειες βασισμένες σε αποστολές για την εξαγωγή προϊόντων ξυλείας σε σχέση με τον ορισμό της νομιμότητας. Τα δεδομένα που πρέπει να συμφωνηθούν στο πλαίσιο των σταδίων της διαδικασίας παρατίθενται στον πίνακα 1 και η επαλήθευση των διαδικασιών στον πίνακα 2.
   Σε επιχειρησιακό επίπεδο, το TIDD θα συμφωνεί τα ακόλουθα στοιχεία: επαλήθευση της τεκμηρίωσης, συμπεριλαμβανομένων των δηλώσεων και των αδειών παραγωγής· επιτόπιοι έλεγχοι, ώστε να διασφαλίζεται η συμμόρφωση με τις τεκμηριωμένες καταγραφές· ιχνηλάτηση του κορμού και του προϊόντος ξυλείας από την πηγή έως το σημείο εξαγωγής· επαλήθευση της καταβολής δικαιωμάτων εκμετάλλευσης και άλλων πληρωμών· και τυχαίοι έλεγχοι σε περιοχές υλοτομίας, φορτία που μεταφέρονται με φορτηγά και μονάδες κατεργασίας. Οι έλεγχοι αυτοί θα υποστηρίζονται από την έγκριση του TVD, ώστε να καθίσταται εφικτή η έκδοση της άδειας FLEGT. Αυτό θα αναπτυχθεί περαιτέρω στο πιλοτικό στάδιο.
   Η αρχή χορήγησης των αδειών FLEGT θα έχει πρόσβαση σε συμφωνηθέντα δεδομένα στα διάφορα σημεία ελέγχου ώστε να διευκολύνεται στο έργο έκδοσης των αδειών. Οι άδειες που εκδίδονται από την αρχή θα υπόκεινται σε τυχαίο έλεγχο από το TVD, ώστε να διασφαλίζεται ότι μόνον οι παρτίδες για εξαγωγή που τήρησαν τις νόμιμες απαιτήσεις όσον αφορά την προέλευση, την υλοτόμηση, τη μεταφορά, την κατεργασία, το εμπόριο και την εκπλήρωση των οικονομικών/φορολογικών υποχρεώσεων λαμβάνουν άδεια.
   5.   Το τμήμα επικύρωσης της ξυλείας (TVD)

   1.   Εισαγωγή

   Κατά την εφαρμογή του ΣΔΝ είναι σημαντικό να τηρούνται οι αρχές της ανεξαρτησίας, της διαφάνειας και της αξιοπιστίας. Για τον σκοπό αυτό, θα δημιουργηθεί ένα τμήμα επικύρωσης της ξυλείας (Timber Validation Department, TVD), επιφορτισμένο με τα ακόλουθα καθήκοντα:

               i)

               έλεγχος των πράξεων των παραγόντων στον δασικό τομέα. Ως προς αυτό, θα ελέγχει το καθεστώς εφαρμογής των ρυθμιστικών καθηκόντων, όπως προβλέπονται στον νόμο και περιέχονται στο πλαίσιο ορισμού της νομιμότητας. Το TVD θα χρησιμοποιεί τις διαδικασίες επαλήθευσης που περιγράφονται στον πίνακα 2 ως πλαίσιο ελέγχου για την καθοδήγηση της εκτέλεσης των καθηκόντων επαλήθευσης που θα του ανατεθούν·

               ii)

               συμφωνία των συνόλων δεδομένων που παράγονται μέσω επιτόπιων πράξεων στον τομέα με σκοπό να καταστεί εφικτή η έκδοση αδειών βασισμένων στο σύστημα.

         Θα επιδιωχθεί τεχνική βοήθεια για την εγκαθίδρυση των συστημάτων διαχείρισης και των πρωτοκόλλων επαλήθευσης του TVD καθώς και για την παροχή της βάσης για τη θεμελίωση της αξιοπιστίας του ΣΔΝ. Αυτό θα αποτελέσει επίσης τη βάση για την ανάπτυξη ικανοτήτων.
   2.   Θεσμική ρύθμιση και στελέχωση

   Το TVD θα θεσπισθεί ως τμήμα της δασικής επιτροπής εγκαταστημένο στην έδρα της. Η γραμματεία της εθελοντικής συμφωνίας εταιρικής σχέσης θα αποτελέσει τον πυρήνα του νέου TVD. Επικεφαλής θα είναι ένας διευθυντής, ο οποίος θα διορισθεί μέσω ανταγωνιστικής διαδικασίας πρόσληψης. Για την ενθάρρυνση της θέσπισης νέας εργασιακής νοοτροπίας, το TVD θα προσλάβει σε μεγάλο βαθμό προσωπικό για την κάλυψη των κενών θέσεων κατά τη διάρκεια του πιλοτικού σταδίου. Παρόμοια προσέγγιση θα εφαρμοσθεί και μετά το πιλοτικό στάδιο, όταν το σύστημα θα καταστεί πλήρως λειτουργικό. Το βασικό προσωπικό του TVD θα πρέπει να είναι απόφοιτοι με εκτενείς γνώσεις στους τομείς των ΤΠΕ, της δασοπονίας, της τεχνολογίας του ξύλου και της διαχείρισης της αλυσίδας εφοδιασμού. Τα βασικά καθήκοντα του TVD θα περιλαμβάνουν την υποβολή εκθέσεων σχετικά με παραβιάσεις και τη διατύπωση συστάσεων για τη βελτίωση του ΣΔΝ και του ρυθμιστικού πλαισίου στο Υπουργείο Γαιών, Δασών και Ορυχείων μέσω του Γενικού Διευθυντή. Προκειμένου να εξασφαλισθεί η χειραφέτηση του TVD, το MLFM θα θεσπίσει νομοθετική πράξη (legislative instrument, LI) στο πλαίσιο της πρώτης φάσης μεταρρυθμίσεων της νομοθετικής αναθεώρησης.
   Προκειμένου να εξασφαλισθεί η διατήρηση προσωπικού υψηλού επιπέδου, ο Διευθυντής θα αναλάβει να αναπτύξει ένα πρόγραμμα κατάρτισης του προσωπικού του TVD. Έτσι, θα εξασφαλισθεί η συνεχής αναβάθμιση των δεξιοτήτων του προσωπικού του TVD ώστε να είναι συντονισμένες με τις απαιτήσεις του συστήματος.
   Προκειμένου να διασφαλισθεί ανεξαρτησία και αξιοπιστία, θα συσταθεί ένα Συμβούλιο Επικύρωσης της Ξυλείας (Timber Validation Council, TVC), αρμόδιο για την εποπτεία της λειτουργίας του TVD. Το Συμβούλιο θα διασφαλίζει ότι το TVD λειτουργεί με διάφανο και ανεξάρτητο τρόπο. Το Συμβούλιο θα απαρτίζεται από διάφορους ενδιαφερομένους συμπεριλαμβανομένων ενδεικτικά των ακόλουθων:

               i)

               δικαστική εξουσία·

               ii)

               Υπουργείο Γαιών, Δασών και Ορυχείων·

               iii)

               τελωνειακές αρχές·

               iv)

               αστυνομία·

               v)

               κοινωνία των πολιτών·

               vi)

               γενικός διευθυντής της δασικής επιτροπής·

               vii)

               βιομηχανία·

               viii)

               διευθυντής του TVD ως αυτεπάγγελτο μέλος.

         Το Συμβούλιο προεδρεύεται από τον γενικό διευθυντή της δασικής επιτροπής. Οι επικεφαλής των δασικών υπηρεσιών της Επιτροπής μπορούν να προσκαλούνται στις συνεδριάσεις όταν ένα θέμα εμπίπτει στον τομέα αρμοδιότητάς τους.
   3.   Σχέση με υφιστάμενα όργανα

   Η λεπτομερής αλληλεπίδραση του TVD, ως ελεγκτικού οργάνου, με τα υφιστάμενα τμήματα/τις μονάδες της δασικής επιτροπής παρουσιάζεται στους χάρτες διαλειτουργικών διεργασιών στο προσάρτημα 1-10. Τα υφιστάμενα τμήματα και οι μονάδες θα συνεχίσουν να εκτελούν τις αρμοδιότητες που τους έχουν ανατεθεί, ενώ το TVD παραμένει ανεξάρτητο ως όργανο επαλήθευσης. Το TVD και το TVC θα υποβάλλουν εκθέσεις στο MLFM μέσω της δασικής επιτροπής.
   4.   Χρηματοδότηση

   Η κυβέρνηση της Γκάνας θα επιδιώξει εξωτερική βοήθεια για την εγκαθίδρυση του TVD, η οποία θα συνδράμει στον τεχνικό σχεδιασμό και θα συμβάλει στην κάλυψη των επενδυτικών δαπανών της εγκαθίδρυσης του TVD και των βασικών λειτουργιών του. Μακροπρόθεσμα, η κυβέρνηση της Γκάνας αναμένει ότι τα τέλη/τα μισθώματα που θα εισπράττονται από τον κλάδο της ξυλείας θα καλύπτουν τα έξοδα λειτουργίας του TVD και τους ρυθμιστικούς ελέγχους που διέπουν την υλοτόμηση.
   Η συνολική εκτέλεση του προϋπολογισμού του TVD θα καλύπτει τους ακόλουθους τομείς:

               —

               το κόστος προμήθειας του συστήματος ιχνηλάτησης·

               —

               το κόστος εξασφάλισης τεχνικής βοήθειας μέσω του διαπιστευμένου επιθεωρητή·

               —

               την εφοδιαστική και τον κατάλληλο εξοπλισμό εγκατάστασης του TVD καθώς και τις απαιτήσεις των λοιπών τμημάτων για την εφαρμογή του ΣΔΝ·

               —

               το κόστος κατάρτισης του προσωπικού του TVD καθώς και του προσωπικού της δασικής επιτροπής, του οποίου οι υπηρεσίες είναι καθοριστικής σημασίας για την εφαρμογή του συστήματος·

               —

               το αρχικό κόστος παροχής συνδρομής στον κλάδο ώστε να εξασφαλισθεί η βασική τεχνολογική ετοιμότητα (ΤΠ) για τη λειτουργία του συστήματος.

         5.   Διαδικασία παραπόνων

   Το TVC θα είναι αρμόδιο να λαμβάνει τις καταγγελίες σχετικά με τη λειτουργία του TVD όσον αφορά την έκδοση συνόλων δεδομένων επαλήθευσης (δηλαδή την επιβεβαίωση της ολοκλήρωσης της διαδικασίας συμφωνίας και επαλήθευσης, η οποία επιτρέπει την έκδοση αδειών FLEGT). Σκοπός της διαδικασίας παραπόνων θα είναι η παροχή ενός διαύλου για την άσκηση προσφυγής από τους θιγόμενους καθώς και η προώθηση της εμπιστοσύνης του κοινού στη λειτουργία του συστήματος επαλήθευσης. Επομένως, το TVC θα διορίσει μια ομάδα κριτών, με επικεφαλής έναν επαγγελματία νομικό, ο οποίος θα διαθέτει προσόντα δικαστή ανώτατου δικαστηρίου.

      (1)  Τον Αύγουστο του 2008 πραγματοποιήθηκε ανεξάρτητη αξιολόγηση της πρότασης αυτής. Η αξιολόγηση εντόπισε ορισμένους τομείς προβληματισμού, για τους οποίους αμφότερα τα συμβαλλόμενα μέρη συμφώνησαν ότι θα εξετασθούν καταλληλότερα κατά την αξιολόγηση του συστήματος όταν αυτό καταστεί λειτουργικό. Οι προβληματισμοί αυτοί θα εξετασθούν επίσης κατά τη διάρκεια του σχεδιασμού και της πιλοτικής εφαρμογής του ΣΔΝ.

      (2)  Η δασική επιτροπή εκδίδει άδεια, η οποία υπόκειται στους όρους και στις προϋποθέσεις που προσδιορίζονται σε αυτήν για τη διάσωση δένδρων σε μια έκταση γης η οποία τελεί υπό ανάπτυξη, όπως κατασκευή οδού, επέκταση οικισμού ή καλλιέργειες αγροκτημάτων.
   Προσάρτημα 1 - 10 — Περιγραφικά διαγράμματα του ΣΙΞ

      Appendix I: Stock Enumeration — On-Reserve

      Appendix II: Tree Felling & Log Production

      Appendix III: Post Harvest Audit

      Appendix IV: Log Transport & Inspections

      Appendix V: Confiscated Timber

      Appendix VI: Log Imports

      Appendix VII: Log Arrival at Processing Plant

      Appendix VIII: Log Processing

      Appendix IX: Processed Wood

      Appendix X: Export of Processed Wood Bundles

   ΑΚΡΩΝΥΜΙΑ

               CEO

               Γενικός Διευθυντής/Διευθυντής

               CEPS

               Τελωνειακές υπηρεσίες, υπηρεσίες ειδικού φόρου κατανάλωσης και πρόληψης

               CLC

               Πιστοποιητικό συμμόρφωσης με τον νόμο

               CoC

               Αλυσίδα επιτήρησης

               CoP

               Βεβαίωση αγοράς

               DCE

               Περιφερειακός διευθυντής

               DfID

               Υπουργείο Διεθνούς Ανάπτυξης

               DFO

               Επαρχιακό Δασικό Γραφείο

               EU

               Ευρωπαϊκή Ένωση

               FC

               Δασική Επιτροπή

               FLEGT

               Επιβολή δασικής νομοθεσίας, διακυβέρνηση, εμπόριο

               FMP

               Σχέδιο διαχείρισης δασών

               FMU

               Μονάδα διαχείρισης δασών

               Form CO2

               Έντυπο CO2

               Form CO3

               Έντυπο CO3

               FR

               Δασική προστατευόμενη περιοχή

               FSC

               Συμβούλιο Διαχείρισης Δασών

               FSD

               Τμήμα Δασικών Υπηρεσιών

               GCNet

               Ghana Community Network Services Ltd.

               GFTN

               Παγκόσμιο δίκτυο δασών και εμπορίου

               GIS - ΣΓΠ

               Σύστημα γεωγραφικών πληροφοριών

               GPS

               Παγκόσμιο σύστημα προσδιορισμού θέσης

               GSBA

               Περιοχή βιοποικιλότητας παγκόσμιας σημασίας

               HHC

               Φορητός υπολογιστής

               HQ

               Έδρα, κεντρικά γραφεία

               ICT - ΤΠΕ

               Τεχνολογίες των πληροφοριών και των επικοινωνιών

               ID

               Ταυτότητα

               ILMCC

               Πιστοποιητικό μέτρησης και μεταφοράς των κορμών εισαγωγής

               IM

               Ανεξάρτητος επόπτης

               LAS - ΣΔΝ

               Σύστημα διασφάλισης νομιμότητας

               LI

               Νομοθετική πράξη

               LIC

               Πιστοποιητικό ελέγχου κορμού

               LIF

               Έντυπο πληροφοριών κορμού

               LMCC

               Πιστοποιητικό μέτρησης και μεταφοράς των κορμών

               LSE

               Μεγάλη επιχείρηση

               MoFEP

               Υπουργείο Οικονομικών και Οικονομικού Σχεδιασμού

               MLFM

               Υπουργείο Γαιών, Δασών και Ορυχείων

               NGO - ΜΚΟ

               Μη κυβερνητική οργάνωση

               NTFP

               Δασικό προϊόν εκτός ξυλείας

               OASL

               Γραφείο Διοικητή Εθιμικών Γαιών

               OFR

               Μη προστατευόμενη περιοχή

               PC

               Προσωπικός υπολογιστής

               PEFC

               Πρόγραμμα υποστήριξης της δασικής πιστοποίησης

               PLMCC

               Πιστοποιητικό μέτρησης και μεταφοράς κορμών φυτειών

               PPC

               Πιστοποιητικό παραγωγής φυτείας

               PW - ΚΞ

               Κατεργασμένη ξυλεία

               RFID

               Συσκευή ραδιοσυχνικής αναγνώρισης

               RFO

               Περιφερειακό Δασικό Γραφείο

               RMSC

               Κέντρο υποστήριξης της διαχείρισης των πόρων

               RS

               Επιθεωρητής περιοχής

               SME - ΜΜΕ

               Μικρομεσαία επιχείρηση

               SP

               Άδεια διάσωσης

               SRA

               Ανάλυση απαιτήσεων συστήματος

               TIDD

               Τμήμα Ανάπτυξης της Βιομηχανίας Ξυλείας

               TIF

               Έντυπο πληροφοριών δένδρου

               TO

               Τεχνικός υπάλληλος

               TREC

               Επιτροπή Αξιολόγησης Δικαιωμάτων Ξυλείας

               TSP

               Προσωρινό δειγματοληπτικό αγροτεμάχιο

               TUC

               Σύμβαση χρησιμοποίησης ξυλείας

               TUP

               Άδεια χρησιμοποίησης ξυλείας

               TVD

               Τμήμα επικύρωσης ξυλείας

               VAT - ΦΠΑ

               Φόρος προστιθέμενης αξίας

               VIC

               Πιστοποιητικό ελέγχου ξυλόφυλλου

               VLC

               Επαλήθευση συμμόρφωσης με τον νόμο

               VLTP

               Πρόγραμμα επικύρωσης νόμιμης ξυλείας

               VPA - ΕΣΕΣ

               Εθελοντική συμφωνία εταιρικής σχέσης

               WTS - ΣΙΞ

               Σύστημα ιχνηλάτησης ξυλείας

         ΠΑΡΑΡΤΗΜΑ VI

      ΟΡΟΙ ΕΝΤΟΛΗΣ ΑΝΕΞΑΡΤΗΤΗΣ ΠΑΡΑΚΟΛΟΥΘΗΣΗΣ

   Στο πλαίσιο της εφαρμογής της συμφωνίας εταιρικής σχέσης Γκάνας-ΕΕ, η Γκάνα διορίζει, κατόπιν διαβούλευσης με την ΕΕ, ανεξάρτητο επόπτη για τον σκοπό της παρακολούθησης των σχετικών διαδικασιών και μέτρων ελέγχου, ιδίως εκείνων που σχετίζονται με το σύστημα διασφάλισης της νομιμότητας (ΣΔΝ). Στόχος της ανεξάρτητης παρακολούθησης είναι η παροχή της βεβαιότητας σε όλους τους ενδιαφερομένους, συμπεριλαμβανομένου του κοινού μηχανισμού παρακολούθησης και ελέγχου, ότι το ΣΔΝ λειτουργεί αποτελεσματικά διασφαλίζοντας με τον τρόπο αυτό την αξιοπιστία των αδειών που εκδίδονται στο πλαίσιο της παρούσας συμφωνίας.
   1.   Κύρια καθήκοντα του ανεξάρτητου επόπτη:

   Τα κύρια καθήκοντα του ανεξάρτητου επόπτη είναι τα εξής:

               —

               αξιολόγηση της εφαρμογής και της αποτελεσματικότητας του ΣΔΝ·

               —

               διενέργεια επιτόπιων ερευνών σχετικά με το συναφές έργο των δασικών ρυθμιστικών υπηρεσιών σε όλα τα επίπεδα της δασικής και βιομηχανικής αλυσίδας εφοδιασμού, συμπεριλαμβανομένων των ελέγχων διασταύρωσης με τις πληροφορίες που κατέχουν οι αρμόδιες αρχές της ΕΕ·

               —

               εντοπισμός και τεκμηρίωση αστοχιών του συστήματος και αξιολόγηση του κατά πόσον οι ρυθμιστικές υπηρεσίες συνέστησαν και έλαβαν διορθωτικά μέτρα για την αντιμετώπιση της μη συμμόρφωσης και των αστοχιών του συστήματος·

               —

               αξιολόγηση της αποτελεσματικότητας των ληφθέντων διορθωτικών μέτρων·

               —

               αξιολόγηση της καταλληλότητας των συστημάτων διαχείρισης δεδομένων που υποστηρίζουν το ΣΔΝ και την έκδοση αδειών FLEGΤ·

               —

               αξιολόγηση της πληρότητας και της ορθότητας των δημοσιευμένων στατιστικών στοιχείων για την παραγωγή και το εμπόριο που σχετίζονται με τις άδειες FLEGΤ· αξιολόγηση της αποτελεσματικότητας των διαδικασιών επαλήθευσης αδειών κατά την είσοδο στην ΕΕ·

               —

               υποβολή εκθέσεων σχετικά με τα πορίσματα.

         2.   Μέθοδος

   Ο ανεξάρτητος επόπτης διαθέτει δημόσια διαθέσιμες τεκμηριωμένες διαδικασίες για τη διεξαγωγή της παρακολούθησης, την αξιολόγηση των παρατηρήσεων της παρακολούθησης και την εκπόνηση εκθέσεων:

               —

               οι διαδικασίες παρακολούθησης ανταποκρίνονται σε διεθνώς αποδεκτές βέλτιστες πρακτικές, όπως αυτές που προβλέπονται στα πρότυπα ISO 17021 και ISO 19011 ή άλλα ισοδύναμα·

               —

               ο ανεξάρτητος επόπτης καταρτίζει πρόγραμμα παρακολούθησης για τη συμβατική περίοδο, το οποίο περιλαμβάνει τις ημερομηνίες υποβολής σχεδίων εκθέσεων·

               —

               η μέθοδος του ανεξάρτητου επόπτη βασίζεται σε αποδείξεις·

               —

               ο έλεγχος διενεργείται περίπου κάθε 6 μήνες κατά το πρώτο έτος, και έπειτα κάθε έτος·

               —

               οι τεκμηριωμένες διαδικασίες παρέχουν κατευθυντήριες γραμμές για τον δειγματοληπτικό έλεγχο εγγράφων, αρχείων και πράξεων, όπως συμφωνείται με την αναθέτουσα αρχή·

               —

               οι τεκμηριωμένες διαδικασίες περιλαμβάνουν πρόβλεψη για τη χρησιμοποίηση πληροφοριών που λαμβάνονται από ενδιαφερομένους οι οποίοι δεν εμπλέκονται κατ’ ανάγκη άμεσα στην εφαρμογή του ΣΔΝ·

               —

               όλες οι παρατηρήσεις παρακολούθησης τεκμηριώνονται·

               —

               η παρακολούθηση εξακριβώνει ότι όλες οι πτυχές του ΣΔΝ λειτουργούν όπως προβλέπεται, και ειδικότερα εντοπίζει τυχόν συστημικές αστοχίες που αποδεικνύονται από παρατηρηθέντα περιστατικά μη συμμόρφωσης και αξιολογεί τα αιτήματα των ρυθμιστικών υπηρεσιών για διορθωτικά μέτρα και την αντίστοιχη συμμόρφωση με τα εν λόγω μέτρα·

               —

               οι εκθέσεις παρακολούθησης περιέχουν όλες τις συναφείς πληροφορίες σχετικά με το πρόγραμμα παρακολούθησης και τα πορίσματά του. Στις τεκμηριωμένες διαδικασίες περιέχεται διάγραμμα του περιεχομένου των εκθέσεων παρακολούθησης και των συνοπτικών εκθέσεων·

               —

               οι συμβαλλόμενοι διασφαλίζουν ότι ο ανεξάρτητος επόπτης διαθέτει ελεύθερη πρόσβαση σε σχετικές πληροφορίες, εκτός εάν αυτές χαρακτηρίζονται περιορισμένης πρόσβασης, καθώς και σε προσωπικό που εμπλέκεται στην εφαρμογή του ΣΔΝ, στις δραστηριότητες επαλήθευσης, στις σχετικές δραστηριότητες στο δάσος, κατά μήκος της αλυσίδας εφοδιασμού ξυλείας, σε μονάδες κατεργασίας και σε τοποθεσίες εξαγωγής και εισαγωγής ξυλείας.

         3.   Προσόντα

   Ο ανεξάρτητος επόπτης είναι αντικειμενικός και ανεξάρτητος οργανισμός, ο οποίος διαθέτει αποδεδειγμένη ικανότητα σε πρακτικές ελέγχου και στον δασικό τομέα. Η πείρα στον δασικό τομέα της Γκάνας ή σε άλλες χώρες παραγωγής τροπικής ξυλείας θα είναι πλεονέκτημα.

               —

               ο ανεξάρτητος επόπτης δεν εμπλέκεται άμεσα στη διαχείριση δασών, στην κατεργασία ξυλείας, στο εμπόριο ξυλείας ή στον έλεγχο του δασικού τομέα στη Γκάνα ή στην ΕΕ·

               —

               οι πάροχοι εμπορικών υπηρεσιών που προσλαμβάνονται από την κυβέρνηση της Γκάνας για την παροχή άλλων υπηρεσιών υποστήριξης της διαχείρισης και της ρύθμισης του δασικού τομέα δεν είναι επιλέξιμοι·

               —

               ο ανεξάρτητος επόπτης διαθέτει εσωτερικό σύστημα ελέγχου το οποίο ανταποκρίνεται στις απαιτήσεις του προτύπου ISO 17021 ή άλλου ισοδύναμου προτύπου·

               —

               ο ανεξάρτητος επόπτης και οι υπάλληλοί του που διορίζονται για την εκτέλεση των καθηκόντων παρακολούθησης διαθέτουν αποδεδειγμένη προϋπηρεσία στον έλεγχο της διαχείρισης δασών, του κλάδου κατεργασίας ξυλείας και των συναφών ελέγχων της αλυσίδας εφοδιασμού·

               —

               εάν ο ανεξάρτητος επόπτης δεν είναι οργανισμός καταχωρημένος στη Γκάνα, υποχρεούται να προσλάβει έναν τέτοιο οργανισμό ως τοπικό εταίρο· και

               —

               να αναπτύξει την ικανότητα του εν λόγω οργανισμού ώστε αυτός να αναλάβει το έργο του ανεξάρτητου επόπτη εντός συμφωνηθέντος χρονικού διαστήματος που προσδιορίζεται στη σύμβασή του.

         4.   Υποβολή εκθέσεων από τον ανεξάρτητο επόπτη

   Οι εκθέσεις του ανεξάρτητου επόπτη θα περιλαμβάνουν: i) αναλυτική έκθεση για εξέταση από τα μέρη, η οποία θα περιέχει όλες τις πληροφορίες σχετικά με το πρόγραμμα παρακολούθησης και την αποτελεσματική λειτουργία του ΣΔΝ και των αδειών FLEGΤ· και ii) συνοπτική έκθεση για το ευρύτερο κοινό βασισμένη στην αναλυτική έκθεση, η οποία θα συνοψίζει τα κύρια πορίσματα και τις αστοχίες των συστημάτων που εντοπίσθηκαν.
   Ο ανεξάρτητος επόπτης θα υποβάλλει έκθεση σε πρώτο βαθμό στην αναθέτουσα αρχή (Υπουργείο Γαιών, Δασών και Ορυχείων) και, μετά την παρέλευση προθεσμίας 30 ημερών για τον σχολιασμό της ορθότητας του περιεχομένου της έκθεσης από την αναθέτουσα αρχή, αντίγραφα της έκθεσης θα αποστέλλονται σε αμφότερους τους συμβαλλομένους μέσω του κοινού μηχανισμού παρακολούθησης και ελέγχου.
   Ο ανεξάρτητος επόπτης θα υποχρεούται να παρέχει πληροφορίες, εάν ζητηθούν περαιτέρω διευκρινίσεις από τον κοινό μηχανισμό παρακολούθησης και ελέγχου.
   Ο ανεξάρτητος επόπτης θα εκπονεί τελικές εκθέσεις οι οποίες θα λαμβάνουν υπόψη και θα αναφέρουν κάθε διευκρίνιση που παρέχεται από οιοδήποτε μέρος σχετικά με τα σχέδια εκθέσεων.
   5.   Θεσμικές ρυθμίσεις

   Η Γκάνα θα προσλάβει τον ανεξάρτητο επόπτη κατόπιν διαβούλευσης με την ΕΕ βάσει τεκμηριωμένων και διάφανων διαδικασιών επιλογής.
   Οι εκθέσεις του ανεξάρτητου επόπτη και κάθε αναγκαίο διορθωτικό μέτρο θα συζητούνται από τον κοινό μηχανισμό παρακολούθησης και ελέγχου.
   Ο κοινός μηχανισμός παρακολούθησης και ελέγχου θα εκπονεί και θα δημοσιεύει συνοπτικές εκθέσεις για το ευρύτερο κοινό σχετικά με τα πορίσματα του ανεξάρτητου επόπτη.
   Ο ανεξάρτητος επόπτης θα υποβάλλει εκθέσεις στην κυβέρνηση της Γκάνας, η οποία θα είναι υπεύθυνη για:

               —

               την εξέταση των σχεδίων εκθέσεων και τη διατύπωση κάθε αναγκαίου σχολίου, ώστε να διασφαλίζεται η ορθότητα και η σαφήνειά τους, και την υποβολή του αιτήματος στην ΕΕ, μέσω του κοινού μηχανισμού παρακολούθησης και ελέγχου, να εξετάσει τα σχέδια έκθεσης και να διατυπώσει τυχόν απαραίτητα σχόλια·

               —

               τη λήψη απόφασης για τα μέτρα που πρέπει να ληφθούν βάσει των πορισμάτων των εκθέσεων παρακολούθησης, και ιδίως εκείνων που είναι αναγκαία για την αντιμετώπιση συστημικών προβλημάτων στο ΣΔΝ και προβλημάτων στην εφαρμογή των διορθωτικών μέτρων που ζητήθηκαν από τις διάφορες ρυθμιστικές υπηρεσίες·

               —

               την ενημέρωση του ανεξάρτητου επόπτη και των ενδιαφερομένων για κάθε διορθωτικό μέτρο που δρομολογείται βάσει των εκθέσεων παρακολούθησης.

         ΠΑΡΑΡΤΗΜΑ VII

      ΚΡΙΤΗΡΙΑ ΑΞΙΟΛΟΓΗΣΗΣ ΤΟΥ ΕΠΙΧΕΙΡΗΣΙΑΚΟΥ ΣΥΣΤΗΜΑΤΟΣ ΔΙΑΣΦΑΛΙΣΗΣ ΤΗΣ ΝΟΜΙΜΟΤΗΤΑΣ ΤΗΣ ΓΚΑΝΑΣ

   Η συμφωνία εταιρικής σχέσης ΕΕ-Γκάνας για τις άδειες FLEGT (ΣΕΣ FLEGT) προβλέπει την ανάπτυξη και την εφαρμογή ενός συστήματος διασφάλισης της νομιμότητας (ΣΔΝ), προκειμένου να διασφαλίζεται ότι όλα τα προϊόντα ξυλείας που προσδιορίζονται στη συμφωνία και εξάγονται από τη Γκάνα στην ΕΕ παράχθηκαν νόμιμα. Το ΣΔΝ πρέπει να περιλαμβάνει: ορισμό της νόμιμα παραχθείσας ξυλείας, ο οποίος περιγράφει τους νόμους που πρέπει να πληρούνται για την έκδοση άδειας· ελέγχους στην αλυσίδα εφοδιασμού για την ιχνηλάτηση της ξυλείας από τις δασικές εργασίες έως το σημείο εξαγωγής· διαδικασίες επαλήθευσης για τη διασφάλιση και την τεκμηρίωση της συμμόρφωσης με όλα τα στοιχεία του ορισμού νομιμότητας και του ελέγχου της αλυσίδας εφοδιασμού· διαδικασίες αδειοδότησης και έκδοση αδειών FLEGΤ· και ανεξάρτητη παρακολούθηση ώστε να παρέχεται βεβαιότητα ότι το σύστημα λειτουργεί κατά τα προβλεφθέντα.
   Οι προσδοκίες της Κοινότητας όσον αφορά το ΣΔΝ περιγράφονται σε διάφορα ενημερωτικά σημειώματα που εκπονήθηκαν από ομάδα εμπειρογνωμόνων που συγκρότησε η Ευρωπαϊκή Επιτροπή (1).

      Κριτήρια αξιολόγησης

   Το ΣΔΝ θα υποβληθεί σε ανεξάρτητη τεχνική αξιολόγηση πριν από την πλήρη θέση σε λειτουργία του συστήματος αδειοδότησης, οι όροι εντολής της οποίας θα συμφωνηθούν από κοινού από τα μέρη στο πλαίσιο του κοινού μηχανισμού παρακολούθησης και ελέγχου. Τα κριτήρια αξιολόγησης που ακολουθούν περιγράφουν τις προσδοκίες όσον αφορά το έργο του ΣΔΝ και θα αποτελέσουν τη βάση για τους όρους εντολής της αξιολόγησης. Στόχος της αξιολόγησης θα είναι:

               i)

               να επανεξετάσει την περιγραφή του συστήματος με ειδική έμφαση σε τυχόν αναθεωρήσεις που πραγματοποιήθηκαν μετά την υπογραφή της ΣΕΣ FLEGT και

               ii)

               να εξετάσει τη λειτουργία του συστήματος στην πράξη.

      Ενότητα 1:   Ορισμός της νομιμότητας

   Η νόμιμα παραχθείσα ξυλεία ορίζεται βάσει της ισχύουσας νομοθεσίας στη Γκάνα. Ο χρησιμοποιούμενος ορισμός είναι σαφής, αντικειμενικά επαληθεύσιμος και πρακτικά εύχρηστος και περιλαμβάνει, τουλάχιστον, τους νόμους που καλύπτουν τα ακόλουθα:
   Δικαιώματα υλοτόμησης: Παραχώρηση νόμιμων δικαιωμάτων υλοτόμησης εντός νόμιμα ταξινομημένων ορίων.
   Δασικές εργασίες: Συμμόρφωση με τις νόμιμες απαιτήσεις όσον αφορά τη διαχείριση των δασών, συμπεριλαμβανομένης της συμμόρφωσης με τη σχετική περιβαλλοντική και εργατική νομοθεσία.
   Τέλη και φόροι: Συμμόρφωση με τις νόμιμες απαιτήσεις όσον αφορά τους φόρους, την εισαγωγή, τα δικαιώματα εκμετάλλευσης και τα τέλη που συνδέονται άμεσα με την υλοτόμηση και τα δικαιώματα υλοτόμησης.
   Άλλοι χρήστες: Σεβασμός των νόμιμων δικαιωμάτων κυριότητας ή χρήσης της γης και άλλων πόρων άλλων μερών, τα οποία ενδέχεται να επηρεασθούν από τα δικαιώματα υλοτόμησης, εάν υπάρχουν τέτοια άλλα δικαιώματα.
   Εμπόριο και τελωνεία: Συμμόρφωση με τις νόμιμες απαιτήσεις όσον αφορά τις εμπορικές και τελωνειακές διαδικασίες.
   Είναι σαφές ποιες νομικές πράξεις αποτελούν τη βάση κάθε στοιχείου του ορισμού;
   Προσδιορίζονται τα κριτήρια και οι δείκτες που μπορούν να χρησιμοποιηθούν για τον έλεγχο της συμμόρφωσης με κάθε στοιχείο του ορισμού;
   Είναι τα κριτήρια/οι δείκτες σαφή, αντικειμενικά και πρακτικά εύχρηστα;
   Οι δείκτες και τα κριτήρια προσδιορίζουν με σαφήνεια τους ρόλους και τις αρμοδιότητες των διάφορων παραγόντων, και η επαλήθευση αξιολογεί τις επιδόσεις όλων των σχετικών παραγόντων;
   Ο ορισμός της νομιμότητας περιλαμβάνει τους κύριους τομείς της ισχύουσας νομοθεσίας που προαναφέρθηκαν; Εάν όχι, γιατί ορισμένοι τομείς της νομοθεσίας δεν περιλήφθηκαν στον ορισμό;
   Ελήφθησαν υπόψη όλοι οι κύριοι τομείς της εφαρμοστέας νομοθεσίας μέσω της συμμετοχής των ενδιαφερομένων στην κατάρτιση του ορισμού;
   Το σύστημα επαλήθευσης της νομιμότητας ενσωματώνει τις κύριες νομικές διατάξεις που προσδιορίσθηκαν μέσω της συζήτησης με τους ενδιαφερομένους;
   Ο ορισμός της νομιμότητας και ο πίνακας εφαρμογής τροποποιήθηκαν μετά τη σύναψη της ΣΕΣ FLEGT; Αναπτύχθηκαν δείκτες και κριτήρια ώστε να διασφαλισθεί η επαλήθευση των εν λόγω αλλαγών;

      Ενότητα 2:   Έλεγχος της αλυσίδας εφοδιασμού

   Τα συστήματα ελέγχου της αλυσίδας εφοδιασμού παρέχουν αξιόπιστη διαβεβαίωση ότι τα προϊόντα ξυλείας μπορούν να ιχνηλατηθούν στην αλυσίδα εφοδιασμού από το σημείο υλοτόμησης ή νόμιμης εισαγωγής έως το σημείο εξαγωγής. Δεν θα είναι πάντοτε απαραίτητο να διατηρείται φυσική ιχνηλασιμότητα ενός κορμού, ενός φορτίου κορμών ή των προϊόντων ξυλείας από το σημείο εξαγωγής έως το δάσος προέλευσης, αλλά η ιχνηλασιμότητα είναι πάντοτε απαραίτητη μεταξύ του δάσους και του πρώτου σημείου ανάμειξης (π.χ. τερματικός σταθμός ξυλείας ή μονάδα κατεργασίας).
   2.1.   Δικαιώματα χρήσης: Υπάρχει σαφής οριοθέτηση των περιοχών στις οποίες έχουν κατανεμηθεί δικαιώματα δασικών πόρων και προσδιορισμός των κατόχων των εν λόγω δικαιωμάτων;
   Διασφαλίζει το σύστημα ελέγχου ότι μόνον η ξυλεία που προέρχεται από δασική περιοχή με έγκυρα και επιτρεπόμενα δικαιώματα χρήσης εισέρχεται στην αλυσίδα εφοδιασμού;
   Διασφαλίζει το σύστημα ελέγχου ότι έχουν αποδοθεί κατάλληλα δικαιώματα χρήσης στις επιχειρήσεις που εκτελούν εργασίες υλοτόμησης για τις οικείες δασικές περιοχές;
   Οι διαδικασίες για την απόδοση δικαιωμάτων χρήσης και οι πληροφορίες σχετικά με τα αποδοθέντα δικαιώματα χρήσης και τους κατόχους τους είναι διαθέσιμες στο ευρύ κοινό;
   2.2.   Συστήματα ελέγχου της αλυσίδας εφοδιασμού: Υπάρχουν αποτελεσματικοί μηχανισμοί για την ιχνηλάτηση της ξυλείας στην αλυσίδα εφοδιασμού από το σημείο υλοτόμησης έως το σημείο εξαγωγής.
   Η προσέγγιση για την ταυτοποίηση της ξυλείας μπορεί να ποικίλλει και να περιλαμβάνει από τη χρήση ετικετών για μεμονωμένα είδη έως τη χρησιμοποίηση της τεκμηρίωσης που συνοδεύει ένα φορτίο ή μια παρτίδα. Η μέθοδος που επιλέγεται πρέπει να αντικατοπτρίζει τον τύπο και την αξία της ξυλείας και τον κίνδυνο ανάμειξης με παράνομη ή μη επαληθευμένη ξυλεία.
   Προσδιορίζονται και περιγράφονται στο σύστημα ελέγχου όλες οι εναλλακτικές δυνατότητες της αλυσίδας εφοδιασμού;
   Προσδιορίζονται και περιγράφονται στο σύστημα ελέγχου όλα τα στάδια της αλυσίδας εφοδιασμού;
   Καθορίζονται και τεκμηριώνονται μέθοδοι α) για τον εντοπισμό της προέλευσης του προϊόντος, και β) για την αποφυγή ανάμειξης με ξυλεία από άγνωστες πηγές στα επόμενα στάδια της αλυσίδας εφοδιασμού;

               —

               Ξυλεία στο δάσος

               —

               Μεταφορά

               —

               Προσωρινή αποθήκευση

               —

               Άφιξη σε εγκαταστάσεις πρώτης κατεργασίας

               —

               Εγκαταστάσεις κατεργασίας

               —

               Προσωρινή αποθήκευση

               —

               Μεταφορά

               —

               Άφιξη στο σημείο εξαγωγής

         Ποιοι οργανισμοί επιφορτίζονται με τον έλεγχο των ροών ξυλείας; Διαθέτουν επαρκείς ανθρώπινους και άλλους πόρους για την εκτέλεση των δραστηριοτήτων ελέγχου;
   2.3.   Ποσότητες: Υπάρχουν αξιόπιστοι και αποτελεσματικοί μηχανισμοί για τη μέτρηση και την καταχώρηση των ποσοτήτων ξυλείας ή προϊόντων ξυλείας σε κάθε στάδιο της αλυσίδας εφοδιασμού, συμπεριλαμβανομένων αξιόπιστων εκτιμήσεων πριν από την υλοτόμηση με κατάλληλη ακρίβεια του όγκου των όρθιων δένδρων σε κάθε τόπο υλοτόμησης.
   Παράγει το σύστημα ελέγχου ποσοτικά δεδομένα εισροών και εκροών στα ακόλουθα στάδια της αλυσίδας εφοδιασμού;

               —

               Όρθια δένδρα

               —

               Κορμοί στο δάσος

               —

               Μεταφερόμενη και αποθηκευόμενη ξυλεία

               —

               Ξυλεία που φθάνει στη μονάδα πρώτης κατεργασίας

               —

               Στο εσωτερικό των εγκαταστάσεων κατεργασίας

               —

               Ξυλεία που φθάνει στο σημείο εξόδου

         Ποιοι οργανισμοί είναι υπεύθυνοι για την τροφοδότηση των ποσοτικών δεδομένων στο σύστημα ελέγχου; Πώς ελέγχεται η ποιότητα των δεδομένων;
   2.4.   Συμφωνία: Όλα τα δεδομένα καταχωρούνται κατά τρόπο ώστε να μπορούν να συμφωνηθούν εγκαίρως με το προηγούμενο και το επόμενο στάδιο της αλυσίδας εφοδιασμού. Διενεργείται αξιόπιστη συμφωνία για ολόκληρη την αλυσίδα εφοδιασμού.
   Καταχωρούνται όλα τα ποσοτικά δεδομένα κατά τρόπο ώστε να είναι δυνατή η έγκαιρη συμφωνία ποσοτήτων με το προηγούμενο και το επόμενο στάδιο στην αλυσίδα εφοδιασμού;
   Έχουν αναπτυχθεί μέθοδοι για την αξιολόγηση της συνοχής μεταξύ των εισροών πρώτης ύλης και των εκροών κατεργασμένων προϊόντων σε πριστήρια και άλλες μονάδες;
   Είναι εφικτή η αξιόπιστη συμφωνία κατά μεμονωμένα είδη ή παρτίδες προϊόντων ξυλείας σε ολόκληρη την αλυσίδα εφοδιασμού;
   Ποια συστήματα και τεχνολογίες πληροφοριών εφαρμόζονται για την αποθήκευση και τη συμφωνία των δεδομένων και για την υποβολή εκθέσεων; Έχουν θεσπισθεί αξιόπιστα συστήματα για τη διασφάλιση των δεδομένων;
   Ποιος οργανισμός είναι υπεύθυνος για τη συμφωνία των δεδομένων; Διαθέτει επαρκείς ανθρώπινους και άλλους πόρους για την εκτέλεση των δραστηριοτήτων διαχείρισης των δεδομένων;
   Ποιες πληροφορίες διατίθενται στο ευρύτερο κοινό σχετικά με τον έλεγχο της αλυσίδας εφοδιασμού; Πώς μπορούν οι ενδιαφερόμενοι να αποκτήσουν πρόσβαση στις εν λόγω πληροφορίες;
   2.5.   Ανάμειξη νόμιμα επαληθευμένης ξυλείας με άλλη εγκεκριμένη ξυλεία: Εάν επιτρέπεται η ανάμειξη κορμών ή ξυλείας από επαληθευμένες νόμιμες πηγές με κορμούς ή ξυλεία από άλλες πηγές, έχουν θεσπισθεί επαρκείς έλεγχοι ώστε να αποκλείεται η ξυλεία από άγνωστες πηγές ή η ξυλεία που υλοτομήθηκε χωρίς νόμιμα δικαιώματα υλοτόμησης.
   Επιτρέπει το σύστημα ελέγχου την ανάμειξη επαληθευμένης ξυλείας με άλλη εγκεκριμένη ξυλεία (π.χ. με εισαγόμενη ξυλεία ή ξυλεία που προέρχεται από δασική περιοχή με σαφή νόμιμα δικαιώματα υλοτόμησης, αλλά η οποία δεν καλύπτεται ακόμη από την πλήρη διαδικασία επαλήθευσης);
   Τι είδους μέτρα ελέγχου εφαρμόζονται στις περιπτώσεις αυτές; Παραδείγματος χάριν, οι έλεγχοι διασφαλίζουν ότι οι επαληθευμένες εκροές που δηλώνονται δεν υπερβαίνουν τις επαληθευμένες εισροές σε κάθε στάδιο;
   2.6.   Εισαγόμενα προϊόντα ξυλείας: Υπάρχουν κατάλληλοι έλεγχοι ώστε να διασφαλίζεται η νόμιμη εισαγωγή των εισαγόμενων προϊόντων ξυλείας.
   Πώς αποδεικνύεται η νόμιμη εισαγωγή ξυλείας και προϊόντων ξυλείας;
   Ποιες αποδείξεις απαιτούνται για να καταδειχθεί ότι τα εισαγόμενα προϊόντα προέρχονται από δένδρα που υλοτομήθηκαν νόμιμα σε τρίτη χώρα;
   Προσδιορίζει το ΣΔΝ την εισαγόμενη ξυλεία και τα εισαγόμενα προϊόντα ξυλείας σε ολόκληρη την αλυσίδα εφοδιασμού;
   Εάν χρησιμοποιείται εισαγόμενη ξυλεία, είναι δυνατόν να προσδιορισθεί η χώρα αρχικής υλοτόμησης στην άδεια FLEGT, συμπεριλαμβανομένης της χώρας των συστατικών σύνθετων προϊόντων;

      Ενότητα 3:   Επαλήθευση

   Η επαλήθευση παρέχει κατάλληλους ελέγχους ώστε να διασφαλισθεί η νομιμότητα της ξυλείας. Η επαλήθευση είναι επαρκώς αξιόπιστη και αποτελεσματική ώστε να διασφαλίζεται ότι κάθε παράλειψη συμμόρφωσης με τις απαιτήσεις, στο δάσος ή στην αλυσίδα εφοδιασμού, εντοπίζεται και ότι λαμβάνονται εγκαίρως μέτρα για την αντιμετώπισή της.
   3.1.   Οργάνωση: Η επαλήθευση διενεργείται από κρατικό ή τρίτο οργανισμό, ή από συνδυασμό κρατικού και τρίτου οργανισμού, ο οποίος διαθέτει επαρκείς πόρους, συστήματα διαχείρισης και προσωπικό με δεξιότητες και κατάρτιση, καθώς και αξιόπιστους και αποτελεσματικούς μηχανισμούς ελέγχου των συγκρούσεων συμφερόντων.
   Διόρισε η κυβέρνηση έναν ή περισσότερους φορείς για την εκτέλεση των καθηκόντων επαλήθευσης; Είναι η εντολή του (και οι σχετικές αρμοδιότητες) σαφής και γνωστή στο ευρύτερο κοινό;
   Διαθέτει ο φορέας επαλήθευσης κατάλληλους πόρους για τη διενέργεια της επαλήθευσης του ορισμού της νομιμότητας και συστήματα για τον έλεγχο της αλυσίδας εφοδιασμού ξυλείας;
   Διαθέτει ο φορέας επαλήθευσης τεκμηριωμένο σύστημα διαχείρισης το οποίο:

               —

               διασφαλίζει τα κατάλληλα προσόντα/την πείρα του προσωπικού του φορέα επαλήθευσης;

               —

               εφαρμόζει εσωτερικό έλεγχο/εποπτεία;

               —

               περιλαμβάνει μηχανισμούς για τον έλεγχο των συγκρούσεων συμφερόντων;

               —

               εξασφαλίζει τη διαφάνεια του συστήματος;

               —

               καθορίζει και εφαρμόζει μεθόδους επαλήθευσης;

         3.2.   Επαλήθευση σε σχέση με τον ορισμό της νομιμότητας: Υπάρχει σαφής ορισμός που καθορίζει τι πρέπει να επαληθευθεί. Η μέθοδος επαλήθευσης τεκμηριώνεται και διασφαλίζει ότι η διαδικασία είναι συστηματική, διάφανη, βασίζεται σε στοιχεία, διεξάγεται σε τακτά χρονικά διαστήματα και καλύπτει κάθε στοιχείο που περιλαμβάνεται στον ορισμό.
   Καλύπτει η μέθοδος επαλήθευσης όλα τα στοιχεία του ορισμού της νομιμότητας και περιλαμβάνει ελέγχους συμμόρφωσης με όλους τους καθορισμένους δείκτες;
   Απαιτεί η επαλήθευση

               —

               ελέγχους της τεκμηρίωσης, των λειτουργικών αρχείων και των επιτόπιων πράξεων (συμπεριλαμβανομένων και των αιφνιδιαστικών);

               —

               τη συλλογή πληροφοριών από εξωτερικούς ενδιαφερομένους;

               —

               τη διατήρηση αρχείων επαλήθευσης, τα οποία επιτρέπουν τον έλεγχο από εσωτερικούς ελεγκτές και από τον ανεξάρτητο επόπτη;

         Καθορίζονται και εφαρμόζονται με σαφήνεια οι θεσμικοί ρόλοι και οι αρμοδιότητες;
   Δημοσιοποιούνται τα αποτελέσματα της επαλήθευσης σε σχέση με τον ορισμό της νομιμότητας; Πώς μπορούν οι ενδιαφερόμενοι να αποκτήσουν πρόσβαση στις εν λόγω πληροφορίες;
   3.3.   Επαλήθευση των συστημάτων ελέγχου της αλυσίδας εφοδιασμού: Υπάρχει σαφές πεδίο εφαρμογής, το οποίο καθορίζει τι πρέπει να επαληθευθεί και το οποίο καλύπτει ολόκληρη την αλυσίδα εφοδιασμού από την υλοτόμηση έως την εξαγωγή. Η μέθοδος επαλήθευσης τεκμηριώνεται και διασφαλίζει ότι η διαδικασία είναι συστηματική, βασίζεται σε αποδείξεις, διεξάγεται σε τακτά χρονικά διαστήματα και καλύπτει όλα τα στοιχεία που εμπίπτουν στο πεδίο εφαρμογής της, και περιλαμβάνει τακτική και έγκαιρη συμφωνία των δεδομένων μεταξύ όλων των σταδίων στην αλυσίδα εφοδιασμού.
   Καλύπτει η μέθοδος πλήρως τις επαληθεύσεις των ελέγχων στην αλυσίδα εφοδιασμού; Προσδιορίζεται αυτό με σαφήνεια στη μέθοδο επαλήθευσης;
   Ποια στοιχεία αποδεικνύουν την εφαρμογή της επαλήθευσης στους ελέγχους της αλυσίδας εφοδιασμού;
   Καθορίζονται και εφαρμόζονται με σαφήνεια οι θεσμικοί ρόλοι και οι αρμοδιότητες;
   Δημοσιοποιούνται τα αποτελέσματα της επαλήθευσης που αφορούν τους ελέγχους της αλυσίδας εφοδιασμού; Πώς μπορούν οι ενδιαφερόμενοι να αποκτήσουν πρόσβαση στις εν λόγω πληροφορίες;
   3.4.   Περιστατικά μη συμμόρφωσης: Υπάρχει αποτελεσματικός και λειτουργικός μηχανισμός, ο οποίος απαιτεί και επιβάλλει τη λήψη κατάλληλων διορθωτικών μέτρων όταν εντοπίζονται περιστατικά μη συμμόρφωσης;
   Καθορίζει το σύστημα επαλήθευσης την ως άνω απαίτηση;
   Έχουν αναπτυχθεί μηχανισμοί για τον χειρισμό των περιστατικών μη συμμόρφωσης, και εφαρμόζονται στην πράξη;
   Υπάρχουν κατάλληλα αρχεία σχετικά με τα εντοπισθέντα περιστατικά μη συμμόρφωσης και τα ληφθέντα διορθωτικά μέτρα; Αξιολογείται η αποτελεσματικότητα των διορθωτικών μέτρων;
   Ποιες πληροφορίες σχετικά με εντοπισθέντα περιστατικά μη συμμόρφωσης δημοσιοποιούνται;

      Ενότητα 4:   Αδειοδότηση

   Η Γκάνα όρισε μια αρχή αδειοδότησης, η οποία έχει τη γενική ευθύνη για την έκδοση των αδειών FLEGT. Οι άδειες FLEGT εκδίδονται βάσει μεμονωμένων αποστολών ή βάσει εγκεκριμένων παραγόντων της αγοράς.
   4.1.   Οργάνωση
   Σε ποιον φορέα ανατέθηκε η ευθύνη έκδοσης των αδειών FLEGT;
   Καθορίσθηκε με σαφήνεια και δημοσιοποιήθηκε ο ρόλος της αρχής αδειοδότησης και του προσωπικού της σε σχέση με την έκδοση αδειών FLEGT;
   Καθορίσθηκαν οι απαιτήσεις προσόντων και θεσπίσθηκαν εσωτερικοί έλεγχοι για το προσωπικό της αρχής αδειοδότησης;
   Διαθέτει ο φορέας αδειοδότησης επαρκείς πόρους για την εκτέλεση των καθηκόντων του;
   4.2.   Έκδοση αδειών:
   Διαθέτει ο φορέας αδειοδότησης τεκμηριωμένες διαδικασίες για την έκδοση των αδειών; Είναι αυτές διαθέσιμες στο ευρύ κοινό, όπως και τα τυχόν καταβλητέα τέλη;
   Πώς αποδεικνύεται ότι οι εν λόγω διαδικασίες εφαρμόζονται κατάλληλα στην πράξη;
   Υπάρχουν κατάλληλα αρχεία όσον αφορά τις εκδοθείσες άδειες και τις απορριφθείσες αιτήσεις αδειών; Καταδεικνύουν τα αρχεία με σαφή τρόπο τα στοιχεία επί των οποίων βασίσθηκε η έκδοση των αδειών;
   4.3.   Άδειες βασισμένες σε αποστολές
   Βασίζεται η έκδοση της άδειας σε μεμονωμένη αποστολή (φορτωτική);
   Αποδεικνύεται η νομιμότητα μιας αποστολής εξαγωγής μέσω κρατικών συστημάτων επαλήθευσης και ιχνηλασιμότητας;
   Προσδιορίζονται με σαφήνεια και είναι διαθέσιμες στον εξαγωγέα οι απαιτήσεις για την έκδοση αδειών;
   Ποιες πληροφορίες σχετικά με τις εκδοθείσες άδειες δημοσιοποιούνται;

      Ενότητα 5:   Αρχές σχετικά με τις διαδικασίες ανεξάρτητης παρακολούθησης

   Η ανεξάρτητη παρακολούθηση (ΑΠ) είναι μια λειτουργία ανεξάρτητη από τους ρυθμιστικούς φορείς του δασικού τομέα της Γκάνας. Στοχεύει στην παροχή αξιοπιστίας στο σύστημα έκδοσης αδειών FLEGT ελέγχοντας ότι όλες οι πτυχές του ΣΔΝ της Γκάνας λειτουργούν όπως προβλέπεται.
   5.1.   Θεσμικές ρυθμίσεις

   5.1.1.   Ορισμός αρχής: Η Γκάνα ενέκρινε επίσημα τη λειτουργία ανεξάρτητης παρακολούθησης και αυτή λειτουργεί με αποτελεσματικό και διάφανο τρόπο.
   5.1.2.   Ανεξαρτησία από άλλα στοιχεία του ΣΔΝ: Υπάρχει σαφής διαχωρισμός μεταξύ οργανισμών και ατόμων που εμπλέκονται στη διαχείριση ή στη ρύθμιση του δασικού πόρου και εκείνων που εμπλέκονται στην ανεξάρτητη παρακολούθηση.
   Τεκμηρίωσε η κυβέρνηση απαιτήσεις ανεξαρτησίας για τον ανεξάρτητο επόπτη; Απαιτείται οι οργανισμοί ή οι ιδιώτες με εμπορικά συμφέροντα ή θεσμικό ρόλο στον δασικό τομέα της Γκάνας να μην είναι επιλέξιμοι για την εκτέλεση της λειτουργίας του ανεξάρτητου επόπτη;
   5.1.3.   Διορισμός του ανεξάρτητου επόπτη: Ο ανεξάρτητος επόπτης διορίσθηκε μέσω διάφανου μηχανισμού και υπάρχουν σαφείς και δημοσιοποιημένοι κανόνες σχετικά με τις εργασίες του.
   Δημοσιοποίησε η κυβέρνηση τους όρους της εντολής του ανεξάρτητου επόπτη;
   Τεκμηρίωσε και δημοσιοποίησε η κυβέρνηση τις διαδικασίες για τον διορισμό του ανεξάρτητου επόπτη;
   5.1.4.   Θέσπιση μηχανισμού παραπόνων: Υπάρχει μηχανισμός για τον χειρισμό των καταγγελιών και των διαφορών που προκύπτουν από την ανεξάρτητη παρακολούθηση. Ο εν λόγω μηχανισμός είναι κατάλληλος για την αντιμετώπιση τυχόν καταγγελιών που αφορούν τη λειτουργία του συστήματος έκδοσης αδειών.
   Έχει θεσπισθεί τεκμηριωμένος μηχανισμός καταγγελιών, ο οποίος είναι διαθέσιμος σε όλους τους ενδιαφερομένους;
   Είναι σαφής ο τρόπος με τον οποίο λαμβάνονται, τεκμηριώνονται, παραπέμπονται (όταν είναι αναγκαίο) και απαντώνται οι καταγγελίες;
   5.2.   Ανεξάρτητος επόπτης

   5.2.1.   Οργανωτικές και τεχνικές απαιτήσεις: Ο ανεξάρτητος επόπτης δεν εξαρτάται από τα άλλα συστατικά στοιχεία του συστήματος διασφάλισης της νομιμότητας και λειτουργεί σύμφωνα με τεκμηριωμένη δομή διαχείρισης, με πολιτικές και διαδικασίες που ανταποκρίνονται στις διεθνώς αποδεκτές βέλτιστες πρακτικές.
   Λειτουργεί ο ανεξάρτητος επόπτης σύμφωνα με τεκμηριωμένο σύστημα διαχείρισης, το οποίο ανταποκρίνεται στις απαιτήσεις του οδηγού ISO 62, 65 ή άλλων παρεμφερών προτύπων;
   5.2.2.   Μέθοδος παρακολούθησης: Η μέθοδος του τρίτου επόπτη βασίζεται σε στοιχεία και εφαρμόζεται σε ελάχιστα προσδιοριζόμενα χρονικά διαστήματα.
   Προσδιορίζει η μέθοδος του ανεξάρτητου επόπτη ότι όλα τα πορίσματα πρέπει να βασίζονται σε αντικειμενικά στοιχεία σχετικά με τη λειτουργία του ΣΔΝ;
   Προσδιορίζει η μέθοδος του ανεξάρτητου επόπτη τα μέγιστα χρονικά διαστήματα κατά τα οποία πρέπει να ελέγχεται κάθε στοιχείο του ΣΔΝ της ξυλείας;
   5.2.3.   Αντικείμενο της παρακολούθησης: Ο ανεξάρτητος επόπτης λειτουργεί σύμφωνα με όρους εντολής, οι οποίοι προσδιορίζουν σαφώς τι πρέπει να παρακολουθείται και οι οποίοι καλύπτουν όλες τις συμφωνηθείσες απαιτήσεις για την έκδοση των αδειών FLEGT.
   Καλύπτει η μέθοδος του ανεξάρτητου επόπτη όλα τα στοιχεία του ΣΔΝ και προσδιορίζει τους κύριους ελέγχους της αποτελεσματικότητάς του;
   5.2.4.   Απαιτήσεις υποβολής εκθέσεων: Ο ανεξάρτητος επόπτης υποβάλλει τακτικά εκθέσεις στον κοινό μηχανισμό παρακολούθησης και ελέγχου σχετικά με την ακεραιότητα του συστήματος διασφάλισης της νομιμότητας, συμπεριλαμβανομένων των περιστατικών μη συμμόρφωσης, καθώς και την αξιολόγησή του σχετικά με τα διορθωτικά μέτρα που λαμβάνονται για την αντιμετώπισή τους;
   Οι όροι της εντολής του ανεξάρτητου επόπτη προσδιορίζουν τις απαιτήσεις υποβολής εκθέσεων και κάθε πότε πρέπει να υποβάλλονται οι εκθέσεις;

      (1)  http://ec.europa.eu/development/policies/9interventionareas/environment/forest/flegt_briefing_notes_en.cfm
   ΠΑΡΑΡΤΗΜΑ VΙΙΙ

      ΧΡΟΝΟΔΙΑΓΡΑΜΜΑ ΕΦΑΡΜΟΓΗΣ ΤΗΣ ΣΥΜΦΩΝΙΑΣ

               Έτος (1) 1

               Έτος 2

               Έτος 3

               Αριθ.

               Ορόσημα

               Τ1

               Τ2

               Τ3

               Τ4

               Τ5

               Τ6

               Τ7

               Τ8

               Τ9

               Τ10

               Τ11

               Τ12

               1

               Ανάπτυξη ικανοτήτων

               2

               Εκστρατεία ευαισθητοποίησης σχετικά με την ΕΣΕΣ

               3

               Επιλογή παρόχου ΣΙΞ

               4

               Θέσπιση παράγωγης νομοθεσίας

               5

               Σύσταση TVD

               6

               Έναρξη πιλοτικής εφαρμογής του ΣΔΝ

               7

               Επανεξέταση πιλοτικής εφαρμογής του ΣΔΝ

               8

               Εφαρμογή του ΣΔΝ σε ολόκληρη τη χώρα

               9

               Έναρξη προώθησης προϊόντων FLEGT

               10

               Εξαγωγή προϊόντων με άδεια FLEGT

               11

               Ετοιμότητα της ΕΕ να εισαγάγει προϊόντα FLEGT

               12

               Διορισμός ανεξάρτητου επόπτη

               13

               Θέσπιση πολιτικών για τις προμήθειες

               14

               Προώθηση επαληθευμένης νόμιμης ξυλείας στην εγχώρια αγορά

               15

               Επανεξέταση και ενοποίηση της δασικής νομοθεσίας

               Μήνας 48

      (1)  Το έτος 1 ξεκινά με την υπογραφή της συμφωνίας.
   ΠΑΡΑΡΤΗΜΑ ΙΧ

      ΥΠΟΣΤΗΡΙΚΤΙΚΑ ΜΕΤΡΑ ΓΙΑ ΤΗΝ ΕΦΑΡΜΟΓΗ ΤΗΣ ΕΣΕΣ

   Η αναδιάρθρωση της βιομηχανίας και η επέκταση των φυτειών θα διαδραματίσουν σημαντικό ρόλο στην επίτευξη του οράματος της Γκάνας για έναν βιώσιμο δασικό τομέα. Η αναδιάρθρωση της βιομηχανίας θα απαιτήσει την ανάπτυξη των ικανοτήτων των εμπορικών οργανώσεων και του κέντρου κατάρτισης της βιομηχανίας ξυλείας, την ανακεφαλαιοποίηση και την ανανέωση του εξοπλισμού της βιομηχανίας κατεργασίας ξυλείας για την υποστήριξη της κατεργασίας στα επόμενα στάδια. Η ανάπτυξη των φυτειών, η οποία εκτός από την επέκταση της εγχώριας προσφοράς ξυλείας θα δημιουργήσει ευκαιρίες για δραστηριότητες σχετικές με τον μηχανισμό καθαρής ανάπτυξης, θα απαιτήσει αγροτικές μεταρρυθμίσεις, ανάπτυξη συμφωνίας συμμετοχής στα οφέλη και σημαντικά επίπεδα επενδύσεων.
   Η εφαρμογή της ΕΣΕΣ, η οποία θα δημιουργήσει ευνοϊκό περιβάλλον για τις εν λόγω επενδύσεις, θα απαιτήσει υποστηρικτικά μέτρα για την ανάπτυξη ενός συστήματος διασφάλισης της νομιμότητας, νομοθετικές μεταρρυθμίσεις, προώθηση του εμπορίου και συναφή ανάπτυξη ικανοτήτων καθώς και μέτρα επικεντρωμένα στην εγχώρια αγορά. Τα υποστηρικτικά μέτρα που απαιτούνται για την εφαρμογή της ΕΣΕΣ συνοψίζονται κατωτέρω.
   1.   Ανάπτυξη του ΣΔΝ

               1.1.

               Ανάπτυξη ικανοτήτων των κάτωθι:

                           1.1.1.

                           Τμήμα Δασικών Υπηρεσιών

                           1.1.2.

                           Τμήμα Ανάπτυξης της Βιομηχανίας Ξυλείας

                           1.1.3.

                           Κέντρο Διαχείρισης Δασικών Πόρων

                           1.1.4.

                           Υποδομές ΤΠΕ για την υποστήριξη της σύνδεσης της βιομηχανίας ξυλείας με το ΣΙΞ

               1.2.

               Ανεξάρτητη παρακολούθηση

               1.3.

               Σύσταση των TVD/TVC

               1.4.

               MLFM (ΚΜΠΕ)

         2.   Άλλες απαιτήσεις ανάπτυξης ικανοτήτων

               2.1.

               Άλλες υπηρεσίες που σχετίζονται με την ΕΣΕΣ (CEPS, Γενικός Εισαγγελέας, MoFEP)

               2.2.

               Κοινωνία των πολιτών

               2.3.

               Εμπορικές οργανώσεις

         3.   Νομοθετικές μεταρρυθμίσεις

               3.1.

               Θέσπιση παράγωγης νομοθεσίας

               3.2.

               Επανεξέταση και ενοποίηση δασικής νομοθεσίας

         4.   Προώθηση εμπορίου

               4.1.

               Προώθηση αδειών FLEGT

               4.2.

               Προώθηση επαληθευμένων νόμιμων προϊόντων

               4.3.

               Προώθηση της πολιτικής προμηθειών στη Γκάνα

         5.   Εγχώρια αγορά

               5.1.

               Προώθηση της ρύθμισης της εγχώριας αγοράς

               5.2.

               Προώθηση εναλλακτικών μέσων διαβίωσης

               5.3.

               Ανάπτυξη της κατεργασίας εβέας και μπαμπού

               5.4.

               Προώθηση της κατεργασίας και της χρήσης λιγότερο χρησιμοποιούμενων ειδών